ഷാക്കിബിന് സെഞ്ചുറി, വെടിക്കെട്ട് ബാറ്റിങ്ങുമായി ലിറ്റൺ; ബംഗ്ലാ കടുവകളുടെ ഗർജ്ജനത്തിൽ വീണ് വിൻഡീസ് : ICC Cricket World Cup West Indies vs Bangladesh Live Cricket Score Online\nWest Indies Vs Bangladesh Live Cricket Score Online World Cup\nവിൻഡീസ് ഉയർത്തിയ 322 റൺസ് വിജയലക്ഷ്യം 52 പന്തുകൾ ബാക്കി നിൽക്കെ മൂന്ന് വിക്കറ്റുകൾ മാത്രം നഷ്ടപ്പെടുത്തി ബംഗ്ലാദേശ് മറികടന്നു\nJune 17, 2019 11:09:47 pm\nട്വാന്റണ്: ഷാക്കിബിന്റെ ഷോട്ടുകൾ ഇത്തവണ പാഴായില്ല. വിൻഡീസിനെതിരെ ബംഗ്ലാദേശിനെ ഏഴ് വിക്കറ്റിന്റെ തകർപ്പൻ ജയം. വിൻഡീസ് ഉയർത്തിയ 322 റൺസ് വിജയലക്ഷ്യം 52 പന്തുകൾ ബാക്കി നിൽക്കെ മൂന്ന് വിക്കറ്റുകൾ മാത്രം നഷ്ടപ്പെടുത്തി ബംഗ്ലാദേശ് മറികടന്നു. സെഞ്ചുറി നേടിയ ഷാക്കിബ് അൽ ഹസന്റെയും വെടിക്കെട്ട് ബാറ്റിങ്ങുമായി അർധ സെഞ്ചുറി തികച്ച ലിറ്റൺ ദാസിന്റെയും പ്രകടനമാണ് ബംഗ്ലാദേശിന്റെ വിജയം അനായാസമാക്കിയത്.\nഎന്നാൽ നാലാം വിക്കറ്റിൽ ഒത്തുചേർന്ന ഷാക്കിബ് – ലിറ്റൺ കൂട്ടുകെട്ട് ബംഗ്ലാദേശിനെ അതിവേഗം വിജയത്തിലേക്ക് നയിച്ചു. 99 പന്തിൽ നിന്നാണ് ഷാക്കിബ് 124 റൺസെടുത്തത്. 14 ഫോറുകളാണ് തന്റെ ഇന്നിങ്സിൽ താരം പറത്തിയത്. 69 പന്തുകൾ നേരിട്ട ലിറ്റൺ ദാസ് എട്ട് ഫോറും നാല് സിക്സും ഉൾപ്പടെ 94 റൺസെടുത്തു. ഗബ്രിയേലിനെ അടുത്തടുത്ത മൂന്ന് പന്തുകളിൽ ലിറ്റൺ സിക്സർ പായിച്ചതും മത്സരത്തിലെ എടുത്തുപറയേണ്ട നിമിഷങ്ങളിലൊന്നായിരുന്നു.\nനേരത്തെ നിശ്ചിത ഓവറിൽ എട്ട് വിക്കറ്റ് നഷ്ടത്തിലാണ് വിൻഡീസ് 321 റൺസെടുത്തത്. വെടിക്കെട്ട് ബാറ്റിങ്ങുമായി മധ്യനിര തിളങ്ങിയ മത്സരത്തിൽ മൂന്ന് വിൻഡീസ് താരങ്ങളുടെ അർധസെഞ്ചുറിയാണ് ടീമിനെ മികച്ച സ്കോറിലെത്തിച്ചത്. എവിൻ ലെവിസ്, ഷായ് ഹോപ്പ്, ഷിമ്രോൻ ഹെറ്റ്മയർ എന്നിവരാണ് അർധസെഞ്ചുറി നേടിയത്. സാവധാനം കളിച്ച ഹോപ്പ് സെഞ്ചുറിയിലെക്കെന്ന് തോന്നിപ്പിച്ചെങ്കിലും നാല് റൺസകലെ വീണു.\nടോസ് നഷ്ടപ്പെട്ട് ബാറ്റിങ്ങിനിറങ്ങിയ വിൻഡീസിന്റെ തുടക്കം തകർച്ചയോടെയായിരുന്നു. 13 പന്ത് നേരിട്ട ക്രിസ് ഗെയ്ൽ അക്കൗണ്ട് തുറക്കാതെയാണ് മടങ്ങിയത്. എന്നാൽ രണ്ടാം വിക്കറ്റിൽ ഒത്തുചേർന്ന എവിൻ ലെവിസ് ഷായ് ഹോപ്പ് സഖ്യം സെഞ്ചുറി കൂട്ടുകെട്ട് തീർത്തതോടെ വിൻഡീസ് മത്സരത്തിലേക്ക് തിരികെയെത്തി. ഒരുവശത്ത് ലെവിസ് തകർത്തടിച്ചപ്പോൾ മറുവശത്ത് വിക്കറ്റ് സംരക്ഷിക്കുകയായിരുന്നു ഹോപ്പ്.\nടീം സ്കോർ 122ൽ എത്തിയപ്പോഴേക്കും ലെവിസിനെ പുറത്താക്കി ഷാക്കിബ് അൽ ഹസൻ കൂട്ടുകെട്ട് പൊളിച്ചു. പിന്നാലെ എത്തിയ നിക്കോളാസ് പൂറാനും ഷിമ്രോൻ ഹെറ്റ്മയറും വെടിക്കെട്ട് ബാറ്റിങ്ങിന് പിന്നാലെ ക്രീസ് വിട്ടപ്പോഴും ഹോപ്പ് പ്രതീക്ഷയായി ക്രീസിൽ നിലയുറപ്പിച്ചു. നിക്കോളാസ് പൂറാൻ 25 റൺസെടുത്തപ്പോൾ ഹെറ്റ്മയർ അർധസെഞ്ചുറി തികച്ചതിന് ശേഷമാണ് പുറത്തായത്.\nആന്ദ്രെ റസൽ നേരിട്ട രണ്ടാം പന്തിൽ തന്നെ കൂടാരം കയറി. ഏഴമനായി ഇറങ്ങിയ നായകൻ ഹോൾഡർ നാല് ഫോറും രണ്ട് സിക്സും ഉൾപ്പടെ 33 റൺസ് നേടി വിൻഡീസ് ഇന്നിങ്സിൽ നിർണായക പങ്കുവഹിച്ചു. ഹോൾഡറിന് പിന്നാലെ സെഞ്ചുറി തികയ്ക്കാനാകാതെ ഹോപ്പും മടങ്ങിയെങ്കിലും, വിൻഡീസ് മികച്ച സ്കോറിലെത്തുകയായിരുന്നു.\nബംഗ്ലാദേശിന് വേണ്ടി ഷാക്കിബ് അൽ ഹസൻ, മുഹമ്മദ് സെയ്ഫുദീൻ, മുസ്തഫിസൂർ റഹ്മാൻ എന്നിവർ രണ്ട് വിക്കറ്റ് വീതം നേടി. തുടക്കത്തിൽ വിൻഡീസിനെ പിടിച്ചുകെട്ടാൻ ബംഗ്ലാ ബോളർമാർക്ക് സാധിച്ചെങ്കിലും മധ്യ ഓവറുകളിൽ കൂടുതൽ റൺസ് വിട്ടുനൽകിയത് തിരിച്ചടിയായി.\nലോകകപ്പില് ഇതാദ്യമായാണ് വെസ്റ്റ് ഇന്‍ഡീസ് ബംഗ്ലാദേശിനോട് പരാജയപ്പെടുന്നത്. ഇതിന് മുമ്പ് നാല് തവണ പരസ്പരം ഏറ്റുമുട്ടിയപ്പോള് നാലിലും ജയം കരീബിയന് ദ്വീപുകാര്‍ക്കൊപ്പമായിരുന്നു. കഴിഞ്ഞ തവണ ലോകകപ്പില് മുഖാമുഖം വന്നപ്പോള് ബംഗ്ലാദേശിനെ 58 റണ്‍സിന് ഓള് ഔട്ടാക്കിയാണ് വിന്‍ഡീസുകാര് നാണംകെടുത്തിയത്.\nTags: Bangladesh Cricket Team, Cricket World Cup, Windies Cricket Team\nതുല്യവേതനമടക്കം 11 ആവശ്യങ്ങള്; ബംഗ്ലാദേശ് താരങ്ങള് സമരത്തില്\nഏറ്റവും ഭാരം കൂടിയ ക്രിക്കറ്റർ; ചരിത്രമെഴുതി വിൻഡീസ് താരം റഖീം കോൺവാൾ\nഅർധ സെഞ്ചുറിയുമായി കോഹ്‌ലിയും മായങ്കും; വിൻഡീസിനെതിരെ ഇന്ത്യക്ക് മികച്ച തുടക്കം\nദുരവസ്ഥയെ അപമാനിച്ചതല്ല; ഫെയ്സ്ബുക്ക് പോസ്റ്റിൽ ഖേദം പ്രകടിപ്പിച്ച് അന്ന ലിന്റ ഈഡൻ


പ്രവാസികള് നാട്ടിലും മറുനാട്ടിലും അനുഭവിച്ചത്, ലോക്ക് ഡൗണ് കുറിപ്പുകള് ഒമ്പതാം ദിവസം. കെ. പി റഷീദ് എഴുതുന്നു\nThiruvananthapuram, First Published Apr 2, 2020, 11:01 PM IST\nപരിശോധനയ്ക്കായി എത്തിയ ആരോഗ്യപ്രവര്‍ത്തകര് കുമാറിനെ വാനില് ടെസ്റ്റിനു കൊണ്ടുപോവുന്നത് ആരോ മൊബൈല് ക്യാമറയില് പകര്‍ത്തി. സൂക്ഷിക്കണം, നമ്മുടെ നാട്ടിലും കൊറോണ എത്തിയിരിക്കുന്നു എന്ന വാചകങ്ങളോടെ ആ വീഡിയോ വാട്ട്‌സാപ്പില് അതിവേഗം പ്രചരിച്ചു. ടെസ്റ്റ് കഴിഞ്ഞ് തിരിച്ചുവന്ന കുമാറിനെ പിന്നെ ചുറ്റുമുള്ളവര് കണ്ടത് പഴയതുപോലല്ല. സാമൂഹ്യമായ ഭ്രഷ്ടിലേക്ക് കാര്യങ്ങള് നീങ്ങി. അതിനപ്പുറമുള്ള മാനസികാവസ്ഥയിലേക്ക് അയാളും. അങ്ങനെ ഒരൊറ്റ വീഡിയോ കൊണ്ടുണ്ടായ മാനസികാഘാതങ്ങള്‍ക്ക് ഒരൊറ്റപ്പുലര്‍ച്ച കൊണ്ട് അയാള് പരിഹാരം കണ്ടു-ആത്മഹത്യ. പിറ്റേന്ന് പുറത്തുവന്ന റിസല്‍റ്റില് നെഗറ്റീവ് എന്നു തെളിഞ്ഞുെവങ്കിലും, ഉറപ്പാണ് ആ വീഡിയോ ഇനിയും സോഷ്യല് മീഡിയയില് ഓടുക തന്നെ ചെയ്യും.\nകൊറോണ ആശങ്കകള്‍ക്കിടെ, ഗള്‍ഫില്‍നിന്നും മധുരയിലെ വീട്ടില് മടങ്ങിയെത്തിയ കുമാര് എന്ന തമിഴ് പ്രവാസി, സിബി മലയില് സംവിധാനം ചെയ്ത തനിയാവര്‍ത്തനം എന്ന മലയാള സിനിമ കണ്ടുകാണാന് ഇടയില്ല. എന്നാല്, ഭ്രാന്ത് വരാനിടയുണ്ട് എന്ന പറച്ചിലുകളുടെ ചൂണ്ടക്കൊളുത്തില് കുടുങ്ങി, ഭ്രാന്താണോ എന്നു സ്വയം സംശയിച്ചശേഷം, മരണത്തിലേക്ക് നടന്നു പോയ ബാലന് മാഷ് എന്ന മമ്മൂട്ടിക്കഥാപാത്രത്തിന്റെ മാനസികസംഘര്‍ഷങ്ങള് അയാള്‍ക്ക് മനസ്സിലാവാതിരിക്കാന് ഒരു വകയുമില്ല. സമാനമായ മാനസിക സംഘര്‍ഷങ്ങളാണ് കഴിഞ്ഞ ദിവസം രാത്രി ഒരു കയറില് അയാള് എന്നേക്കുമായി അവസാനിപ്പിച്ചത്.\nഭ്രാന്തുണ്ടോ എന്ന ചുറ്റുമുള്ളവരുടെ സംശയമാണ് ബാലന്‍മാഷുടെ ജീവനെടുത്തത്. കൊറോണ പോസിറ്റീവ് ആണോ എന്ന സംശയവും കള്ളപ്രചാരണവുമാണ് കുമാറിനെ കൊന്നത്. മരണാനന്തരം, എല്ലാ ട്രാജഡികളിലുമെന്ന പോലെ, ആ ടെസ്റ്റ് റിസല്‍റ്റും പുറത്തുവന്നു. കുമാര് നെഗറ്റീവാണ്!\nഒരൊറ്റ വീഡിയോയാണ് അയാളുടെ ജീവിതം മാറ്റിമറിച്ചത്. ഒപ്പം, വാട്ട്‌സാപ്പില് കാണുന്നതെല്ലാം ഒന്നു സംശയിക്കുക പോലും ചെയ്യാതെ ഫോര്‍വേഡ് ചെയ്യുന്നവരുടെ 'ഉത്തരവാദിത്തബോധ'വും. ഗള്‍ഫ് മുഴുവന് ആധിയിലായ കൊറോണപ്പകലുകളിലൊന്നില് സ്വന്തം വീടിന്റെയും നാടിന്റെയും സുരക്ഷിതത്വം തേടിയാണ് കുമാര് മധുരയിലെത്തിയത്. ഒരാഴ്ച അയാള് വീട്ടിലിരുന്നു. ഇടയ്ക്ക് ചെറിയ ചുമയും തുമ്മലും വന്നു. പരിശോധനയ്ക്കായി എത്തിയ ആരോഗ്യപ്രവര്‍ത്തകര് കുമാറിനെ വാനില് ടെസ്റ്റിനു കൊണ്ടുപോവുന്നത് ആരോ മൊബൈല് ക്യാമറയില് പകര്‍ത്തി. സൂക്ഷിക്കണം, നമ്മുടെ നാട്ടിലും കൊറോണ എത്തിയിരിക്കുന്നു എന്ന വാചകങ്ങളോടെ ആ വീഡിയോ വാട്ട്‌സാപ്പില് അതിവേഗം പ്രചരിച്ചു. ടെസ്റ്റ് കഴിഞ്ഞ് തിരിച്ചുവന്ന കുമാറിനെ പിന്നെ ചുറ്റുമുള്ളവര് കണ്ടത് പഴയതുപോലല്ല. സാമൂഹ്യമായ ഭ്രഷ്ടിലേക്ക് കാര്യങ്ങള് നീങ്ങി. അതിനപ്പുറമുള്ള മാനസികാവസ്ഥയിലേക്ക് അയാളും. അങ്ങനെ ഒരൊറ്റ വീഡിയോ കൊണ്ടുണ്ടായ മാനസികാഘാതങ്ങള്‍ക്ക് ഒരൊറ്റപ്പുലര്‍ച്ച കൊണ്ട് അയാള് പരിഹാരം കണ്ടു-ആത്മഹത്യ. പിറ്റേന്ന് പുറത്തുവന്ന റിസല്‍റ്റില് നെഗറ്റീവ് എന്നു തെളിഞ്ഞുെവങ്കിലും, ഉറപ്പാണ് ആ വീഡിയോ ഇനിയും സോഷ്യല് മീഡിയയില് ഓടുക തന്നെ ചെയ്യും.\nകൊറോണക്കാലം നമ്മുടെ പ്രവാസി സമൂഹത്തിന് കരുതിവെച്ചത് എന്തൊക്കെയെന്ന് നേരിട്ടനുഭവിക്കുന്ന ആദ്യത്തെ ആളല്ല കുമാര്. ഗള്‍ഫില്‍നിന്നും രക്ഷപ്പെട്ട് നമ്മുടെ നാട്ടിലെത്തിയ മറ്റനേകം പ്രവാസികള്‍ക്കും സമാന അനുഭവങ്ങളാണുണ്ടായത്. പ്രവാസിയും കൊറോണ വൈറസും ഒരുപോലെയാണെന്നായിരുന്നു സമൂഹത്തിന്റെ കാഴ്ചപ്പാട്. കടല്‍കടന്നു വരുന്ന മറ്റൊരു പ്രവാസിയായി അത് കൊറോണ വൈറസിനെയും കണ്ടു. ഉടലില് കൊറോണയുമായാണ് പ്രവാസി വിമാനം കയറുന്നതെന്ന് സദാ പറഞ്ഞുനടന്നു. എന്നാല്, സംഗതി ഇതൊന്നുമായിരുന്നില്ല. അതാ ചട്ടമ്പി വൈറസിന്റെ സ്വഭാവദോഷമായിരുന്നു. ആഗോളഗ്രാമമായി ചുരുങ്ങിയ പുതിയ കാലത്തിനു പറ്റിയ കൈയിലിരിപ്പ്. അങ്ങനെയാണ് കൊറോണ വൈറസ് കണ്ണടച്ചു തുറക്കുന്നതിനു മുമ്പ് മറ്റുരാജ്യങ്ങളിലേക്ക് വിമാനം കയറിപ്പോയത്. വിമാനമിറങ്ങിയവരില് ചിലര്‍ക്കൊപ്പം വൈറസുണ്ടായിരുന്നു. ചിലര്‍ക്കൊപ്പം അതില്ലായിരുന്നു. എങ്കിലും വണ്ടിയിറങ്ങിയവര്‍ക്കെല്ലാം ആ നിര്‍ദേശങ്ങള് കിട്ടി-സോഷ്യല് ഡിസ്റ്റന്‍സിംഗ്, സെല്‍ഫ് ക്വാറന്‍ൈറന്. ചിലര് അതനുസരിച്ചു. ചിലര് വകവെയ്ക്കാതെ, നാടെത്തിയ ആഹ്ലാദത്തില് ഇറങ്ങിനടന്നു അടിച്ചുപൊളിച്ചു. അങ്ങനെ ഇറ്റലിയില്‍നിന്നെത്തിയ റാന്നിക്കാരും ദുബൈയില്‍നിന്നു വന്ന കാര്‍സകോട്ടുകാരനുമെല്ലാം വലിയ വാര്‍ത്തകളായി. അവരുടെ റൂട്ടുമാപ്പുകള് ആളുകളെ ഭയങ്ങളിലേക്ക് ചുരുട്ടിക്കെട്ടി. പിന്നെ സംഭവിച്ചത്, എല്ലാ പ്രവാസികളെയും വൈറസുകളായി കാണുന്ന സാഹചര്യത്തിന്റെ സൃഷ്ടിയായിരുന്നു.\nഗള്‍ഫില്‍നിന്ന് വന്നവര് വീടുകളില് ഒതുങ്ങിയെങ്കിലും ഇനിയെങ്ങാനും അവര്‍ക്ക് രോഗമുണ്ടോ എന്ന സ്ഥലജലവിഭ്രമം സ്ഥലത്തെ ചില പ്രധാനപയ്യന്‍മാര്‍ക്കുണ്ടായി. അവര് തങ്ങളുടെ ആധിയും സംശയവും പരോപകാര പ്രവണതയും ഒന്നൊഴിയാതെ വാട്ട്‌സാപ്പുകളിലിട്ടു. ഇന്ന സ്ഥലത്തെ, ഇന്ന വീട്ടിലെ, ഇന്ന ആള് പ്രവാസിയാണ്, അവര് വീട്ടിലിരിപ്പാണ്, പോസിറ്റീവാണോ എന്ന് സംശയമുണ്ട്, ഒന്നു സൂക്ഷിക്കണം എന്ന കരക്കമ്പികള് പൊടുന്നനെ വൈറസിനെ പോലെ പടര്‍ന്നു. വീട്ടില്‍നിന്ന് പുറത്തിറങ്ങാത്തവരുടെ പടം പോലും, ഇയാള് പുറത്തിറങ്ങി, ഇന്ന സ്ഥലത്തുകണ്ടു എന്ന് ചുമ്മാ രസത്തിന് പോസ്റ്റാക്കി. അതാണെങ്കില് വൈറലായി. അവരുടെയെല്ലാം കാര്യം കഷ്ടത്തിലുമായി. പ്രവാസിയാണെങ്കില്, നിങ്ങളുടെ വീട്ടില് കയറി ഏത് ഉദ്യോഗസ്ഥനും കല്‍പ്പന പുറപ്പെടുവിക്കാമെന്ന് വന്നു. ദേഷ്യമുള്ള ഏത് പ്രവാസിക്കും ആര്‍ക്കും പണി കൊടുക്കാമെന്നു വന്നു. ജീവഭയത്തിന്റെ പൊറുതികേടുകളില്‍നിന്നുണ്ടാവുന്ന അരക്ഷിതാവസ്ഥകള്‍ക്കുമേല് ഈ അവസ്ഥ എണ്ണയൊഴിച്ചതോടെ, പ്രവാസികള് മണലാരണ്യത്തില് വിയര്‍പ്പൊഴുക്കി അധ്വാനിച്ചുണ്ടാക്കിയ പണംകൊണ്ടാണ് നാം കഞ്ഞികുടിച്ച് കഴിഞ്ഞിരുന്നത് എന്നകാര്യം കേരള മുഖ്യമന്ത്രിക്ക് ഓര്‍മ്മിപ്പിക്കേണ്ടി വന്നു. നാടിന്റെ നട്ടെല്ലായ പ്രവാസികളെ അപഹസിക്കാന് പാടില്ലെന്നു ഗുണദോഷിക്കേണ്ടിവന്നു.\nഅതു കഴിഞ്ഞാണ് കഴിഞ്ഞ ദിവസം തിരുവനന്തപുരത്ത് ഒരു പ്രവാസിക്ക് നാലു സുഹൃത്തുക്കള് കൂടി കമനീയമായ ഒരു ഏപ്രില്‍ഫൂള് സമ്മാനം നല്‍കിയത്. ഗള്‍ഫില്‍നിന്നു വന്നശേഷം വീട്ടില് ഐസോലേഷനില് കഴിയുന്ന പ്രവാസിക്ക് കൊറോണ പൊസിറ്റീവ് ആണെന്ന് അടുത്തവരോടൊക്കെ ഇവര് വിളിച്ചു പറഞ്ഞു. ശേഷം, ചില വാട്ട്‌സഅപ്പ് മെസേജുകളും. അതോടെ കാര്യം മാറി. പോസിറ്റീവായിട്ടും ആശുപത്രിയില് പോവാത്ത ആള്‍ക്കെതിരെ വാട്ട്‌സപ്പ് രോഷങ്ങള് തിളച്ചു. ഇതിനിടെ, വിവരമറിഞ്ഞ പ്രവാസി പൊലീസില് പരാതിപ്പെട്ടു. പൊലീസ് അന്വേ'ഷിച്ചപ്പോള്, പരിസരവാസികളായ നാലുപേരാണ് ഇതിനു പിന്നിലെന്നു മനസ്സിലായി. ചോദ്യം ചെയ്തപ്പോഴാണ്, ചിരിയോടെ അവര് പറഞ്ഞത്, സാറേ അവനെ ഏപ്രില്‍ഫൂളാക്കാന് ചെയ്തതാണ്' എന്ന്. ഇതിവിടെ തീരുന്നതല്ല. ഇതിന്റെ പല വകഭേദങ്ങള് നമ്മുടെ നാടുകളില് നന്നായി ഓടുന്നുണ്ട് ഇപ്പോള്. ജോലി പോയി നാട്ടിലെത്തിയ പ്രവാസിക്കെതിരെ ഉണ്ടായ പ്രചാരണം, അയാളെ കോവിഡ് മൂലം പറഞ്ഞുവിട്ടതാണ് എന്നായിരുന്നു. അതോടെ അയാള്‍ക്കുമേല് അദൃശ്യമായ ഭീതിയുടെ പുതപ്പുവന്നു.പ്രവാസി വന്നതോടെ വീട്ടുജോലിക്കാര് വരാതായ അനുഭവവും കിണറ്റില്‍നിന്ന് സാധാരണയായി വെള്ളമെടുക്കുന്നവര് ആ വഴിക്ക് വരാതായ അനുഭവവുമൊക്കെ പലരും പറയുന്നുണ്ട്. ക്വാറന്‍ൈറന് കാലാവധി കഴിഞ്ഞാലും പ്രവാസിയെ കൊറോണക്കാരനാക്കുന്ന അവസ്ഥ കെട്ടുകഥയല്ല.\nദുബായിലെ ഏതോ നടപ്പാതയില് ഒരു യുവാവ് വീണു പിടയ്ക്കുന്ന ദൃശ്യങ്ങളായിരുന്നു ആ വൈറല് വീഡിയോയില്. കൊവിഡ് 19 രോഗബാധിതനായ യുവാവ് ദുബായിയില് മരിച്ചു വീഴുന്ന ദൃശ്യങ്ങള് എന്ന നിലയ്ക്കാണ് ഇത് വൈറലായത്. ദുബായിലൊക്കെ ഇപ്പോള് അവസ്ഥ ഇതാണെന്ന ദീര്‍ഘനിശ്വാസങ്ങളും സങ്കട ഇമോജികളുമായി ആളുകള് അതിനെ വരവേറ്റു. എന്നാല്, തൊട്ടുപിന്നാലെ ദുബായ് മീഡിയാ ഓഫീസിന്റെ ട്വീറ്റ് വന്നു. അപസ്മാര ബാധിതനായ ഒരു യുവാവ് നടപ്പാതയില് വീഴുന്ന ചിത്രമാണ് അതെന്നും മാസങ്ങള്‍ക്കു മുമ്പു പകര്‍ത്തിയതാണ് വീഡിയോയെന്നും ട്വീറ്റില് വ്യക്തമാക്കി. കൊവിഡ് 19 രോഗികളുടെ അന്ത്യ നിമിഷങ്ങള് എന്നു പറഞ്ഞ് ഗള്‍ഫിലെ ഏതൊക്കെയോ പ്രദേശങ്ങളുടെ പേരിലുള്ള വീഡിയോകളും ഇതോടൊപ്പം പ്രചരിച്ചിരുന്നു. ഇതെല്ലാം ചേര്‍ന്നു സൃഷ്ടിച്ച ധാരണകളും മനസ്സില് വെച്ചാണ് മലയാളി പ്രവാസിയെ സമീപിച്ചത്.\nഅത് ഗള്‍ഫില്‍നിന്നു മടങ്ങിവന്നവരെ മാത്രമല്ല. നാട്ടില് വരാതെ അവിടെ കുടുങ്ങിക്കിടക്കുന്നവരുടെ അവസ്ഥകളും ഏറെ പൊലിപ്പിച്ചാണ് പ്രചരിച്ചത്. ബന്ധുക്കള്‍ക്കിടയില് അരക്ഷിതാവസ്ഥയും ഭീതിയും പരത്താന് മാത്രമാണ് അതു സഹായിച്ചത്.\nഎന്നാല്, ഒട്ടും നല്ല അവസ്ഥയിലായിരുന്നില്ല നാട്ടില്‍വരാതെ ഗള്‍ഫില് കഴിയുന്ന പ്രവാസികള്. അതിവേഗം പടരുന്ന രോഗമായിരുന്നില്ല അവരെ ബാധിച്ചത്. അതിജീവനം മുന്നോട്ടുവെയ്ക്കുന്ന പ്രശ്‌നങ്ങള്, അരക്ഷിതാവസ്ഥകള്. എത്രയോ നാളായി എല്ലാ നാടുകളും ലോക്ക്ഡൗണിലാണ്. കടകളും വ്യാപാര സ്ഥാപനങ്ങളും അടഞ്ഞുകിടക്കുന്നു. റോഡില് ഒരാളുമില്ല. എല്ലാവരും വാടക വീടുകളിലും മുറികളിലും ലേബര് ക്യാമ്പുകളിലുമൊക്കെ കഴിയുന്നു. പലയിടത്തും ഭക്ഷണ സാധനങ്ങള്‍ക്കും അവശ്യ വസ്തുക്കള്‍ക്കും ക്ഷാമമാണ്. അതിനാല്, ആളുകള് ഭക്ഷണനേരങ്ങള് വെട്ടിച്ചുരുക്കിയും ജീവിതരീതികള് മാറ്റിയുമെല്ലാം അതിജീവനത്തിനുള്ള ശ്രമങ്ങളിലാണ്. ആഴ്ചകളോളം ജോലിക്കു പോവാനാവാതെ കഴിയുന്നതിന്റെ എല്ലാ ആധികളും അവര്‍ക്കൊപ്പമുണ്ടായിരുന്നു. ലേബര് ക്യാമ്പുകളിലൊക്കെ അവസ്ഥ ഏറെ മോശമായിരുന്നു. കൈയില് കാശോ ഭക്ഷണമോ ഇല്ലാതെ എത്രനാള് ഒരാള്‍ക്ക് അന്യനാട്ടില് കഴിയാനാവും?\nസാമ്പത്തികമാന്ദ്യത്തിന്റെ നിഴലിലാണ് ലോകം. ഗള്‍ഫ് രാജ്യങ്ങളെയും ഉറ്റുനോക്കുന്നത് വാണിജ്യത്തകര്‍ച്ചയുടെ നാളുകളാണ്. എല്ലാ സ്ഥാപനങ്ങളും അനിശ്ചിതമായി അടച്ചിട്ടിരിക്കുന്നു. ബിസിനസ് എവിടെയും നടക്കുന്നേയില്ല. ഇതെല്ലാം കഴിഞ്ഞ് പഴയ നിലയിലായാലും ഒരുപാടു പേരുടെ ജോലി പോവാനുള്ള സാദ്ധ്യതകളുണ്ട്. ശമ്പളം വെട്ടിച്ചുരുക്കുന്നത് അടക്കമുള്ള സാദ്ധ്യതകളിലൂടെ ഈ അവസ്ഥയെ അതിജീവിക്കാന് കഴിയുമോ എന്നാണ് ആേലാചിക്കുന്നത്. വിപണിയുടെ ചലനാത്കമത കൊണ്ടുമാത്രം മുന്നോട്ടുപോവുന്ന ദുബായ് പോലുള്ള വലിയ വാണിജ്യനഗരങ്ങളില് ഇതുണ്ടാക്കുന്ന പ്രത്യാഘാതം ഭീമമായിരിക്കും. ഇക്കാര്യങ്ങളെല്ലാം അറിഞ്ഞു കൊണ്ടാണ്, കുടുങ്ങിക്കിടക്കുന്ന ഈ മനുഷ്യര് അവരവരുടെ വീടുകളിലും മുറികളിലും ലേബര് ക്യാമ്പുകളിലുമൊക്കെയായി കഴിയുന്നത്. നാളെ എന്താവുമെന്ന അനിശ്ചിതാവസ്ഥയാണ് അവരെയിപ്പോള് ഉറ്റുനോക്കുന്നത്.\nബാങ്ക് വായ്പയെടുത്തും പണം റോള് ചെയ്തുമെല്ലാം ചെറുതും വലുതുമായ ബിസിനസുകള് മുന്നോട്ടു കൊണ്ടുപോയ പലരും പൊടുന്നനെ വന്ന ആഘാതത്തില് തകര്‍ന്ന അവസ്ഥയിലാണ്. ഈ സാഹചര്യം എത്ര നാള് നീണ്ടുനില്‍ക്കുമെന്ന് ആര്‍ക്കും അറിയില്ല. പുതുതായി സാധനങ്ങള് വാങ്ങി ഗോഡൗണില് സൂക്ഷിച്ചവരും കാലങ്ങളായുള്ള ശീലംവെച്ച് വന്‍തുകയുടെ സാധനങ്ങള് കടം കൊടുത്തവരുമെല്ലാം പ്രതിസന്ധിയിലാണ്. കൊവിഡ് രോഗം പടരുകയും ലോക്ക് ഡൗണ് കാലം നീളുകയും ചെയ്യുമെന്ന അവസ്ഥയാണ് സത്യത്തില് അവര്‍ക്കുമുന്നിലുള്ളത്. ചെലവു ചുരുക്കി, ഉടുമുണ്ട് മുറുക്കിക്കെട്ടി അവിടെ നിലനില്‍ക്കാന് കഴിയുമെങ്കിലും നാട്ടിലെന്താവും എന്ന ചോദ്യം അവരെ അലട്ടുന്നു. തങ്ങളയക്കുന്ന പണം കൊണ്ടു മാത്രം മുന്നോട്ടുപോവുന്ന വീടുകളും വീട്ടുകാരും അവരുടെ ദിവസങ്ങളെ പൊള്ളിക്കുന്നു. എല്ലാം അടച്ചുപൂട്ടി കഴിയുമ്പോഴും നാട്ടിലുള്ളവരുടെ മനസ്സില് വിദേശത്തുള്ള ഉറ്റവരെക്കുറിച്ചുള്ള ആശങ്കളാണ്. അവിടെയുള്ളവര്‍ക്കാവട്ടെ, നാട്ടില് കഴിയുന്ന ഉറ്റവരെക്കുറിച്ചുള്ള ഭീതികളും.\nവിദശത്ത് കുടുങ്ങിയത് ജീവനുള്ളവര് മാത്രമല്ല. പ്രവാസികളുടെ മൃതദേഹങ്ങളും സമാനമായ അവസ്ഥയിലാണ്. പറയുന്നത് മരണത്തിനു കീഴടങ്ങിയ കൊവിഡ് രോഗികളുടെ കാര്യമല്ല. അവരുടെ മൃതദേഹങ്ങള് അവിടെത്തന്നെ പ്രത്യേക സംവിധാനങ്ങളോടെ സംസ്‌കരിക്കുകയാണ് ചെയ്യുന്നത്. എന്നാല്, മറ്റുള്ളവരുടെ അവസ്ഥ അതല്ല. മറ്റുള്ളവര് എന്നുപറയുമ്പോള്, മറ്റ് രോഗങ്ങളാല്, മറ്റു കാര്യങ്ങളാല് മരിച്ചവര്. അങ്ങനെയുള്ള മൃതദേഹങ്ങള് പലതും മോര്‍ച്ചറികളിലാണ്. അനേകം മൃതശരീരങ്ങള് നാട്ടില് കൊണ്ടുവരാനുള്ള സാദ്ധ്യതകള് പോലുമാലോചിക്കാതെ അവിടെത്തന്നെ സംസ്‌കരിക്കപ്പെട്ടു. ചിലതൊക്കെ അകലെയുള്ള ശ്മശാനങ്ങളിലേക്കു കൊണ്ടുപോയി. അനേകം വര്‍ഷങ്ങള് വീട്ടില് പോവാന് കഴിയാതെ ഗള്‍ഫില് തന്നെ ജീവിച്ച ചിലരുടെ മൃതദേഹങ്ങളും അതിലുണ്ടെന്ന്, പ്രവാസികളുടെ മൃതദേഹങ്ങള് നാട്ടിലെത്തിക്കാന് ജീവിതം ഉഴിഞ്ഞുവെച്ച സാമഹ്യ പ്രവര്‍ത്തകര് പറയുന്നു.\nഅത്തരത്തില് ദുബായിലെ മോര്‍ച്ചറിയില് സൂക്ഷിച്ച ചില മൃതദേഹങ്ങള്‍ക്ക് സാഭവിച്ച കാര്യം കൂടി അറിയണം. ഈ കൊറോണ കാലത്ത് കുറച്ച് മൃതദേഹങ്ങള് നാട്ടിലെത്തിക്കാനാണ് അവിചാരിതമായ ഒരവസരം ഒത്തുവന്നത്. പച്ചക്കറികള് കൊണ്ടുവരുന്ന കാര്‍ഗോയില് മൃതദേഹങ്ങള് കൊച്ചി വിമാനത്താവളത്തില് എത്തിക്കാനായിരുന്നു ശ്രമം. മലയാളിയായ, റഫീഖിന്റെ മുന്‍കൈയിലുള്ള കെവി എക്‌സ്‌പോര്‍ട്‌സ്് എന്ന കമ്പനിയിലേക്ക് പച്ചക്കറികള് എത്തിക്കുന്ന കാര്‍ഗോ സര്‍വീസ് ഉപയോഗിച്ച് മൃതദേഹങ്ങള് കൊച്ചിയില് എത്തിക്കാനാണ് പദ്ധതി. ഇത് നടക്കില്ലെന്ന് ആദ്യ ഘട്ടത്തില് വിമാനത്താവള അധികൃതര് പറഞ്ഞുവെങ്കിലും മുഖ്യമന്ത്രിയും ജില്ലാ കലക്ടറുമായും ബന്ധപ്പെട്ട് ആ തടസ്സം ദുബായിലുള്ള സാമൂഹ്യപ്രവര്‍ത്തകര് നീക്കി. എന്നാല്, പിന്നീടുയര്‍ന്നത് പുതിയ പ്രശ്‌നമാണ്. വിമാനത്താവളത്തിലെ കേന്ദ്ര ഉദ്യോഗസ്ഥരില് ചിലര് ഇതിനെതിരായി രംഗത്തുവന്നു. കൊറോണക്കാലത്ത് മൃതദേഹങ്ങള് നാട്ടില് എത്തിക്കുന്നത് സുരക്ഷ പ്രശ്‌നങ്ങള് സൃഷ്ടിക്കുമെന്നാണ് അവരുടെ പക്ഷം. ഇതു തന്നെയാണ് അവസ്ഥ. മൃതദേഹങ്ങള്‍ക്കായാലും ജീവനുള്ള പ്രവാസികള്‍ക്കായാലും നേരിടേണ്ടിവരുന്നത് ഒട്ടും സാധാരണമല്ലാത്ത അനുഭവങ്ങളാണ്.\nമൃതദേഹങ്ങള് നാട്ടില് എത്തിക്കുക സാധാരണ സമയത്തുതന്നെ ഒട്ടും എളുപ്പമല്ല. എങ്കിലും, പ്രിയപ്പെട്ടവരുടെ മുഖം അവസാനമായി കാണാന് കാത്തിരിക്കുന്നവരെ ഓര്‍ത്ത് സാമൂഹ്യപ്രവര്‍ത്തകരും സന്നദ്ധ സംഘടനകളുമൊക്കെ മുന്നിട്ടിറങ്ങുകയാണ് ചെയ്യുന്നത്. ഉദാഹരണത്തിന് സൗദി അറേബ്യയുടെ കാര്യമെടുക്കാം. അവിടെ അതിനുള്ള നടപടി ക്രമങ്ങള് ഇങ്ങനെയാണ്: മൃതദേഹംഅയച്ചുതരണമെന്നും വിമാനത്താവളത്തില്‍വന്ന് അത് സ്വീകരിക്കുമെന്നും പറഞ്ഞ്, മരിച്ചയാളുടെ ഉറ്റബന്ധുവിന്റെ സത്യവാങ് മൂലം അവിടെ കിട്ടണം. മരണവുമായി ബന്ധപ്പെട്ട് സൗദി പൊലീസിന്റെ റിപ്പോര്‍ട്ട്, മോര്‍ച്ചറിയില്‍നിന്നുള്ള സര്‍ടിഫിക്കറ്റ് എന്നിവ വാങ്ങണം. അവ കിട്ടിയാല് എംബസി വെല്‍ഫയര് വിങ്ങിലെ ഡെത്ത് അറ്റാഷെയെ സമീപിക്കണം. അവിടെനിന്ന് അനുമതി പത്രം വാങ്ങി വീണ്ടും മോര്‍ച്ചറിയിലെത്തണം. പിന്നെയാണ് ഏറ്റവും ചെലവുള്ള ഇനം. മൃതദേഹം കുളിപ്പിച്ച് കഫന് ചെയ്യല്. ആറായിരം റിയാലാണ് ഇപ്പോള് അതിനുള്ള ഫീസ്. അതു കഴിഞ്ഞാല്, നാലായിരത്തോളം രൂപ മുടക്കി കാര്‍ഗോ അയക്കണം. മൊത്തം പതിനായിരത്തോളം റിയാല് (ഏകദേശം രണ്ടുലക്ഷം രൂപ) ഇതിനു ചെലവു വരും.\nമറ്റൊരു വീഡിയോയെക്കുറിച്ചു കൂടി ഇവിടെ പറയേണ്ടതുണ്ട്. ചെങ്ങന്നൂര് സ്വദേശിയായ ഒരു സ്ത്രീ തയ്യാറാക്കിയ വീഡിയോ. അതിലവര് പറയുന്നത് ഒരൊറ്റ കാര്യമാണ്. 'നോക്കൂ, ഞാന് ദുബായില്‍ത്തന്നെയുണ്ട്. നാട്ടിലേക്കു വന്നിട്ടില്ല. ദയവു ചെയ്ത് നാട്ടിലുണ്ടെന്നു വ്യാജ പ്രചാരണം നടത്തരുത്.'\nഅതെ പച്ചക്കള്ളം പ്രചരിപ്പിക്കുന്നതിന് എതിരെ നിസ്സഹായമായ ഒരു ചെറുത്തുനില്‍പ്പാണ് ഈ വീഡിയോ. കൊറോണ സാഹചര്യത്തില് അവര് നാട്ടിലേക്കു വന്നുവെന്നും ചെങ്ങന്നൂരിലെ വീട്ടില് കഴിയുകയാണെന്നുമായിരുന്നു പ്രചാരണം. ദുബായിലിരുന്നാണ് അവരത് കണ്ടത്. അവിടെ ഇരുന്നു തന്നെ അതിനു മറുപടി നല്‍കേണ്ടി വന്നു. അതെ, ഇതു തന്നെയാണ് ശരാശരി പ്രവാസിയുടെ കൊറോണക്കാലത്തെ അവസ്ഥ. കേരളത്തിന്റ സമ്പദ്‌വ്യവസ്ഥയെ താങ്ങിനിര്‍ത്തുന്ന, പേരുകേട്ട കേരളമോഡല് യാഥാര്‍ത്ഥ്യമാക്കിയ പ്രവാസികളുടെ നിസ്സഹായാവസ്ഥയുടെ നേര്‍ക്കാഴ്ച. കൊറോണക്കാലത്ത് നാട്ടിലില്ലെന്ന് ബോധ്യപ്പെടുത്താന് വീഡിയോ ഇറക്കേണ്ടി വരുന്ന ഈ നിസ്സഹായതയില്‍നിന്നു വേണം നമുക്കിനി പ്രവാസകാര്യങ്ങള് ചര്‍ച്ച ചെയ്യാന്.\nLast Updated Apr 3, 2020, 10:27 PM IST\nകൊറോണ വൈറസ്. ലോക്ക് ഡൗണ്


ജോത്സ്യനെ വിശ്വസിച്ച് പിതാവ്, അഞ്ചുവയസുകാരനെ തീകൊളുത്തിക്കൊന്നു | Newsthen l The news interactive\nHome/NEWS/India/ജോത്സ്യനെ വിശ്വസിച്ച് പിതാവ്, അഞ്ചുവയസുകാരനെ തീകൊളുത്തിക്കൊന്നു\nകടുത്ത ജ്യോതിഷ വിശ്വാസിയായിരുന്ന രാംകി പതിവായി ജോത്സ്യനെ കണ്ടിരുന്നു\nകടുത്ത അന്ധവിശ്വാസത്തിൽ ജോത്സ്യന്റെ വാക്കുകേട്ട് തഞ്ചാവൂരിൽ പിതാവ് അഞ്ചുവയസുകാരനെ തീകൊളുത്തിക്കൊന്നു. തഞ്ചാവൂർ സ്വദേശി ഓട്ടോ ഡ്രൈവർ ആയ 29 കാരൻ രാംകി ആണ് മകൻ സായി ശരണിനെ തീ കൊളുത്തി കൊന്നത്. രാംകിയെ പോലീസ് അറസ്റ്റ് ചെയ്തു.\nരണ്ട് ആൺമക്കളാണ് രാംകിക്കുള്ളത്. ആറുവർഷം മുൻപായിരുന്നു വിവാഹം. കടുത്ത ജ്യോതിഷ വിശ്വാസിയായിരുന്ന രാംകി പതിവായി ജോത്സ്യനെ കണ്ടിരുന്നു. മൂത്തമകനാണ് കൊല്ലപ്പെട്ട സായി ശരൺ. മൂത്ത മകൻ മൂലം രാംകിക്ക് ദോഷം ഉണ്ടാകുമെന്ന് ജ്യോത്സ്യൻ പറഞ്ഞിരുന്നു. പലപ്പോഴായി രാംകി ഇതിന്റെ ചുവടുപിടിച്ച് മകനെ ഉപദ്രവിച്ചിരുന്നു.\nഇതേച്ചൊല്ലി ഭാര്യ ഗായത്രിയും രാംകിയും തമ്മിൽ വഴക്ക് പതിവായിരുന്നു. കഴിഞ്ഞ ദിവസം വഴക്ക് മൂത്തപ്പോൾ വീട്ടിലെ മണ്ണെണ്ണ എടുത്ത് രാംകി മകന്റെ ദേഹത്തൊഴിച്ച് തീകൊളുത്തുകയായിരുന്നു.\nസായി ശരണിനു ഗുരുതരമായി പൊള്ളലേറ്റു. ഗായത്രിയും അയൽക്കാരും ചേർന്ന് തഞ്ചാവൂർ ഗവൺമെന്റ് മെഡിക്കൽ കോളേജ് ആശുപത്രിയിൽ പ്രവേശിപ്പിച്ചെങ്കിലും കുട്ടി മരിച്ചു. 90 ശതമാനം പൊള്ളൽ കുട്ടിക്ക് ഏറ്റിരുന്നു. രാംകി ഇപ്പോൾ മന്നാർഗുഡി ജയിലിലാണ്.\n"ദി പ്രീസ്റ്റിന്റെ" റിലീസ് മാറ്റിവച്ചു


ജോൺ ബ്രിട്ടാസും സിപിഎം ഡോ. വി ശിവദാസനും രാജ്യസഭയിലേക്ക് - India Vision Media\nകെ കെ രാഗേഷിന് വീണ്ടും അവസരം നൽകേണ്ടതില്ലെന്നാണ് സിപിഎം തീരുമാനം\nതിരുവനന്തപുരം: മുതിർന്ന മാധ്യമപ്രവർത്തകൻ ജോൺ ബ്രിട്ടാസും സിപിഎം സംസ്ഥാനസമിതിയംഗമായ ഡോ. വി ശിവദാസനും രാജ്യസഭയിലേക്കുള്ള ഇടത് സ്ഥാനാർത്ഥികൾ. ഇരുവരുടെയും സ്ഥാനാർത്ഥിത്വത്തിന് തിരുവനന്തപുരത്ത് ചേർന്ന സിപിഎം സംസ്ഥാനസെക്രട്ടേറിയറ്റ് അംഗീകാരം നൽകി. ഏപ്രിൽ 30നാണ് രാജ്യസഭ തെരഞ്ഞെടുപ്പ്. സി പി എമ്മിന്റെ രാജ്യസഭ സ്ഥാനാർതഥികളെ ഇന്നാണ് പ്രഖ്യാപിച്ചത്..കെ കെ രാഗേഷിന് വീണ്ടും അവസരം നൽകേണ്ടതില്ലെന്നാണ് സിപിഎം തീരുമാനം. നേതൃത്വത്തിന് പുറത്തുനിന്ന് ഒരു വ്യക്തിയെ സിപിഎം ഇത്തവണ രാജ്യസഭയിലേക്ക് അയക്കുകയാണ്. രാവിലെ അവൈലബിൾ പൊളിറ്റ് ബ്യൂറോ ചേർന്നിരുന്നു. അതിന് ശേഷം ചേർന്ന സംസ്ഥാനസെക്രട്ടേറിയറ്റാണ് നിർദേശത്തിന് അന്തിമ അംഗീകാരം നൽകിയത്. സ്ഥാനാർത്ഥിത്വത്തിൽ സംസ്ഥാനനേതൃത്വത്തിന്‍റെ താത്പര്യമനുസരിച്ച് തീരുമാനമെടുക്കാൻ കേന്ദ്രകമ്മിറ്റി അനുമതി നൽകിയിരുന്നു.\nരാജ്യസഭയിലേക്ക് കെകെ രാഗേഷിനെ വീണ്ടും പരിഗണിക്കണമെന്ന് കേന്ദ്രനേതൃത്വം നിർദ്ദേശിച്ചിരുന്നു. രാജ്യസഭയിൽ രാഗേഷിന്‍റെ പ്രവർത്തനം മികച്ചതെന്ന് അവയിലബിൾ പിബി വിലയിരുത്തി. എന്നാൽ ടേംവ്യവസ്ഥയിൽ ഇളവ് ഇപ്പോൾ സാധ്യമല്ലെന്ന് സംസ്ഥാന നേതൃത്വം നിലപാടെടുത്തു നിയമസഭയിലേക്ക് ടേം നിബന്ധന നടപ്പാക്കിയത് സംസ്ഥാന നേതൃത്വം ചൂണ്ടിക്കാട്ടി. ഇതോടെയാണ് കെ കെ രാഗേഷിനെ ഒഴിവാക്കി, പകരം സാധ്യതാപട്ടികയിലുണ്ടായിരുന്നവർക്ക് അവസരം നൽകാൻ തീരുമാനമായത്.\nദേശാഭിമാനിയുടെ ദില്ലി ബ്യൂറോ ചീഫായിരുന്നു ജോൺ ബ്രിട്ടാസ്. പിന്നീട് കൈരളി ടിവി തുടങ്ങിയപ്പോൾ ചാനലിന്‍റെ ചീഫ് എഡിറ്ററും പിന്നീട് എംഡിയുമായി. ദില്ലിയിൽ മുഖ്യമന്ത്രി പിണറായി വിജയൻ പ്രധാനമന്ത്രി അടക്കമുള്ള പ്രമുഖരെ കാണാനെത്തുമ്പോൾ എപ്പോഴും മുഖ്യ ഉപദേഷ്ടാക്കളിലൊരാളായ ജോൺ ബ്രിട്ടാസും ഒപ്പമുണ്ടാകാറുണ്ട്.\nഎസ്എഫ്ഐയുടെ ദേശീയമുഖമായിരുന്നു ഡോ. വി ശിവദാസൻ. എസ്എഫ്ഐയുടെ ദേശീയപ്രസിഡന്‍റായിരിക്കേ, പല ദേശീയ വിദ്യാർത്ഥിപ്രക്ഷോഭങ്ങളുടെയും നേതൃനിരയിൽ അദ്ദേഹമുണ്ടായിരുന്നു. ആ സ്ഥാനമൊഴിഞ്ഞ ശേഷം ഇപ്പോൾ സിപിഎം സംസ്ഥാനസമിതിയംഗമായി അദ്ദേഹം.കേരളത്തിൽ നിന്നുള്ള മൂന്ന് രാജ്യസഭാംഗങ്ങളുടെ ഒഴിവിലേക്കാണ് തെരഞ്ഞെടുപ്പ് നടക്കുന്നത്. ഏപ്രിൽ 20- വരെയാണ് പത്രിക നൽകാനുള്ള തീയതി. തെരഞ്ഞെടുപ്പിൽ വോട്ടെടുപ്പ് ഒഴിവായേക്കും. അംഗബലം അനുസരിച്ച് എൽഡിഎഫിന് രണ്ട് പേരെയും യുഡിഎഫിന് ഒരാളെയുമാണ് ജയിപ്പിക്കാനാകുക.3ഒഴിവുകളിലേക്ക്3പത്രിക മാത്രം ലഭിച്ചാൽ മത്സരം ഒഴിവാകും. മൂന്ന് പത്രികകൾ തന്നെയേ നൽകാൻ സാധ്യതയുള്ളൂ എന്നാണ് വിവരം.\nമുസ്ലിം ലീഗ് നേതാവ് അബ്ദുൽ വഹാബ് ഇന്ന് ഉച്ചയ്ക്ക് 12 മണിക്ക് നിയമസെക്രട്ടറിക്ക് മുമ്പാകെ നാമനിർദ്ദേശ പത്രിക സമർപ്പിച്ചിരുന്നു. പ്രതിപക്ഷ നേതാവ് രമേശ് ചെന്നിത്തല, കെപിസിസി പ്രസിഡന്‍റ് മുല്ലപ്പള്ളി രാമചന്ദ്രൻ, പി കെ കുഞ്ഞാലിക്കുട്ടി, സാദിഖ് അലി ശിഹാബ് തങ്ങൾ എന്നിവർക്കൊപ്പമാണു പത്രിക സമർപ്പിക്കാനെത്തിയത്.\nPrev\tNext 1 of 4,041


നൈറ്റ്‌റൈഡേഴ്‌സിനെ തകര്‍ത്ത് മുംബൈ ഇന്ത്യന്‍സ് - Keralabhooshanam Daily നൈറ്റ്‌റൈഡേഴ്‌സിനെ തകര്‍ത്ത് മുംബൈ ഇന്ത്യന്‍സ്\nHome/NEWS/LATEST/നൈറ്റ്‌റൈഡേഴ്‌സിനെ തകര്‍ത്ത് മുംബൈ ഇന്ത്യന്‍സ്\nഅബുദാബി: ഐ.പി.എല്ലില് ബുധനാഴ്ച നടന്ന മത്സരത്തില് കൊല്‍ക്കത്ത നൈറ്റ്‌റൈഡേഴ്‌സിനെ 49 റണ്‍സിന് തകര്‍ത്ത് മുംബൈ ഇന്ത്യന്‍സ് ഈ സീസണിലെ തങ്ങളുടെ ആദ്യ ജയം കുറിച്ചു.\nമുംബൈ ഉയര്‍ത്തിയ 196 റണ്‍സ് വിജയലക്ഷ്യം പിന്തുടര്‍ന്ന് കൊല്‍ക്കത്തയ്ക്ക് 20 ഓവറില് ഒമ്പത് വിക്കറ്റ് നഷ്ടത്തില് 146 റണ്‍സെടുക്കാനേ സാധിച്ചുള്ളൂ.\nപതിഞ്ഞ തുടക്കമായിരുന്നു കൊല്‍ക്കത്തയുടേത്. ആദ്യ അഞ്ച് ഓവറിനുള്ളില് തന്നെ ഓപ്പണര്‍മാരായ ശുഭ്മാന് ഗില് (7), സുനില് നരെയ്ന് (9) എന്നിവരെ നൈറ്റ് റൈഡേഴ്‌സിന് നഷ്ടമായി. തുടര്‍ന്ന് ക്രീസില് ഒന്നിച്ച ക്യാപ്റ്റന് ദിനേഷ് കാര്‍ത്തിക് നിതിഷ് റാണ സഖ്യത്തിനും ആവശ്യമായ റണ്‍റേറ്റില് സ്‌കോര് ഉയര്‍ത്താന് സാധിച്ചില്ല. 10 ഓവര് പിന്നിടുമ്പോള് വെറും 70 റണ്‍സ് മാത്രമാണ് കൊല്‍ക്കത്തയുടെ സ്‌കോര് ബോര്‍ഡില് ഉണ്ടായിരുന്നത്.\n23 പന്തില് 30 റണ്‍സെടുത്ത കാര്‍ത്തിക്കിനെ 11ാം ഓവറില് രാഹുല് ചാഹര് മടക്കി. 18 പന്തില് 24 റണ്‍സെടുത്ത റാണയെ പൊള്ളാര്‍ഡും പുറത്താക്കി. കൊല്‍ക്കത്ത ആരാധകരുടെ പ്രതീക്ഷയായിരുന്ന വമ്പനടിക്കാരായ ആന്ദ്രെ റസ്സലിനും ഓയിന് മോര്‍ഗനും മുംബൈ ബൗളര്‍മാര് കടിഞ്ഞാണിട്ടു. 11 റണ്‍സെടുത്ത റസ്സലിനെ ബൗള്‍ഡാക്കിയ ബുംറ 16 റണ്‍സെടുത്ത മോര്‍ഗനെ ഡിക്കോക്കിന്റെ കൈകളിലെത്തിച്ചു.\nമത്സരത്തിന്റെ ഒരു ഘട്ടത്തില് പോലും ജയിക്കുമെന്ന തോന്നലുണ്ടാക്കാന് കൊല്‍ക്കത്തയ്ക്ക് സാധിച്ചില്ല. മുംബൈക്കായി പന്തെടുത്തവരെല്ലാം മികച്ച പ്രകടനം കാഴ്ചവെച്ചു. ബുംറ, ബോള്‍ട്ട്, ജെയിംസ് പാറ്റിന്‍സണ്, രാഹുല് ചാഹര് എന്നിവര് രണ്ടു വിക്കറ്റ് വീതം വീഴ്ത്തി.\nസ്‌കോര് എട്ടില് നില്‍ക്കെ ക്വിന്റണ് ഡിക്കോക്കിനെ (1) നഷ്ടമായെങ്കിലും പിന്നീട് രോഹിത് ശര്‍മയും സൂര്യകുമാര് യാദവും ചേര്‍ന്ന് കൊല്‍ക്കത്ത ബൗളര്‍മാരെ കടന്നാക്രമിക്കുകയായിരുന്നു.\nകൊല്‍ക്കത്ത ബൗളര്‍മാരില് പാറ്റ് കമ്മിന്‍സ്, സന്ദീപ് വാര്യര് എന്നിവര് നന്നായി തല്ലുവാങ്ങി. നാല് ഓവറില് 22 റണ്‍സ് മാത്രം വഴങ്ങി ഒരു വിക്കറ്റെടുത്ത സുനില് നരെയ്‌നാണ് കൊല്‍ക്കത്ത നിരയില് മികച്ചു നിന്നത്. യുവ താരം ശിവം മാവിയും മികച്ച പ്രകടനം പുറത്തെടുത്തു. ഒരു മെയ്ഡനടക്കം നാല് ഓവര് എറിഞ്ഞ മാവി രണ്ടു വിക്കറ്റും വീഴ്ത്തി.\nനേരത്തെ ടോസ് നേടിയ കൊല്‍ക്കത്ത നൈറ്റ്‌റൈഡേഴ്‌സ് ബൗളിങ് തിരഞ്ഞെടുക്കുകയായിരുന്നു. ഇത്തവണത്തെ സീസണില് തുടര്‍ച്ചയായ അഞ്ചാം മത്സരത്തിലാണ് ടോസ് ജയിക്കുന്ന ക്യാപ്റ്റന് ആദ്യം ബൗള് ചെയ്യാന് തീരുമാനിക്കുന്നത്.


പ്രാര്‍ത്ഥനകള് വിഫലം; അഫ്ഗാന് ക്രിക്കറ്റ് താരം നജീബ് തരകയ് മരണത്തിന് കീഴടങ്ങി | Afghan batsman Tarakai dies following road accident\nപ്രാര്‍ത്ഥനകള് വിഫലം; അഫ്ഗാന് ക്രിക്കറ്റ് താരം നജീബ് തരകയ് മരണത്തിന് കീഴടങ്ങി\nKabul, First Published 6, Oct 2020, 3:11 PM\nചികിത്സയിലിരിക്കെയാണ് താരം മരണത്തിന് കീഴടങ്ങിയത്. കോമയിലായിരുന്ന നജീബിനെ ജീവിതത്തിലേക്ക് തിരികെ കൊണ്ടുവരാന് ശസ്ത്രക്രിയക്കും വിധേയമാക്കിയിരുന്നു.\nകാബൂള്: അഫ്ഗാനിസ്ഥാന് ക്രിക്കറ്റ് താരം നജീബ് തരകയ് (29) അപകടത്തില് കൊല്ലപ്പെട്ടു. കഴിഞ്ഞ വെള്ളിയാഴ്ചയാണ് താരം അപകടത്തില്‍പ്പെട്ടിരുന്നത്. ചികിത്സയിലിരിക്കെയാണ് താരം മരണത്തിന് കീഴടങ്ങിയത്. കോമയിലായിരുന്ന നജീബിനെ ജീവിതത്തിലേക്ക് തിരികെ കൊണ്ടുവരാന് ശസ്ത്രക്രിയക്കും വിധേയമാക്കിയിരുന്നു.\nഅഫ്ഗാനിസ്ഥാന് വേണ്ടി 12 ടി20 മത്സരങ്ങളും ഒരു ഏകദിനവും കളിച്ച താരമാണ്. 2014 ല് ബംഗ്ലാദേശില് നടന്ന ടി20 ലോകകപ്പിലൂടെയാണ് നജീബിന്റെ അന്താരാഷ്ട്ര ക്രിക്കറ്റ് അരങ്ങേറ്റം. 2017 മാര്‍ച്ചില് ട്വന്റി-20 യില് അയര്‍ലന്റിനെതിരെ നേടിയ 90 റണ്‍സാണ് ഏറ്റവും ഉയര്‍ന്ന സ്‌കോര്. 24 ഫസ്റ്റ് ക്ലാസ് ഗെയിംസ് കളിച്ച താരം 2030 റണ്‍സ് നേടിയിരുന്നു.\nമാര്‍ക്കറ്റില് നിന്നും സാധനങ്ങള് വാങ്ങി റോഡ് മുറിച്ച് കടക്കവെ നജീബിനെ കാര് വന്ന് ഇടിച്ച് തെറിപ്പിക്കുകയായിരുന്നു. നജീബിന്റെ മരണം അഫ്ഗാനിസ്ഥാന് ക്രിക്കറ്റ് ബോര്‍ഡ് സ്ഥിരീകരിച്ചു. 2014ല് സിംബാബ്വെ എക്കെതിരെ കളിച്ചാണ് ഫസ്റ്റ് ക്ലാസ് ക്രിക്കറ്റിലെ നജീബിന്റെ അരങ്ങേറ്റം. സ്ഥിരത നിലനിര്‍ത്തുന്നതില് മികവ് കാണിച്ച നജീബിന്റെ 24 കളിയില് നിന്നുള്ള ബാറ്റിങ് ശരാശരി 47.2 ആണ്. കഴിഞ്ഞ വര്‍ഷം ഏപ്രിലില് ഫസ്റ്റ് ക്ലാസ് ക്രിക്കറ്റിലെ തന്റെ ആദ്യ ഇരട്ട ശതകവും നജീബ് സ്വന്തമാക്കി.\nLast Updated 6, Oct 2020, 3:11 PM


എത്ര ആട്ടി ഓടിച്ചാലും പിന്നേം തോണ്ടാന് വരും; മോശം മെസേജുകള് അയക്കും; കരഞ്ഞു കൊണ്ടാണ് താന് മിക്ക ദിവസവും അഭിനയിച്ചതെന്ന് നിഷ; ഉപ്പും മുളകും സംവിധായകനെ മാറ്റണമെന്നാവശ്യപ്പെട്ട് ചാനല് എഫ്ബി പേജില് പ്രതിഷേധം | Daily Indian Herald\nഎത്ര ആട്ടി ഓടിച്ചാലും പിന്നേം തോണ്ടാന് വരും; മോശം മെസേജുകള് അയക്കും; കരഞ്ഞു കൊണ്ടാണ് താന് മിക്ക ദിവസവും അഭിനയിച്ചതെന്ന് നിഷ; ഉപ്പും മുളകും സംവിധായകനെ മാറ്റണമെന്നാവശ്യപ്പെട്ട് ചാനല് എഫ്ബി പേജില് പ്രതിഷേധം\nകൊച്ചി: ഫ്‌ളവേഴ്‌സ് ചാനലിലെ ജനപ്രിയ സീരിയലാണ് ഉപ്പും മുകളകും. കുടുംബ പ്രേക്ഷകരെ ഏറെ ആകര്‍ഷിച്ച സീരിയല്. നര്‍മത്തില് പൊതിഞ്ഞ് വേറിട്ട രീതിയില് കാര്യങ്ങള് അവതരിപ്പിക്കുന്ന ഉപ്പും മുളകിനെ ശ്രദ്ധേയമാക്കിയത് അഭിനേതാക്കളാണ്. എന്നാല് ഇന്ന് ഉപ്പും മുളകും വിവാദത്തിലൂടെയാണ് യാത്ര ചെയ്യുന്നത്. സീരിയലിന്റെ സംവിധായകനെതിരെ രൂക്ഷ വിമര്‍ശനവുമായി നായിക നടി നിഷാ സാരംഗ് രംഗത്ത് എത്തിയതോടെ പുതിയ ചര്‍ച്ചകളും തുടങ്ങുകയാണ്. ഫ്‌ളവേഴ്‌സ് ടിവിയുടെ ഫെയ്‌സ്ബുക്ക് പേജിലും നിഷാ സാരംഗിന് അനുകൂലമായി കമന്റുകളെത്തുന്നു. സംവിധായകനെതിരെ കടുത്ത പ്രതിഷേധമാണ് നടക്കുന്നത്.\nസീരിയലില് നിന്ന് തന്നെ ഒഴിവാക്കിയെന്നും, സംവിധായകന് തന്നോടുള്ള വ്യക്തി വൈരാഗ്യമാണ് സംഭവത്തിന്റെ പിന്നിലെന്നും നിഷ പറയുന്നു. സീരിയിലിന്റെ സംവിധായകന് ഉണ്ണിക്കൃഷ്ണന് തന്നോട് മുമ്പ് പലപ്പോഴും മോശമായി പെരുമാറിയിട്ടുണ്ട്. അന്ന് താന് അതിനെ വിലക്കിയിരുന്നു. ഉപ്പും മുകളും സീരിയില് അഭിനിയിക്കുന്ന വേളയിലും പല തവണ ഇയാള് ശല്യപ്പെടുത്തി. താന് ഇക്കാര്യം ശ്രീകണ്ഠന് നായര് സാറിനോടും ഭാര്യയോടും പറഞ്ഞു. തന്നെക്കുറിച്ച് ഇയാള് പല അപവാദങ്ങളും പറഞ്ഞ് പരത്തി. അത് ചില മാധ്യമങ്ങളിലും പ്രചരിപ്പിച്ചു. സംവിധായകനെ അനുസരിക്കാതെ അമേരിക്കയിലേക്ക് പോയി. അതുകൊണ്ട് ഉപ്പും മുളകില് നിന്നും തന്നെ മാറ്റി നിര്‍ത്തുകയാണെന്നാണ് തനിക്ക് കിട്ടിയ അറിവ്. എന്നാല് ചാനല് ഡയറക്ടറുടെ അടക്കം രേഖാ മൂലം അനുവാദം വാങ്ങിയാണ് ഞാന് അമേരിക്കയില് നടന്ന അവാര്‍ഡ് ഷോയ്ക്ക് പോയതെന്നും നിഷ വിശദീകരിക്കുന്നു.\nതാന് വിവാഹം കഴിക്കാതെ ഒരുമിച്ചു താമസിക്കുന്ന സ്ത്രീയാണെന്ന് വാര്‍ത്ത കൊടുത്തു. സെറ്റില് ലിംവിഗ് ടുഗതര് എന്ന പറഞ്ഞ് പരിഹസിച്ചു. വീട്ടുകാരുടെ അനുവാദത്തോടെയാണ് വിവാഹം കഴിച്ച വ്യക്തിയാണ് താന്. പല മോശം പദങ്ങള് ഉപയോഗിച്ചാണ് സംവിധായകന് ആര്‍ട്ടിസ്റ്റുകളെ വിളിച്ചിരുന്നത്. തന്നെ അനുസരിക്കാത്ത വ്യക്തിയെ പാഠം പഠിപ്പിക്കുമെന്ന് സംവിധായകന് പറഞ്ഞിരുന്നു. കാരണം പറയാതെയാണ് തന്നെ സീരിയില് നിന്നും പുറാത്താക്കിയതെന്നും നിഷാ സാരംഗ് പറയുന്നു. മദ്യപിച്ചാണ് സംവിധായകന് സൈറ്റില് വന്നിരുന്നത്. ആത്മ സംഘടന തനിക്ക് ഒപ്പം നില്‍ക്കുമെന്ന് പ്രതീക്ഷിക്കുന്നതായും താരം പറഞ്ഞു.\nമുന്‍പ് ഉണ്ണികൃഷ്ണന്റെ ഭാഗത്ത് നിന്നും മോശം അനുഭവങ്ങള് ഉണ്ടായിട്ടുണ്ട്. എന്നോട് വളരെ മോശമായി പുള്ളി പെരുമാറിയിട്ടുണ്ട്. ഞാനതിനെ ഭയങ്കരമായി എതിര്‍ത്തിട്ടുണ്ട്. എന്നാല് എത്ര ആട്ടി ഓടിച്ചാലും പിന്നേം തോണ്ടാന് വരും. മോശമായ വാക്കുകള് ഉപയോഗിക്കും. എന്നോടിങ്ങനെ പറയരുതെന്ന് പല വട്ടം പറഞ്ഞിട്ടും കേട്ടിട്ടില്ല. മൊബൈലിലേക്ക് മെസേജുകള് ഒക്കെ അയക്കും. സഹതാരമായ ബിജു സോപാനം പല തവണ ഇത് സംവിധായകനോട് ചോദിച്ചിട്ടുണ്ട്. എന്നിട്ടും കാര്യമൊന്നും ഉണ്ടായിട്ടില്ല. പിന്നീട് എടീ പോടി എന്ന് തുടങ്ങി മോശം വാക്കുകള് വരെ വിളിക്കാന് തുടങ്ങിയതോടെ ഞാന് ശ്രീകണ്ഠന് സാറിന് ഫോണ് ചെയ്ത് വിവരം പറഞ്ഞു. അദ്ദേഹം ഉണ്ണികൃഷ്ണനെ കണ്ട് വാര്‍ണിങ് കൊടുത്തു. അതിന് ശേഷം എന്നോട് ദേഷ്യമുണ്ട്. എങ്ങനെയൊക്കെ ഒരു സ്ത്രീയെ വേദനിപ്പിക്കാമോ അതുപോലെ ഒക്കെ വേദനിപ്പിച്ചിട്ടുണ്ട്. കരഞ്ഞു കൊണ്ടാണ് ഞാന് മിക്ക ദിവസവും അഭിനയിച്ചിട്ടുള്ളത്.\nലൊക്കേഷനില് വെച്ച് പലതവണ സംവിധായകന് മാനസികമായി വേദനിപ്പിച്ചിട്ടുണ്ട്. ലൊക്കേഷനില് നേരിടേണ്ടി വന്ന മോശം പെരുമാറ്റത്തെക്കുറിച്ച് പല തവണ പരാതി നല്‍കിയിരുന്നു. എം.ഡി താക്കീത് ചെയ്തിട്ടും യാതൊരു പ്രയോജനവും ഉണ്ടായില്ല. സംഘടനകളില് നിന്ന് നീതി കിട്ടുമെന്നാണ് പ്രതീക്ഷിക്കുന്നത്. ഉപ്പും മുളകും എനിക്ക് ഏറെ പ്രശസ്തി കിട്ടിയ പരിപാടിയാണ്. എന്നാല് മാനസികമായി ഒരുപാട് വേദനിച്ചിട്ടുണ്ട്. കുടുംബത്തിന് വേണ്ടിയാണ് എല്ലാം സഹിച്ചത്. അവധി പോലും എടുക്കാതെ ജോലി ചെയ്തിരുന്ന വ്യക്തിയാണ് ഞാന്. അച്ഛനില്ലാതെയാണ് ഞാന് എന്റെ രണ്ട് മക്കളെ വളത്തിയത്. മൂത്ത മകളുടെ കല്യാണത്തിനും അവളുടെ പ്രസവത്തിനുമെല്ലാം വെറും മൂന്നു ദിവസമാണ് ഞാന് അവധിയെടുത്ത് പോയത്. അവളുടെ പ്രസവം വളരെ കോംപ്ലിക്കേറ്റഡ് ആയിരുന്നു.\nകുഞ്ഞ് ഒരു മാസത്തിനോളം ഐ.സി.യുവില് ആയിരുന്നു. എന്നിട്ടും ഞാന് കാരണം ആ പരിപാടിക്കൊന്നും സംഭവിക്കരുതെന്ന് കരുതി അഭിനയിച്ചു. എല്ലാം സഹിച്ച് ഞാന് നിന്നത് എന്റെ കുടുംബത്തിന് വേണ്ടിയാണ്. ഞാന് ജോലി എടുത്താലേ കാര്യങ്ങള് മുന്നോട്ട് പോകുമായിരുന്നുള്ളൂ. എന്റെ കുടുംബത്തെ മുന്നോട്ട് നയിക്കാനാണ് ഞാന് എല്ലാം ക്ഷമിച്ചത്. എന്നോടുള്ള വൈരാഗ്യം എന്റെ കഥാപാത്രത്തോടും കാട്ടുകയാണ്. ആ സംവിധായകന് ഉള്ളിടത്തോളം കാലം ആ സീരിയലിലേക്ക് തിരിച്ച് പോകാന് ആഗ്രഹിക്കുന്നില്ല. അല്ലെങ്കില് സംവിധായകനില് നിന്ന് ഒരുതരത്തിലുമുള്ള മാനസിക പീഡനവും ഏല്‍ക്കില്ലെന്ന് ചാനല് ഉറപ്പ് നല്‍കണം, അങ്ങനെയാണെങ്കില് മാത്രം താന് അഭിനയിക്കുമെന്നും നിഷ വ്യക്തമാക്കി.\nഅതിനിടെ നിഷയ്ക്ക് പിന്തുണയുമായി അഭിനേത്രിയും സാമൂഹിക പ്രവര്‍ത്തകയുമായ മാലാ പാര്‍വതിയും എഴുത്തുകാരി ശാരദക്കുട്ടിയും രംഗത്ത് വന്നു.\nകേട്ടിടത്തോളം നിഷാ സാരംഗിനെ വിശ്വസിക്കാനാണ് തോന്നുന്നത്. അഭിമാനിയായ ഒരു കലാകാരി ഇങ്ങനെ തകർന്നു പൊട്ടിക്കരയണമെങ്കിൽ അതിലെന്തോ കാര്യമുണ്ടെന്ന് മനസ്സു പറയുന്നു. അവർക്കൊപ്പം നിൽക്കുന്നു”\n“ഞാനിന്നലേ നിഷയോട് സംസാരിച്ചു. സംവിധായകന്റെ ഇംഗിതങ്ങൾക്ക് വഴങ്ങാത്ത നടിമാർ, ഒരു ഭാരമായി സംവിധായകർക്ക് മാറാറുണ്ട്.ഒരു ” പ്രയോജനവും ” ഇല്ലാത്ത വേയ്സ്റ്റ്”. പിന്നെ പരമ്പര എടുക്കുന്നതിന്റത്രേം തന്നെ താല്പര്യത്തോടെ പുച്ഛിക്കൽ ആരംഭിക്കും.ഇത് ഞാനും അനുഭവിച്ചിട്ടുള്ളതായത് കൊണ്ട് നിഷ പറഞ്ഞ ഓരോ വാക്കും എനിക്ക് വ്യക്തമായി ബോദ്ധ്യപ്പെട്ടു.നിഷ ചോദിക്കുകയാ- ” ചേച്ചി, ഞാനിത് പറഞ്ഞ് പോയത് കൊണ്ട് ഇനി ആരും വർക്ക് തരില്ലേന്ന്. ചാനൽ മേധാവി അങ്ങനെ പറഞ്ഞ് പോലും.’നമ്മൾ തമ്മിൽ’ പറഞ്ഞതിരിക്കട്ടെ, ഇനി ആരോടും പറയണ്ട. പുറത്ത് അറിഞ്ഞാൽ ആരും വിളിക്കില്ല പോലും ‘ . പാവം നിഷ ! കൈരളിയിൽ നിന്ന് ശമ്പളം കിട്ടാതെ ഞാൻ രാജി വെച്ച്.. വല്ലാത്ത മാനസികാവസ്ഥയിൽ എന്ത് ചെയ്യുമെന്നറിയാതെ മറ്റൊരു ചാനലിൽ ജോലിക്ക് പോയി. ഒരാഴ്ച ജോലി ചെയ്തില്ല. ചാനൽ മൊതലാളിയെ സഹോദരനല്ലാതെ കണ്ട് തുടങ്ങിയാൽ.. ശമ്പളമല്ല കിട്ടാൻ പോകുന്നതെന്ന്. ജോലി രാജിവച്ച്.. എന്ത് ചെയ്യണമെന്നറിയാതെ വീട്ടിൽ വന്ന് കയറി. നിരാശതയിലേക്ക് കൂപ്പ് കുത്തി വീഴുന്നതിനിടയ്ക്ക് ജീവിച്ചിരിക്കാൻ വേണ്ടി പൊട്ടി കരഞ്ഞ്, പോകാറുണ്ടായിരുന്നു. അതേ കരച്ചിലാണ് ഞാൻ കേട്ടത്.അതേ മുഖമാണ് ഞാൻ നിഷയിൽ കണ്ടത്.\nഒരു ചാനലും ഒരു സീരിയലും അല്ല നമ്മുടെ വിധി നിർണ്ണയിക്കുന്നത്,എന്ന് എനിക്ക് ഇന്ന് പറയാൻ പറ്റും. നിഷയോടൊപ്പം നിൽക്കണം”\nതൊഴിൽ ഇടങ്ങളിൽ സ്ത്രീകൾ അനുഭവിക്കേണ്ടി വരുന്ന ക്രൂരതകൾ പലപ്പോഴും പുറം ലോകം അറിയുന്നില്ല…അവർക്ക് പറയാൻ ഇടങ്ങൾ ഇല്ലാതാകുന്നു..\nപക്ഷെ, നിഷാ സാരംഗ് എന്ന കലാകാരി പരാതിപ്പെടാൻ ഇടം ഇല്ലാതായപ്പോൾ പൊതു സമൂഹത്തോട് വിളിച്ചു പറഞ്ഞിരിക്കുകയാണ്. അവർ കണ്ണീരോടെ പറഞ്ഞതൊക്കെയും വിവിധ തൊഴിൽ ഇടങ്ങളിൽ സ്ത്രീകൾ നേരിട്ടുകൊണ്ടിരിക്കുന്നതു തന്നെയാണ്…\nനിഷാ സാരംഗിനു നീതി ലഭിക്കണം..\nഫ്‌ളവേഴ്‌സിന്റെ ഫെയ്‌സ് ബുക്ക് പേജില് വ്യാപക പ്രതിഷേധം\nഉപ്പും മുളകും സീരിയല് സംവിധായകന് ഉണ്ണികൃഷ്ണനെ പുറത്താക്കണമെന്നും നടി നിഷയ്ക്ക് നീതി ഉറപ്പാക്കണമെന്നും ആവശ്യപ്പെട്ടുകൊണ്ട് ഫ്‌ളവേഴ്‌സ് ടി.വിയുടെ ഫെയ്‌സ്ബുക്ക് പേജില് പ്രതിഷേധം. നീലു ചേച്ചിയാണ് ഉപ്പും മുളകിന്റെ പ്രാധാന വേരെന്നും സംവിധായകനെ മാറ്റണമെന്നും ആളുകള് പറഞ്ഞു.\nഉപ്പും മുളകിന്റെ സംവിധായകനെ മാറ്റി; നിഷ നീലുവായി സീരിയലില് തുടരും ‘ഉപ്പും മുളകും’ വിവാദത്തില് നിഷാ സാരംഗുമായി ചര്‍ച്ച നടത്തി: മറുപടിയുമായി ചാനല് ലിവിങ് ടുഗതര് അല്ല! ; ദാമ്പത്യ ജീവിതത്തെക്കുറിച്ച് ഉപ്പും മുളകും നായിക സംസാരിക്കുന്നു


Football - Kerala PSC Malayalam GK Questions\nHARI Mash June 16, 2014 Sports\nPSC Malayalam Questions and Answers - 081\n1. സാധാരണക്കാരുടെ കായിക വിനോദം എന്നറിയാപ്പെടുന്നത് Football ആണ്.\n2. Socar എന്നറിയപ്പെടുന്ന കായിക ഇനം.\n3. ലോകത്ത് ഏറ്റവും കൂടുതൽ രാജ്യങ്ങളുടെ കായിക വിനോദമാണ് Football.\n4. Football-ളിന്റെ ആദ്യ രൂപമായിരുന്നു 'സുചി'. എന്ന കായിക മത്സരം. ഇത് ചൈനയിൽ രൂപം കൊണ്ടതായി ചരിത്രം പറയുന്നു.\n5. ലോകത്ത് ഏറ്റവും കൂടുതൽ ജനപ്രീതി ആർജിച്ച കായിക ഇനമാണ് Football.\n6. ആധുനിക Football-ളിന്റെ ജന്മനാട് England ആണ്.\n7. ആദ്യ Football Club England-ലെ Sheffield ആയിരുന്നു. ഈ Club 1857-ലാണ് രൂപം കൊണ്ടത്.\n8. ആദ്യ അന്താരാഷ്ട്ര Football മത്സരം 1872-ൽ England - Scotland തമ്മിലായിരുന്നു.\n9. 'Football വൻകര' എന്നറിയപ്പെടുന്നത് തെക്കേ അമേരിക്കയാണ്.\n10. Football മത്സരത്തിന്റെ ദൈർഘ്യം 90 മിനിറ്റ് ആണ്.\n11. Football മത്സരത്തിൽ ഒരു ടീമിലെ അംഗങ്ങളുടെ എണ്ണം 11 ആണ്.\n12. Football പോസ്റ്റിന്റെ ഉയരം 2.44 മീറ്റർ ആണ്.\n13. Football മൈതാനത്തിന്റെ നീളം 100 യാർഡ് മുതൽ 130 യാർഡ് വരെയാണ്.\n14. രണ്ട് പോസ്റ്റുകൾ തമ്മിലുള്ള അകലം 7.32 മീറ്ററാണ്.\n15. Football നിയമങ്ങൾ ആദ്യമായി പുറത്തിറക്കിയത് Cambridge University ആണ്. 1863-ലാണിത് .\n16. ഏറ്റവും പഴയ Football Tournament - English FA Cup.\nBy HARI Mash at June 16, 2014


Sebastain July 10, 2019\nമാഞ്ചസ്റ്റര്: ആരാധകര്‍ക്ക് ഏറെ പ്രതീക്ഷ നല്‍കി തകര്‍ച്ചയില് നിന്നും കരകയറിയ ഇന്ത്യ ഒടുവില് വീണു. മഹേന്ദ്ര സിംഗ് ധോനിയും രവീന്ദ്ര ജഡേജയും നടത്തിയ തകര്‍പ്പന് ഇന്നിങ്‌സിനും ലോകകപ്പ് ഫൈനലിലേക്ക് ഇന്ത്യയെ എത്തിക്കാനായില്ല. മാഞ്ചസ്റ്ററില് നീലക്കടലായി മാറിയ ആരാധകരെ കണ്ണീരിലാഴ്ത്തി ഇന്ത്യ ലോകകപ്പില് നിന്നും പുറത്തായി. കൃത്യതയാര്‍ന്ന ബൗളിംഗിലും ഫീല്‍ഡിംഗിലും കളംപിടിച്ച ന്യൂസിലന്‍ഡ് ഫൈനലില്. ലോകകപ്പ് കിരീടം എന്ന സ്വപ്‌നം നേടാനാകാതെ വിരാട് കോഹ്ലിലും സംഘവും.\nമഴ വില്ലനായി എത്തിയ ആദ്യ സെമിയുടെ രണ്ടാമത്തെ ദിവസം ഇന്ത്യയുടേത് ആയിരുന്നില്ല. ന്യൂസിലന്‍ഡ് ഉയര്‍ത്തിയ 239 റണ്‍സെന്ന വിജയലക്ഷ്യം മറികടക്കാനിറങ്ങിയ ഇന്ത്യയ്ക്ക് തുടക്കം തന്നെ വന്‍നിര താരങ്ങളെ നഷ്ടമായി. ഇന്ത്യന് ഓപ്പണര് രോഹിത് ശര്‍മ, വിരാട് കോലി, കെ എല് രാഹുല് എന്നിവര് ഒരു റണ്‍സ് മാത്രം നേടിയാണ് പവലിയനിലേക്ക് മടങ്ങിയത്. 25 പന്തുകളില് നിന്ന് ആറ് റണ്‍സെടുത്ത് ദിനേഷ് കാര്‍ത്തിക്കിനെയും മാറ്റ് ഹെന്റി മടക്കി.\nപിന്നാലെ ഋഷഭ് പന്തും ഹാര്‍ദിക് പാണ്ഡ്യയും ആറാം വിക്കറ്റില് 47 റണ്‍സ് ചേര്‍ത്തു. 56 പന്തില് നിന്ന് 32 റണ്‍സെടുത്ത് ഋഷഭ് പന്തും പുറത്ത്. മിച്ചല് സാന്റ്‌നറാണ കൂട്ടുകെട്ട് പൊളിച്ചത്. അധികം വൈകാതെ 62 പന്തില് നിന്ന് 32 റണ്‍സുമായി ഹാര്‍ദ്ദിക് പാണ്ഡ്യയും സാന്ററിന്റെ ഇരയായി.\nപിന്നീടാണ് ഇന്ത്യന് ഇന്നിംഗ്‌സിന് ചൂടും ചൂരും പകര്‍ന്ന രവീന്ദ്ര ജഡേജ – എം എസ് ധോണി സഖ്യം പോരാട്ടം ആരംഭിച്ചത്. ഒരറ്റത്ത് ധോണി വിക്കറ്റ് കാത്തു സൂക്ഷിച്ച് പിടിച്ച് നിന്നപ്പോള് ജഡേജ ആക്രമണം ഏറ്റെടുത്തു. അപ്രാപ്യമെന്ന് വിലയിരുത്തലുണ്ടായ ലക്ഷ്യത്തിലേക്ക് ജഡേജയുടെ കരുത്തില് ഇന്ത്യ ശ്രമിച്ച് തുടങ്ങി. 92 റണ്‍സില് ആറാം വിക്കറ്റ് നഷ്ടമായ ഇന്ത്യയെ രവീന്ദ്ര ജഡേജയും എംസ് ധോനിയും ചേര്‍ന്ന് ജീവന് നല്‍കി. 116 റണ്‍സിന്റെ കൂട്ടുകെട്ടാണ ഇരുവരും ചേര്‍ന്ന് നടത്തിയത്. 59 പന്തുകളില് നിന്ന് 77 റണ്‍സാണ് ജഡേജ അടിച്ചെടുത്തത്. ആരാധകര് ജഡേജയിലും ധോനിയിലും വിജയപ്രതീക്ഷയുമായി നീങ്ങുമ്പോഴാണ് 48ാം ഓവറില് ജഡേജയുടെ വിക്കറ്റ് തെറിക്കുന്നത്. 49ാം ഓവറില് ധോനിയും വീണതോടെ കിവീസ് നിരയില് ആഹ്ലാദം തുടങ്ങിയിരുന്നു. അവസാന വിക്കറ്റുകളായി ഇറങ്ങിയ ബൗളര്‍മാര് പ്രതീക്ഷതുപോലെ തന്നെ ഒന്നും ചെയ്യാനാകാതെ കിവീസ് ബൗളിംഗിന് മുന്നില് അടിയറവ് പറഞ്ഞു.\nസ്‌കോര്: ന്യൂസിലന്‍ഡ്- നിശ്ചിത ഓവറില് എട്ട് വിക്കറ്റ് നഷ്ടത്തില് 239\nഇന്ത്യക്കെതിരെ ടോസ് നേടി ആദ്യം ബാറ്റ് ചെയ്ത ന്യൂസിലന്‍ഡ് 46.1 ഓവറില് അഞ്ച് വിക്കറ്റ് നഷ്ടത്തില് 211 റണ്‍സ് എടുത്ത് നില്‍ക്കുന്ന സമയത്താണ് മഴ എത്തിയത്. റിസര്‍വ് ദിനത്തിലേക്ക് മാറ്റിയ കളിയില് പിന്നീട് 28 റണ്‍സ് മാത്രമാണ് കിവികള് കൂട്ടിച്ചേര്‍ത്തത്.\nകിവീസിനായി നായകന് കെയ്ന് വില്യംസണും (67), റോസ് ടെയ്‌ലറും (74) അര്‍ധ സെഞ്ചുറി നേടി. ഇന്ത്യക്കായി ഭുവനേശ്വര് കുമാര് മൂന്ന് വിക്കറ്റുകള് വീഴ്ത്തി. ജസ്പ്രീത് ബുമ്ര, യുസേന്ദ്ര ചെഹല്, ഹാര്‍ദ്ദിക് പാണ്ഡെ, രവീന്ദ്ര ജഡേജ എന്നിവര് ഓരോ വിക്കറ്റ് വീതം വീഴ്ത്തി.


രജസ്വലയാകുന്ന ദേവിയാണ് ഈ ക്ഷേത്രത്തിലെ മഹാദ്ഭുതം\nപൂജാസമയത്തു ദേവിയുടെ ഉടയാടകളില് രജസ്വലയാകുന്നതിന്റെ അടയാളങ്ങള് കണ്ടാല് മൂന്നു ദിവസത്തേക്ക് നടയടക്കും : വിശ്വാസങ്ങള് ഇങ്ങനെ\nFeb 17, 2019, 04:58 am IST\nആര്‍ത്തവവും ആ സമയത്തെ സ്ത്രീകളുടെ ക്ഷേത്ര പ്രവേശനവുമൊക്കെ വലിയ ചര്‍ച്ചകളാകുമ്പോള്‍ക്ഷേത്രത്തിലെ ആരാധനാമൂര്‍ത്തി തന്നെ രജസ്വലയായി പുറത്തുപോകുന്ന അദ്ഭുതകാഴ്ചക്കു വേദിയാകുന്ന ഒരു ക്ഷേത്രമുണ്ട് ആലപ്പുഴ ജില്ലയില്, ചെങ്ങന്നൂര്‍ശ്രീ മഹാദേവ ക്ഷേത്രം.\nധാരാളം ഐതീഹ്യങ്ങള്‍കുടികൊള്ളുന്ന ഈ ക്ഷേത്രം സ്ഥിതി ചെയ്യുന്നത് ആലപ്പുഴ ജില്ലയിലെ ചെങ്ങന്നൂരാണ്. മഹാദേവ ക്ഷേത്രമെന്നാണ് പേരെങ്കിലും ഭഗവതിയുടെ പേരിലാണ് ഈ ക്ഷേത്രം അറിയപ്പെടുന്നത്. പാര്‍വതീ സമേതനായ പരമേശ്വരനാണ് ഇവിടുത്തെ പ്രധാന പ്രതിഷ്ഠ. പൗരാണികത നിറഞ്ഞുനില്‍ക്കുന്ന ഈ ക്ഷേത്രം നിര്‍മിച്ചത് വഞ്ഞിപ്പുഴ തമ്പുരാന്മാരാണെന്നാണ് പറയപ്പെടുന്നത്. പെരുന്തച്ചനാണ് ക്ഷേത്രത്തിന്റെ നിര്‍മാണം നടത്തിയത്. എന്നാല്‍അന്നു പണിത ആ ക്ഷേത്രം കത്തിപോകുകയും പിന്നീട് തഞ്ചാവൂരില്‍നിന്നെത്തിയ തച്ചുശാസ്ത്ര വിദഗ്ധര്‍പണിതതാണ് ഇന്നുള്ള ചെങ്ങന്നൂര്‍ശ്രീ മഹാദേവ ക്ഷേത്രം എന്നുമാണ് ചരിത്രരേഖകള്‍സാക്ഷ്യപ്പെടുത്തുന്നത്.\nകേരളീയശൈലിയിലാണ് ഈ ക്ഷേത്രം നിര്‍മിച്ചിരിക്കുന്നത്. അതുകൊണ്ടുതന്നെ ക്ഷേത്രത്തിന്റെ നിര്‍മാണരീതി ഏറെ ആകര്‍ഷകമാണ്. വലിയ വട്ടശ്രീകോവിലാണ് ഈ ക്ഷേത്രത്തിനുള്ളത്. ദാരുശില്പങ്ങളാല്‍നിറഞ്ഞ ക്ഷേത്രച്ചുവരുകളും നമസ്‌ക്കാര മണ്ഡപവും നാലമ്പലവും അഞ്ച് ആനകളെ എഴുന്നെള്ളിക്കാന്‍കഴിയുന്ന ആനക്കൊട്ടിലും കൂത്തമ്പലവും ഗോപുരങ്ങളുമൊക്കെ ചെങ്ങന്നൂരിലെ ഈ മഹാദേവ ക്ഷേത്രത്തെ മനോഹരമാക്കുന്നു.\nരജസ്വലയാകുന്ന ദേവിയാണ് ഈ ക്ഷേത്രത്തെ സംബന്ധിക്കുന്ന മഹാദ്ഭുതം. പൂജാസമയത്തു ദേവിയുടെ ഉടയാടകളില്‍രജസ്വലയാകുന്നതിന്റെ അടയാളങ്ങള്‍കണ്ടാല്‍പിന്നെ മൂന്നു ദിവസത്തേക്ക് നടയടക്കുകയും നാലാം ദിനത്തില്‍ദേവിയെ ആഘോഷപൂര്‍വം കൊണ്ടുപോയി മിത്രപുഴയില്‍ആറാട്ടുനടത്തി, കടവിലെ കുളിപ്പുരയില്‍ആനയിച്ചിരുത്തുകയും ചെയ്യുന്നു. അതിനു ശേഷം പിടിയാന പുറത്ത് എഴുന്നെള്ളിക്കും. അന്നേരം മഹാദേവനും ദേവിയെ കാണാനായി എഴുന്നെള്ളും. ഭക്തര്‍പറയും നെയ്യ് വിളക്കും കാണിക്കയും പൂങ്കുലയുമായി ഭഗവതിയെ എതിരേല്‍ക്കാന്‍നില്‍ക്കുന്നു. ആഗ്രഹ സാഫല്യത്തിനും സന്താന ലബ്ധിക്കും വിവാഹം നടക്കാനുമെല്ലാം തൃപ്പൂത്താറാട്ട് ദിനത്തിലെ പ്രാര്‍ത്ഥനകള്‍കൊണ്ട് സാധിക്കുമെന്നാണ് ഭക്തരുടെ വിശ്വാസം. ഇത്തരത്തില്‍ഒരു അദ്ഭുതത്തിനു സാക്ഷിയാകുന്ന ക്ഷേത്രങ്ങള്‍കേരളത്തില്‍വേറെയില്ല. ലോകപ്രസിദ്ധമാണ് ചെങ്ങന്നൂര്‍ക്ഷേത്രത്തിലെ ദേവിയുടെ തൃപ്പൂത്താറാട്ട്.\nധനുമാസത്തിലെ തിരുവാതിര നാളില്‍തുടങ്ങി മകരമാസത്തിലെ തിരുവാതിര നാളുവരെ നീണ്ടു നില്‍ക്കുന്ന ഇരുപത്തിയെട്ടുദിവസത്തെ തിരുവുത്സവമാണ് മഹാദേവ ക്ഷേത്രത്തിലെ പ്രധാനപ്പെട്ട മറ്റൊരാഘോഷം. ഈ ഇരുപത്തിയെട്ടു ദിനങ്ങളും ആ കര മുഴുവന്‍ആഘോഷത്തിമര്‍പ്പിലായിരിക്കും.\nചെങ്ങന്നൂര്‍നഗരത്തില്‍നിന്ന് 500 മീറ്ററും റെയില്‍വേ സ്റ്റേഷനില്‍നിന്ന് ഒരു കിലോമീറ്ററും മാത്രമാണ് മഹാദേവ ക്ഷേത്രത്തിലേക്കുള്ള ദൂരം.\nപമ്പാനദിയുടെ തെക്കായി സ്ഥിതി ചെയ്യുന്ന ഈ ക്ഷേത്ര പരിസരവും വളരെ മനോഹരമാണ്. ക്ഷേത്രത്തിനു അരകിലോമീറ്റര്‍അകലെയായാണ് പമ്പാനദി ഒഴുകുന്നത്. പമ്പയുടെ കൈവഴിയായ മിത്രപുഴയിലാണ് ഉത്സവത്തിന്റെ അവസാനം മഹാദേവന്റെ ആറാട്ടും തൃപ്പൂത്താകുന്ന ദേവിയുടെ ആറാട്ടും ഈ മിത്രപ്പുഴകടവിലാണ് നടക്കാറ്.\nDEVI Religious believes chengannur mahadeva temple


ഒമാനിലെ ഇന്ത്യന് പൗരന്മാര് എംബസിയില് രജിസ്റ്റര് ചെയ്യണമെന്ന് അധികൃതര്; സാമൂഹിക മാധ്യമങ്ങളിലൂടെയടക്കം ബോധവത്കരണം - :: Garshom :: ‹ :: Garshom ::\nസ്വന്തം ലേഖകന്Thursday, August 29, 2019 8:18 pm\nമസ്‌കത്ത്: ഒമാനിലുള്ള ഇന്ത്യക്കാര് എംബസിയില് രജിസ്റ്റര് ചെയ്യണമെന്ന് അധികൃതര് അറിയിച്ചു. www.indemb-oman.gov.in/register.php എന്ന വെബ് വിലാസത്തില് ഓണ്‍ലൈന് രജിസ്‌ട്രേഷന് സൗകര്യമേര്‍പ്പെടുത്തിയിട്ടുണ്ട്. ഒമാനില് ദീര്‍ഘകാലമായി കഴിയുന്നവരും വിസിറ്റ് വിസ അടക്കമുള്ള ഹ്രസ്വകാല വിസയിലെത്തുന്നവരും രജിസ്റ്റര് ചെയ്യണമെന്നാണ് ഇന്ത്യന് എംബസി അധികൃതര് ആവശ്യപ്പെടുന്നത്. അത്യാവശ്യ ഘട്ടത്തില് ഇന്ത്യക്കാരെ പെട്ടെന്ന് കണ്ടെത്തുന്നതിനും സഹായമെത്തിക്കുന്നതിനും ഇത് സഹായകമാവുമെന്ന് അധികൃതര് പറയുന്നു.\nഓണ്‍ലൈന് രജിസ്‌ട്രേഷനില് അപേക്ഷകര് പാസ്‌പോര്‍ട്ടില് നല്‍കിയ പ്രകാരമുള്ള പേര്, പാസ്‌പോര്‍ട്ട് നമ്പര്, പാസ്‌പോര്‍ട്ട് ഇഷ്യൂ ചെയ്ത തീയതി, പാസ്േപാര്‍ട്ടിന്റെ കാലാവധി, ജോലി, ഒമാനില് തങ്ങുന്നതിന്റെ ലക്ഷ്യം, ഒമാനില് എത്തിയ തീയതി, ഒമാനിലെ വിലാസം, ടെലിഫോണ് നമ്പര് എന്നിവ നല്‍കണം. ഹ്രസ്വകാല വിസയില് വന്നവരും ഒമാനില് തങ്ങിയ കാലാവധി രേഖപ്പെടുത്തണം.\nഒരു ഇന്ത്യന് പൗരനെ പറ്റിയുള്ള വിവരങ്ങളും പാസ്‌പോര്‍ട്ട് അടക്കം വിവരങ്ങളും ലഭ്യമാവുന്നത് വഴി അത്യാവശ്യ ഘട്ടത്തില് ഇവരുമായി ബന്ധപ്പെടാന് സഹായകമാവുമെന്ന് എംബസിയുമായി ബന്ധപ്പെട്ടവര് പറഞ്ഞു. ഇന്ത്യന് എംബസിയുടെ വെബ്‌സൈറ്റ് നവീകരിക്കുകയാണെന്നും ഇതിന്റെ ഭാഗമായി രജിസ്‌ട്രേഷന്റെ ലിങ്ക് വെബ്‌സൈറ്റില് നല്‍കുമെന്നും അധികൃതര് പറഞ്ഞു. രജിസ്‌ട്രേഷന്റെ പ്രാധാന്യത്തെക്കുറിച്ച് സാമൂഹിക മാധ്യമങ്ങളിലൂടെയടക്കം ബോധവത്കരണം നടത്തും. ജോലി ചെയ്യുന്നവരും ഒമാനില് ഉന്നത പഠനത്തിനെത്തിയവരുമടക്കം എല്ലാവരും രജിസ്റ്റര് ചെയ്യണം.


മഴയില് മുങ്ങിപ്പോയ തമിഴ്‌നാട് ചിത്രങ്ങളിലൂടെ\nTue Jan 22 2019 13:37:39 GMT+0530 (IST)\nമൂന്ന് ദിവസമായി തുടരുന്ന കനത്ത മഴ തമിഴ്‌നാട്ടില് നൂറോളം പേരുടെ ജീവനെടുത്തിരിക്കുകയാണ്. റെക്കോര്‍ഡ് മഴയാണ് ചുരുങ്ങിയ ദിവസം കൊണ്ട് പെയ്തത്. ഇതേതുടര്‍ന്ന് കൃഷിനാശവും കനത്ത തോതിലാണ് ഉണ്ടായത്. വിവിധ തരത്തില് നാശനഷ്ടങ്ങള് സംഭവിച്ചിട്ടുണ്ട്. ? പേമാരിയില് നാശനഷ്ടം സംഭവിച്ചവര്‍ക്ക് 500 കോടിയുടെ ദുരിതാശ്വാസ സഹായം മുഖ്യമന്ത്രി ജയലളിത പ്രഖ്യാപിച്ചിട്ടുണ്ട്. 70 ഓളം ദുരിതാശ്വാസക്യാമ്പുകള് തുറന്നിട്ടുണ്ട്. 58,000 ഭക്ഷണപ്പൊതികള് പ്രതിദിനം വിതരണം ചെയ്യുന്നുണ്ട്. കന്നുകാലികള്‍ക്കായി 121 അഭയകേന്ദ്രങ്ങളും സര്‍ക്കാര് ഒരുക്കിയിട്ടുണ്ട്.\nകനത്ത മഴയില് വെള്ളത്തിനടിയിലായ ചെന്നൈ നഗരം. മൂന്ന് ദിവസമായി 1004 MM മഴയാണ് പെയ്തത്.\nനൂറോളം പേരാണ് തമിഴ്‌നാട്ടിലാകെ നാശംവിതച്ച മഴയില് ജീവന്‍വെടിഞ്ഞത്.\nനവംബര് 15 ന് രാവിലെ 8.30 ന് തുടങ്ങിയ മഴ 24 മണിക്കൂര് പിന്നിടുമ്പോള് 265 MM ആണ് ലഭിച്ചത്.\nമഴയെ തുടര്‍ന്ന് വെള്ളത്തില് ഒഴുകി പോകുന്ന വാഹനങ്ങള്\nചെന്നൈ ചരിത്രത്തിലാദ്യമായാണ് ഇത്രയധികം അളവില് മഴ പെയ്തത്. വെള്ളത്തിനടിയിലായ നഗരം.\nനിരന്തരമായി പെയ്യുന്ന മഴയില് ബിസിനസ് സ്ഥാപനങ്ങളും,സ്‌കൂള്,കോളജ് എന്നിവയും വെള്ളത്തിനടിയിലായി. ഇതേതുടര്‍ന്ന് സ്‌കൂളുകള്‍ക്കും കാമ്പസുകള്‍ക്കും സര്‍ക്കാര് അവധി നല്‍കിയിരിക്കുകയാണ്.പ്രധാന യൂണിവേഴ്‌സിറ്റി പരീക്ഷകളും മാറ്റിവെച്ചിട്ടുണ്ട്.\nവെള്ളപ്പൊക്കത്തില്‍പ്പെട്ടുപോയ വാഹനങ്ങള് സുരക്ഷിതമായ സ്ഥലത്തേക്ക് മാറ്റുകയാണ്. ദേശീയപാത ഉള്‍പ്പെടെ പല റോഡുകളും മഴയെ തുടര്‍ന്ന് വെള്ളത്തിനടിയില്‍പ്പെട്ടിരിക്കുകയാണ്. ഗതാഗതവും പൂര്‍ണമായും സ്തംഭിച്ചിരിക്കുന്നു.\nമഴയെ തുടര്‍ന്ന് റെയില്‍പാളത്തിലും വിമാനത്താവളത്തിലും വെള്ളക്കെട്ടുണ്ടായതിനെ തുടര്‍ന്ന് പല വിമാനങ്ങളും ,ട്രെയിനുകളും റദ്ദാക്കി.\nമഴയില് വെള്ളത്തിനടിയിലായ സബ്‌വെ.\nസിവിക് അഡ്മിനിസ്‌ട്രേഷനിലേക്കുള്ള ഷോര്‍ട്ട്കട്ട് റോഡ് വെള്ളത്തില് മുങ്ങിയ നിലയില്.


ധോണിയുടെ റെക്കോര്‍ഡിന് കനത്ത ഭീഷണി; ക്യാപ്റ്റന്‍സിയിലും രാജാവാകാന് കോലി\nAntigua, First Published 21, Aug 2019, 2:52 PM IST\nഒരു ജയം കൂടി നേടിയാല് ഇന്ത്യക്കായി കൂടുതല് ടെസ്റ്റ് വിജയങ്ങള് നേടിയ ധോണിയുടെ റെക്കോര്‍ഡിനൊപ്പമെത്തും കോലി\nആന്‍റിഗ്വ: എം എസ് ധോണിയുടെ ക്യാപ്റ്റന്‍സി റെക്കോര്‍ഡിന് ഭീഷണിയായി ഇന്ത്യന് നായകന് വിരാട് കോലി. ഒരു ജയം കൂടി നേടിയാല് ഇന്ത്യക്കായി കൂടുതല് ടെസ്റ്റ് വിജയങ്ങള് നേടിയ ധോണിയുടെ റെക്കോര്‍ഡിനൊപ്പമെത്തും കോലി. എന്നാല് ധോണിയേക്കാള് വളരെ കുറവ് മത്സരങ്ങളില് നിന്നാണ് കോലി ഈ നേട്ടത്തിനരികിലെത്തിയിരിക്കുന്നത്.\nനായകനായി ധോണി 60 മത്സരങ്ങളില് നിന്ന് 27 ജയങ്ങള് നേടിയപ്പോള് കോലിക്ക് വെറും 46 മത്സരങ്ങളില് 26 ജയങ്ങള് സ്വന്തമാക്കാനായി. ധോണിയില് നിന്ന് 2014ലാണ് കോലി ക്യാപ്റ്റന്‍സി സ്വീകരിച്ചത്. കോലിക്ക് കീഴില് ഓസ്‌ട്രേലിയ, ഇംഗ്ലണ്ട്, ന്യൂസിലന്‍ഡ് ടീമുകള്‍ക്കെതിരെ ഇന്ത്യ പരമ്പര ജയങ്ങള് നേടി. ഓസ്‌ട്രേലിയയില് ചരിത്രത്തിലാദ്യമായി ടെസ്റ്റ് പരമ്പര ജയിച്ച് 2018ല് കോലിപ്പട റെക്കോര്‍ഡിട്ടു.\nലോക ടെസ്റ്റ് ചാമ്പ്യന്‍ഷിപ്പിന്‍റെ ഭാഗമായി വെസ്റ്റ് ഇന്‍ഡീസിനെതിരെ നടക്കുന്ന പരമ്പരയില് ധോണിയുടെ റെക്കോര്‍ഡ് മറികടക്കാന് കോലിക്ക് അവസരമുണ്ട്. രണ്ട് ടെസ്റ്റുകളാണ് പരമ്പരയിലുള്ളത്. ആദ്യ ടെസ്റ്റ് ആന്‍റിഗ്വയില് 22-ാം തിയതി മുതല് നടക്കും. വിന്‍ഡീസിനെതിരായ ടി20, ഏകദിന പരമ്പരകള് ജയിച്ചത് കോലിയുടെ ആത്മവിശ്വാസം കൂട്ടുന്നു.\nKohli Test Wins\nDhoni Test Wins\nMost Test Wins India\nIndia Test Captains


അങ്ങനെ കർണാടകയിൽ ഗവണ്മെന്റ് ജോലിയും സെറ്റ് ആയി; കുഞ്ചാക്കോ ബോബന്റെ ചിത്രം കർണാടക പാഠപുസ്തകത്തിൽ; വൈറൽ ആകുന്ന ചിത്രം കാണാം - Media Malayalam (മീഡിയ മലയാളം)\nHome Kerala അങ്ങനെ കർണാടകയിൽ ഗവണ്മെന്റ് ജോലിയും സെറ്റ് ആയി; കുഞ്ചാക്കോ ബോബന്റെ ചിത്രം കർണാടക പാഠപുസ്തകത്തിൽ; വൈറൽ...\nഅങ്ങനെ കർണാടകയിൽ ഗവണ്മെന്റ് ജോലിയും സെറ്റ് ആയി; കുഞ്ചാക്കോ ബോബന്റെ ചിത്രം കർണാടക പാഠപുസ്തകത്തിൽ; വൈറൽ ആകുന്ന ചിത്രം കാണാം\nഅനിയത്തിപ്രാവ് എന്ന സിനിമിലൂടെ ചോക്ലേറ്റ് ബോയിയായി എത്തിയ ചാക്കോച്ചന് പ്രണയ ചിത്രങ്ങളിലൂടെയാണ് പ്രേക്ഷക മനസ്സില് ഇടംപിടിച്ചത്. ഇപ്പോള് മിനിമം ഗ്യാരണ്ടിയുള്ള ചുരുക്കം നടന്‍മാരില് ഒരാളാണ് കുഞ്ചാക്കോ ബോബൻ. സമൂഹമാധ്യമങ്ങളിൽ സജീവമായ താരം തന്റെ കുഞ്ഞ് കുഞ്ഞ് വിശേഷങ്ങളെല്ലാം ആരാധകരുമായി പങ്കുവയ്ക്കാറുണ്ട്. ഇപ്പോഴിതാ സ്വയം ട്രോളി ഒരു പോസ്റ്റ് സമൂഹമാധ്യമത്തിൽ പങ്കുവച്ചിരിക്കുകയാണ് കുഞ്ചാക്കോ ബോബൻ. കർണാടക സ്റ്റേറ്റ് സിലബസ് പാഠപുസ്തകത്തിൽ കുട്ടികൾക്ക് പഠിക്കാനായി ഓരോ തൊഴിലിനെപ്പറ്റി പറയുമ്പോഴും ഒരു ചിത്രവും കൊടുത്തിട്ടുണ്ട്. പോസ്റ്റ് മാന്റെ ചിത്രമായി കൊടുത്തിരിക്കുന്നത് കുഞ്ചാക്കോ ബോബന്റെ ചിത്രമാണ്. അദ്ദേഹം അഭിനയിച്ച ഒരിടത്തൊരു പോസ്റ്റ് മാൻ എന്ന ചിത്രത്തിലെ കഥാപാത്രത്തിന്റെ ചിത്രമാണിത്.\n‘അങ്ങനെ കർണാടകയിൽ ഗവണ്മെന്റ് ജോലിയും സെറ്റ് ആയി. പണ്ട് ലെറ്റർ കൊണ്ടുവന്ന പോസ്റ്റ് മാന്റെ പ്രാർത്ഥന’ എന്ന് പറഞ്ഞുകൊണ്ടാണ് ചാക്കോച്ചൻ ചിത്രം പങ്കുവച്ചിരിക്കുന്നത്. എന്തായാലും സോഷ്യൽമീഡിയ ചാക്കോച്ചന്റെ ചിത്രവുമായി ആഘോഷം തുടങ്ങിയിട്ടുണ്ട്. പോസ്റ്റ്മാൻ എന്ന തൊഴിലിനെ പറ്റി പറയുന്ന ഭാഗത്താണ് പോസ്റ്റ് മാൻ ആയി കുഞ്ചാക്കോ ബോബന്റെ ചിത്രം കൊടുത്തിരിക്കുന്നത്. കുഞ്ചാക്കോ ബോബൻ അഭിനയിച്ച പോസ്റ്റ് മാൻ എന്ന സിനിമയിൽ നിന്നുള്ളതാണ് ചിത്രം.\n1997 മാർച്ച് 24നാണ് അനിയത്തി പ്രാവിലൂടെ മലയാളികളുടെ ചോക്ലേറ്റ് ഹീറോയായി ചാക്കോച്ചൻ മലയാള സിനിമയിൽ രംഗപ്രവേശനം ചെയ്തത്. 1981-ൽ പിതാവായ ബോബൻ കുഞ്ചാക്കോ നിർമ്മിച്ച് ഫാസിൽ സംവിധാനം ചെയ്ത ധന്യ എന്ന ചിത്രത്തിലൂടെ ബാലതാരമായിട്ടായിരുന്നു ചാക്കോച്ചന്റെ തുടക്കമെങ്കിലും അനിയത്തിപ്രാവ് കരിയറിൽ വഴിത്തിരിവായി. ചിത്രത്തിലെ സുധി എന്ന കഥാപാത്രത്തെ മലയാളികൾ ഇരുകയ്യും നീട്ടി സ്വീകരിച്ചു.\nഅനിയത്തിപ്രാവിന് പിന്നാലെ നിരവധി ഹിറ്റ് ചിത്രങ്ങള് ചാക്കോച്ചന്റെ കരിയറില് പുറത്തിറങ്ങിയിരുന്നു. ശാലിനി- കുഞ്ചാക്കോ ബോബൻ താര ജോഡികളെ മലയാളികൾ ഇരുകയ്യും നീട്ടി സ്വീകരിച്ചു. രണ്ടാമത്തെ ചിത്രമായ നക്ഷത്രതാരാട്ട് കാര്യമായ വിജയം നേടിയില്ലെങ്കിലും കുഞ്ചാക്കോയുടെ താരമൂല്യം കുറഞ്ഞില്ല. കമൽ സംവിധാനം ചെയ്ത നിറം വാണിജ്യ വിജയം കൈവരിച്ചു. കരിയറിലെ ഉയർച്ചക്ക് പിന്നാലെ നിരവധി പരാജയ ചിത്രങ്ങളും പുറത്തിറങ്ങി.\nതുടര് പരാജയങ്ങള് മലയാളത്തില് ചാക്കോച്ചന്റെ താരമൂല്യം കുറയാന് കാരണമായി. 2004-ൽ പുറത്തിറങ്ങിയ ഈ സ്നേഹതീരത്ത് എന്ന ചിത്രത്തിലെ ഉണ്ണി എന്ന കഥാപാത്രം താരത്തിന് ആ വർഷത്തെ സംസ്ഥാന ചലച്ചിത്ര അവാർഡുകളിൽ പ്രത്യേക ജൂറി പുരസ്കാരം നേടിക്കൊടുത്തു.2005-ൽ നീണ്ട കാലത്തെ പ്രണയത്തിനൊടുവിൽ പ്രിയയെ കല്യാണം കഴിച്ചു. പിന്നാലെ റിയൽ എസ്റ്റേറ്റ് രംഗത്ത് ശ്രദ്ധ കേന്ദ്രീകരിച്ചു. 2006ന് ശേഷം കുറച്ചുകാലം താരം സിനിമയില് നിന്നും വിട്ടുനിന്നു.\nഎന്നാൽ രണ്ടാം വരവ് താരത്തിന്റെ മൂല്യം കൂട്ടി. ഒരിടവേളയ്ക്ക് ശേഷം ചാക്കോച്ചന് വീണ്ടും മോളിവുഡില് സജീവമായി. 2008-ൽ ലോലിപോപ്പ് എന്ന ഷാഫി ചിത്രത്തിലൂടെ അഭിനയരംഗത്തേക്ക് തിരിച്ചുവന്ന താരം. 2010-ഓടെ ചലച്ചിത്രരംഗത്ത് വീണ്ടും സജീവമായി. 2010-ൽ ലാൽ ജോസ് സംവിധാനം ചെയ്ത് പുറത്തിറങ്ങിയ എൽസമ്മ എന്ന ആൺകുട്ടി എന്ന ചിത്രത്തിലെ പാലുണ്ണി എന്ന കഥാപാത്രം വളരെയധികം പ്രേക്ഷക പ്രശംസ നേടി.\n2011 ഇനു ശേഷം കുഞ്ചാക്കോ ബോബനെ സംബന്ധിച്ച് ഭാഗ്യനാളുകളാണ്. ട്രാഫിക്ക്, സീനിയേര്‍സ്, മല്ലു സിംഗ്, റോമന്‍സ്, ഓര്‍ഡിനറി പോലുളള സിനിമകൾ താരത്തിന്റെ തിരിച്ചുവരവില് പ്രധാന പങ്കുവഹിച്ചു. കാമ്പുള്ള കഥാപാത്രങ്ങളാലും വേറിട്ട ചിത്രങ്ങളാലും വൻ മാറ്റമാണ് കുഞ്ചാക്കോ ബോബന്റെ അഭിനയജീവിതത്തില് ഉണ്ടായിരിക്കുന്നത്. ചാക്കോച്ചന്റേതായി ഒടുവില് റിലീസായ ചിത്രം നായാട്ട് തന്നെ അതിന് ഏറ്റവും വലിയ ഉദാഹരണം. ഏറ്റവും ചര്‍ച്ച ചെയ്യപ്പെട്ട ചിത്രമായി അടുത്തകാലത്ത് മാറിയ നായാട്ട് കുഞ്ചാക്കോ ബോബന്റെ അഭിനയജീവിതത്തിലും വഴിത്തിരിവായി. ഭീമന്റെ വഴിയാണ് ചാക്കോച്ചന്റേതായി ഏറ്റവും ഒടുവിൽ ഇറങ്ങിയ ചിത്രം.\nThus the government job\nin Karnataka was set;\nPrevious articleദിലീപിന്റെ ഫോണുകള് നന്നാക്കിയിരുന്ന യുവാവിന്റെ അപകടമരണം: പുനരന്വേഷണം ആവശ്യപ്പെട്ട് കുടുംബം, പൊലീസില് പരാതി\nNext articleജലീല് ഒരു പ്രസ്ഥാനമല്ല, വ്യക്തിമാത്രം; ലോകായുക്തയെ വിമര്‍ശിച്ചതില് പ്രതികരണവുമായി കാനം\nആംഗ്ലിക്കൻ ചർച്ച് ഓഫ് ഇന്ത്യ മലങ്കര ഭദ്രാസനം മുൻ ബിഷപ് ജോൺ ജെ.കൊച്ചുപറമ്പിൽ കാലം...


യാത്ര പറയാതെ അവൾ വിടവാങ്ങി | 24Feb2021\nയാത്ര പറയാതെ അവൾ വിടവാങ്ങി\nപരിക്കേറ്റ തെരുവുനായയെ രക്ഷിക്കാൻ മണിക്കൂറുകൾ പരിശ്രമിച്ച് യുവാക്കൾ\nഅടൂർ: വേദന കടിച്ചമർത്തി ഒന്നു മുരളാൻ പോലും കഴിയാതെ ആശുപത്രിയിൽ കിടക്കുമ്പോഴും രക്ഷിക്കാൻ ശ്രമിച്ചവർ വിചാരിച്ചിരുന്നു ആ നായ ജീവിതത്തിലേക്ക് തിരിച്ചുവരുമെന്ന്. പക്ഷേ, മണിക്കൂറുകൾക്കുശേഷം സഹായിച്ചവരെ ഒരുനോക്കുപോലും കാണാനാവാതെ ആ തെരുവുനായ വിട പറഞ്ഞു. അടൂർ ഗവ. ആശുപത്രിക്കു സമീപം വാഹനമിടിച്ച് പരിക്കേറ്റു കിടന്ന തെരുവുനായയെ രക്ഷിക്കാനുള്ള രണ്ടു യുവാക്കളുടെ ശ്രമവും ഇതോടെ വിഫലമായി.\nബുധനാഴ്ച രാവിലെ ഒൻപതോടുകൂടിയാണ് നായയെ പരിക്കേറ്റ് ഗുരുതരാവസ്ഥയിൽ റോഡരികിൽ കണ്ടത്. നിരവധി വഴിയാത്രക്കാരും വാഹനയാത്രികരും കണ്ടെങ്കിലും രക്ഷിക്കാൻ ശ്രമിച്ചില്ല. ഒടുവിൽ സമീപത്തെ എസ്.ബി. ബുക്ക്സ്റ്റാൾ ഉടമ സുരേഷ് ബാബു നായയുടെ ദയനീയാവസ്ഥ കണ്ട് പലരെയും സഹായത്തിനായി ബന്ധപ്പെട്ടു. പക്ഷേ, ആരും എത്തിയില്ല. ഒടുവിൽ ഡി.വൈ.എഫ്.ഐ. അടൂർ ബ്ലോക്ക് സെക്രട്ടറി അഖിൽ പെരിങ്ങനാടനെയും അഫ്സൽ ബദറിനെയും വിവരം അറിയിച്ചു.\nയുവാക്കൾ എത്തി ഉടൻതന്നെ നായയെ ഓട്ടോറിക്ഷയിൽ കയറ്റി അടൂർ നഗരസഭ വെറ്ററിനറി പോളി ക്ലിനിക്കിൽ എത്തിച്ചു. കുടലും ഗർഭപാത്രവും പുറത്തുവന്ന നിലയിലായിരുന്നു. ഉടൻതന്നെ വെറ്ററിനറി സർജൻ ഡോ. സായിപ്രസാദിന്റെ നേതൃത്വത്തിൽ ഒന്നരമണിക്കൂറത്തെ ശസ്ത്രക്രിയകൾക്കുശേഷം കുടലും ഗർഭപാത്രവും വയറിനുള്ളിലാക്കി. ജീവൻ തിരിച്ചുപിടിക്കാനുള്ള ആദ്യശ്രമം വിജയിച്ചുവെന്ന ആശ്വാസം. പക്ഷേ, തുടയെല്ല് പൊട്ടിയതിനാൽ അടിയന്തര ചികിത്സക്കായി കൊല്ലം ജില്ലാ വെറ്ററിനറി ആശുപത്രിയിലേക്ക് കൊണ്ടുപോകണമെന്ന് ഡോക്ടർ നിർദേശിച്ചു. ഉടൻതന്നെ അഖിലും അഫ്സലും ആ ദൗത്യവും ഏറ്റെടുത്തു. മദർ തെരേസ പെയ്ൻ ആൻഡ് പാലിയേറ്റീവ് കെയർ സൊസൈറ്റിയുടെ ആംബുലൻസ് എത്തിച്ച് കൊല്ലം ജില്ലാ വെറ്ററിനറി ആശുപത്രിയിലെത്തിച്ചു. അവിടെയെത്തിയെങ്കിലും ഡോക്ടർ മറ്റൊരു ശസ്ത്രക്രിയയുടെ തിരക്കിലായിരുന്നു. ഏറെ നേരത്തെ കാത്തിരിപ്പിനൊടുവിൽ ഉച്ചയ്ക്ക് രണ്ടിന് നായ ചത്തുവെന്ന് അഖിൽ പെരിങ്ങനാടൻ പറഞ്ഞു. നായയെ പിന്നീട് അടൂരിൽ എത്തിച്ച് മറവ് ചെയ്തു. വാഹനം കയറിയിറങ്ങിയതിനാൽ പരിക്ക് ഗുരുതരമായിരുന്നു. ഇതാണ് മരണത്തിനിടയാക്കിയതെന്ന് കൊല്ലം ജില്ലാ വെറ്ററിനറി കേന്ദ്രം സർജൻ ഡോ. അജിത്ത് പറഞ്ഞു.


കോള: സുപ്രീം കോടതിയെ സമീപിയ്ക്കും | Coca cola: Agitation to be continued - Malayalam Oneindia\n53 min ago സഖ്യ സർക്കാരിന് പൂർണ പിന്തുണ: ശിവസേനയിൽ വിമത ശബ്ദങ്ങളില്ലെന്ന് ഏക്നാഥ് ഷിൻഡെ\nകോള: സുപ്രീം കോടതിയെ സമീപിയ്ക്കും\nപാലക്കാട്: കൊക്കകോള കേസില് ഹൈക്കോടതിവിധിക്കെതിരെ സുപ്രീംകോടതിയെ സമീപിക്കുമെന്ന് ജനതാദള് ഭരിക്കുന്ന പെരുമാട്ടി ഗ്രാമപ്പഞ്ചായത്ത് പ്രസിഡണ്ട് എ. കൃഷ്ണന് അറിയിച്ചു. അപ്പീല് സമര്‍പ്പിക്കാന് പഞ്ചായത്ത് പ്രസിഡണ്ടിന് നിര്‍ദേശം നല്‍കിയതായി ജനതാദള് സംസ്ഥാന സെക്രട്ടറി ജനറല് കെ. കൃഷ്ണന്‍കുട്ടിയും പറഞ്ഞു.\nഅതേസമയം പ്ലാച്ചിമടയിലെ കൊക്കകോള പ്ലാന്റ് പൂട്ടുംവരെ പ്രക്ഷോഭം തുടരുമെന്ന് കൊക്കകോള വിരുദ്ധ സമരസമിതി രക്ഷാധികാരി വിളയോടി വേണുഗോപാലും പ്ലാച്ചിമട ഐക്യദാര്‍ഢ്യസമിതി സംസ്ഥാന കണ്‍വീനര് ആര്. അജയനും അറിയിച്ചു. സമരം പൂര്‍വാധികം ശക്തിപ്പെടുത്തും. കമ്പനിയുടെ പ്രവര്‍ത്തനം അനുവദിക്കുന്ന പ്രശ്നമില്ല.\nകൊക്കകോളയുടെ കുടിവെള്ള ചൂഷണത്തിനും ജലമലിനീകരണത്തിനും എതിരെ 1000 ദിവസംമുമ്പ് ആദിവാസികള് ആരംഭിച്ച സമരത്തിനാസ്പദമായ പ്രശ്നങ്ങള് ഇപ്പോഴും നിലനില്‍ക്കുന്നു. കൊക്കകോളയുടെ നാലുവര്‍ഷത്തെ പ്രവര്‍ത്തനഫലമായി പ്ലാച്ചിമടയില് ഉണ്ടായ നാശനഷ്ടങ്ങള്‍ക്ക് കണക്കില്ല. കൊക്കകോള പ്ലാന്റ് പൂട്ടിയാല് മാത്രം പോരാ, തദ്ദേശവാസികള്‍ക്ക് നഷ്ടപരിഹാരവും നല്‍കണമെന്ന് വിളയോടി വേണുഗോപാലും ആര്. അജയനും ആവശ്യപ്പെട്ടു.\nകൊക്കകോള കമ്പനി തുറന്നുപ്രവര്‍ത്തിക്കാന് അനുമതിനല്‍കിയ കോടതി വിധി നിര്‍ഭാഗ്യകരമായെന്ന് സോളിഡാരിറ്റി സംസ്ഥാന ജനറല് സെക്രട്ടറി ഹമീദ് വാണിയമ്പലം പറഞ്ഞു.\nകൊക്കകോള കേസിലെ ഹൈക്കോടതി വിധിക്കെതിരെ പിയുസിഎല് സുപ്രീംകോടതിയെ സമീപിക്കുമെന്ന് ജില്ലാ സെക്രട്ടറി ഷാജി ചേലക്കോട്ടില് അറിയിച്ചു. പഞ്ചായത്ത് സുപ്രീം കോടതിയില് അപ്പീല് സമര്‍പ്പിക്കുകയാണെങ്കില് എല്ലാ പിന്തുണയും നല്‍കും.\nകോടതിവിധിയുടെ വിശദാംശങ്ങള് ലഭിച്ചിട്ടില്ലെന്നും അതു കിട്ടിയശേഷം പഠിച്ച് പഞ്ചായത്തുമായും പ്രദേശവാസികളുമായും ചര്‍ച്ചനടത്തി തുടര്‍നടപടികള് തിരുമാനിക്കുമെന്നും കൊക്കകോള കമ്പനി പത്രക്കുറിപ്പില് അറിയിച്ചു.\nകൊക്കോക്കോള കമ്പനിക്ക് പ്രവര്‍ത്തനാനുമതി നല്‍കിക്കൊണ്ട് ഏപ്രില് ഏഴ് വ്യാഴാഴ്ച ഹൈക്കോടതി ഉത്തരവിട്ടിരുന്നു. വ്യക്തിക്ക് ജലസ്രോതസ്സില്‍നിന്ന് ജലമെടുക്കാമെങ്കില് ഫാക്ടറിക്കും ആകാം എന്ന് ഹൈക്കോടതി ഡിവിഷന് ബഞ്ച് പറഞ്ഞു.


ദല്‍ഹി അന്തരീക്ഷ മലിനീകരണം പൊതു ആരോഗ്യ അടിയന്തരാവസ്ഥ വേണം. ആരോഗ്യ വിദഗ്ദര്.\nമഞ്ഞുകാലം തുടങ്ങിയതോടെ ദല്‍ഹി, അന്തരീക്ഷ മലിനീകരണ തോത് ലോക റെക്കോര്‍ഡിലെത്തി. ഈ ദുസ്ഥിതിയില് പൊതു ആരോഗൃ അടിയന്തരാവസ്ഥ അനിവാര്യമാണെന്ന് പൊതു ആരോഗ്യ വിദഗ്ദര് വ്യക്തമാക്കി. ദല്‍ഹി നഗരത്തില് കുറച്ച് സമയം ചിലവഴിച്ചാല് ഇത് 50 സിഗരറ്റ് വലിക്കുന്നതിന് തുല്യമാണെന്ന് പുതിയ പഠനങ്ങള് വെളിപ്പെടുത്തുന്നു. വായു മലിനീകരണ തോത് 999 ആയാണ് വര്‍ദ്ധിച്ചിരിക്കുന്നത്.\nപുറത്തിറങ്ങുന്നത് ഒഴിവാക്കി ആരോഗ്യം സ്വയം കാക്കു എന്നാണ് ഇന്ത്യന് മെഡിക്കല് അസോസിയേഷന് പറയുന്നത്. തെരുവില് ജോലി ചെയ്യുന്ന വസിക്കുന്ന സാധാരണക്കാരില് സാധാരണക്കാര്‍ക്ക് ഈ മലിനീകരണത്തിന്റെ ഇരകളാകാനേ കഴിയുന്നുള്ളു. ദല്‍ഹി ഒരു ഗ്യാസ് ചേമ്പറായിരിക്കുകയാണെന്ന് മുഖ്യമന്ത്രി അരവിന്ദ് കേജ്രിവാള് പറഞ്ഞു. ആരോഗ്യ വിദഗ്ധരുമായി ചര്‍ച്ച ചെയ്ത് ഇതിനെ നേരിടാനുള്ള വഴികള് ആരായുകയാണ് എന്ന് മുഖ്യമന്ത്രി പറഞ്ഞു. സ്‌കൂളുകള്‍ക്കെല്ലാം അവധി നല്‍കിയിരിക്കയാണ്.\nമലിനീകരണ തോതിലെ ചെറുഘടകമായ 2.5 ചെറു മലിനീകരണ ഘടകങ്ങള് ഇവിടെ അന്തരീക്ഷമാകെ നിറഞ്ഞിരിക്കയാണ് എന്നു് പരിസ്ഥിതി സംഘടന ഗ്രീന്‍പീസ് വ്യക്തമാക്കി. ഇന്നലെ നടത്തിയ ലാബ് ടെസ്റ്റില് ഈ തോത് പി.എം. 2.5 ല് എത്തി. ലെഡ്, ആര് സെനിക്, കാഡ് മിയം, മെര്‍ക്കുറി, എല്ലാ ഈ മലിനീകരണ ഘടകങ്ങളിലുണ്ട്. പുതിയ പഠനത്തില് ഈ തോത് ഒരു ക്യൂബിക്ക് മീറ്റര് 710 മൈക്രോ ഗ്രാമായി മാറി. ഇതാകട്ടെ ലോകാരോഗ്യ സംഘടനയുടെ അംഗീകൃത മലിനീകരണ തോതിനേക്കാള് 11 മടങ്ങ് അധികമാണ്. ഈ സാഹചര്യം ഭീകരമാണെന്ന് പ്രശസ്ത നെഞ്ച് രോഗ വിദഗ്ധനും, സര് ഗംഗാറാം ആശുപത്രിയിലെ ഡോക്ടറുമായ അരവിന്ദ് കുമാര് പറഞ്ഞു. പാവപ്പെട്ടവരേയും, തെരുവിലുളവരേയും പ്രത്യേകിച്ച് റിക്ഷാ വാലകളേയും ഇത് കൂടുതല് ബാധിക്കുന്നു. ദല്‍ഹി മലിനീകരണം ലണ്ടനിലെ ശരാശരി മലിനീകരണ തോതി നേക്കാള് 50 മടങ്ങാണധികമായിട്ടുള്ളത്. ലോകത്തിലെ പ്രധാന നഗരങ്ങളിലെ മലിനീകരണത്തിന്റെ തോത് .\nസ്റ്റോക്ക് ഹോം - 6\nലോസ് ഏഞ്ചലസ്സ്, യു.എസ് - 11\nടോക്കിയോ, ജപ്പാന് - 15,\nലണ്ടന് യു.കെ. 15\nബീജിങ്ങ് - 85\nപാരീസ് - 18\nഇന്ത്യ - 122\n2015ലെ ലോകാരോഗ്യ സംഘടനയുടെ പഠനം വിരല് ചൂണ്ടുന്നത്, 4.4 മില്യണ് കുട്ടികള് ഇന്നും ഈ മലിനീകരണത്തിന്റെ ഇരകളായി ശ്വാസ രോഗികളാണെന്നാണ്. തെറ്റായ വികസന നയത്തിന്റേയും നഗരാസൂത്രണത്തിന്റേയും ഇരകള് എന്നും സാധാരണക്കാര്.


University Announcements 29 July 2021: കേരളത്തിലെ വിവിധ യൂണിവേഴ്‌സിറ്റികളുടെ അറിയിപ്പുകളും പ്രധാന വിദ്യാഭ്യാസ വാർത്തകളും ഒറ്റനോട്ടത്തിൽ\nUpdated: July 29, 2021 6:31:27 pm\nകേരളസര്‍വകലാശാലയുടെ അഞ്ചാം സെമസ്റ്റര് സി.ബി.സി.എസ്.എസ്. ബി.എ.,ബി.എസ്‌സി., ബി.കോം. ഡിഗ്രി സ്‌പെഷ്യല് പരീക്ഷ 2021 ആഗസ്റ്റ്3മുതല് ആരംഭിക്കുന്നതാണ് വിശദമായ ടൈംടേബിള് സര്‍വകലാശാല വെബ്‌സൈറ്റില് ലഭ്യമാണ്.\nകോവിഡ് – 19 കാരണം 2021 മാര്‍ച്ചിലെ ആറാം സെമസ്റ്റര് ബി.എ., ബി.എസ്‌സി., ബി.കോം. സി. ബി.സി.എസ്.എസ്/സി.ആര്. എന്നീ പരീക്ഷകള് എഴുതാന് സാധിക്കാത്ത വിദ്യാര്‍ത്ഥികള്‍ക്ക് സ്‌പെഷ്യല് പരീക്ഷയ്ക്ക് അപേക്ഷിക്കാവുന്നതാണ്. വിദ്യാര്‍ത്ഥികള് അവരുടെ പേര്, കാന്‍ഡിഡേറ്റ് കോഡ്, പ്രോഗ്രാമിന്റെ കോഴ്‌സ് കോഡ് എന്നിവ അടങ്ങുന്ന അപേക്ഷ ആരോഗ്യവകുപ്പിന്റേയോ തദ്ദേശസ്വയംഭരണവകുപ്പിന്റേയോ സാക്ഷ്യപത്രങ്ങള് സഹിതം ആഗസ്റ്റ്4നകം അതാത് പ്രിന്‍സിപ്പാളിന് സമര്‍പ്പിക്കേണ്ടതാണ്.\nകേരളസര്‍വകലാശാലയുടെ ഒന്നാം സെമസ്റ്റര് ബി.എ., ബി.എസ്‌സി., ബി.കോം., ബി.പി.എ., ബി.ബി.എ., ബി.സി.എ., ബി.എം.എസ്., ബി.എസ്.ഡബ്ല്യു., ബി.വോക് കരിയര് റിലേറ്റഡ് സി.ബി.സി.എസ്.എസ്. ആഗസ്റ്റ് 2021 പരീക്ഷകളുടെ ഓണ്‍ലൈന് രജിസ്‌ട്രേഷന് ആരംഭിച്ചു. റെഗുലര് സി.ബി.സി.എസ്.എസ്. കരിയര് റിലേറ്റഡ് 2020 അഡ്മിഷന്, 2019 അഡ്മിഷന് ഇംപ്രൂവ്‌മെന്റ് ആന്റ് സപ്ലിമെന്ററി, 2015 മുതല് 2018 വരെയുളള അഡ്മിഷന് – സപ്ലിമെന്ററി, മേഴ്‌സിചാന്‍സ് 2013 അഡ്മിഷന് എന്നിവയുടെ ഒന്നാം സെമസ്റ്റര് പരീക്ഷയ്ക്ക് പിഴകൂടാതെ ആഗസ്റ്റ്9വരെയും 150 രൂപ പിഴയോടെ ആഗസ്റ്റ് 12 വരെയും 400 രൂപ പിഴയോടുകൂടി ഓഗസ്റ്റ് 16 വരെയും അപേക്ഷിക്കാം. മേഴ്‌സി ചാന്‍സ് അപേക്ഷകര് പരീക്ഷാ ഫീസിനു പുറമേ നിര്‍ദ്ദിഷ്ട മേഴ്‌സിചാന്‍സ് ഫീസ് കൂടി അടക്കേണ്ടതാണ്.\nകേരളസര്‍വകലാശാല നടത്തുന്ന ഒന്നാം സെമസ്റ്റര് സി.ബി.സി.എസ്.എസ്. ബി.എ., ബി.എസ്.സി., ബി.കോം. ഡിഗ്രി ( റെഗുലര് – 2020 അഡ്മിഷന്, ഇംപ്രൂവ്‌മെന്റ് – 2019 അഡ്മിഷന്, സപ്ലിമെന്ററി – 2015 – 2018 അഡ്മിഷന്, മേഴ്‌സിചാന്‍സ്- 2013 അഡ്മിഷന്) പരീക്ഷയ്ക്ക് പിഴകൂടാതെ ആഗസ്റ്റ്9വരെയും 150 രൂപ പിഴയോടെ ആഗസ്റ്റ് 12 വരെയും 400 രൂപ പിഴയോടെ ആഗസ്റ്റ് 16 വരെയും ഓണ്‍ലൈനായി അപേക്ഷിക്കാവുന്നതാണ്. പുതുതായി ആരംഭിച്ച യുജി കോഴ്‌സുകളുടെ പരീക്ഷ രജിസ്‌ട്രേഷന് തീയതി പിന്നീട് അറിയിക്കുന്നതാണ് വിശദവിവരങ്ങള് വെബ്‌സൈറ്റില്.\nവെര്‍ച്വല് ടോക്കണ് സംവിധാനം\nകേരളസര്‍വകലാശാലയുടെ പാളയം, കാര്യവട്ടം, ആലപ്പുഴ ക്യാഷ് കൗണ്ടറുകളില് പ്രവൃത്തി ദിനങ്ങളിലെ പ്രവേശനം കോവിഡ് വ്യാപന പശ്ചാത്തലത്തില്, വെര്‍ച്വല് ടോക്കണ് സിസ്റ്റം വഴി രജിസ്റ്റര് ചെയ്യുന്ന (വേേു:െ//ുമ്യ.സലൃമഹമൗിശ്‌ലൃശെ്യേ.മര.ശി/സൗുമ്യ/വീാല) 200 പേര്‍ക്ക് മാത്രമായി നിജപ്പെടുത്തിയിരിക്കുന്നു. സമയം രാവിലെ 10.15 മുതല് ഉച്ചക്ക്3മണി വരെയാണ്. പരീക്ഷാഫീസും മറ്റും തുടര്‍ന്നും ഓണ്‍ലൈനായി ഒടുക്കേണ്ടതാണ്.\nകേരളസര്‍വകലാശാല 2021 ഫെബ്രുവരിയില് നടത്തിയ അഞ്ചാം സെമസ്റ്റര് ബി.എ. ഓണേഴ്‌സ് ഡിഗ്രി പ്രോഗ്രാം ഇന് ഇംഗ്ലീഷ് ലാംഗ്വേജ് ആന്റ് ലിറ്ററേച്ചര് (2018 അഡ്മിഷന് – റെഗുലര്, 2016 – 2017 അഡ്മിഷന് – സപ്ലിമെന്ററി) ഡിഗ്രി പരീക്ഷാഫലം പ്രസിദ്ധീകരിച്ചു. പുനര്‍മൂല്യനിര്‍ണ്ണയത്തിനും സൂക്ഷ്മപരിശോധനയ്ക്കും ആഗസ്റ്റ് 13 വരെ അപേക്ഷിക്കാം വിശദവിവരങ്ങള് വെബ്‌സൈറ്റില്.\nഅഞ്ചാം സെമസ്റ്റർ ബി.എ./ബി.കോം (സി.ബി.സി.എസ്. – 2018 അഡ്മിഷൻ, 2017 അഡ്മിഷൻ – റീഅപ്പിയറൻസ് പ്രൈവറ്റ് രജിസ്‌ട്രേഷൻ) പരീക്ഷയ്ക്ക് പരുമല ദേവസ്വം ബോർഡ് പമ്പ കോളേജ് പരീക്ഷകേന്ദ്രമായി അപേക്ഷിച്ച വിദ്യാർഥികളിൽ പരുമല സെന്റ് ഗ്രിഗോറിയസ് കോളേജ് ഓഫ് സോഷ്യൽ സയൻസസ് പരീക്ഷകേന്ദ്രമായി അനുവദിച്ചിരുന്ന വിദ്യാർഥികൾ ജൂലൈ 30 മുതൽ നടക്കുന്ന പരീക്ഷകൾക്കായി തിരുവല്ല വളഞ്ഞവട്ടം പരുമല മാർ ഗ്രിഗോറിയോസ് കോളേജിലാണ് ഹാജരാകേണ്ടത്. വിശദവിവരം സർവകലാശാല വെബ് സൈറ്റിൽ ലഭിക്കും.\nസ്‌പെഷൽ പരീക്ഷ ഓഗസ്റ്റ്6മുതൽ\nകോവിഡ് നിയന്ത്രണങ്ങൾ മൂലം ഒന്നാം സെമസ്റ്റർ എം.എച്ച്.ആർ.എം. (2019 അഡ്മിഷൻ – റഗുലർ/2018 അഡ്മിഷൻ – സപ്ലിമെന്ററി) പരീക്ഷയെഴുതാൻ സാധിക്കാതിരുന്നവർക്കായി നടത്തുന്ന സ്‌പെഷൽ പരീക്ഷകൾ ഓഗസ്റ്റ് ആറുമുതൽ നടക്കും. വിശദമായ ടൈംടേബിൾ സർവകലാശാല വെബ് സൈറ്റിൽ.\n2020 ഒക്‌ടോബർ/നവംബർ മാസങ്ങളിൽ നടന്ന ഒന്ന്, രണ്ട്, മൂന്ന്, നാല് സെമസ്റ്റർ എം.ബി.എ. സ്‌പെഷൽ മേഴ്‌സി ചാൻസ് പരീക്ഷയുടെ വൈവാവോസി ഓഗസ്റ്റ് മൂന്നിന് വടവാതൂർ ഗിരിദീപം ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് ലേണിംഗിൽ നടക്കും. വിശദമായ ടൈംടേബിൾ സർവകലാശാല വെബ് സൈറ്റിൽ.\nമഹാത്മാഗാന്ധി സർവകലാശാലയ്ക്ക് കീഴിലുള്ള സ്‌കൂൾ ഓഫ് ഇന്ത്യൻ ലീഗൽ തോട്ടിൽ നിയമം, മാനേജ്‌മെന്റ് എന്നീ വിഷയങ്ങൾ പഠിപ്പിക്കുന്നതിനായി യു.ജി.സി./നെറ്റ് യോഗ്യതയുള്ള ഗസ്റ്റ് അധ്യാപകരെ ആവശ്യമുണ്ട്. യു.ജി.സി./നെറ്റ് യോഗ്യതയുള്ള അധ്യാപകരുടെ അഭാവത്തിൽ എം.ബി.എ., എൽ.എൽ.എം. എന്നീ വിഷയങ്ങളിൽ 55 ശതമാനം മാർക്കും രണ്ടുവർഷത്തെ അധ്യാപന പരിചയവുമുള്ളവരെ പരിഗണിക്കും. ഉദ്യോഗാർഥികൾ അസൽ രേഖകളുമായി ഓഗസ്റ്റ് 16ന് രാവിലെ 11ന് സ്‌കൂൾ ഓഫ് ഇന്ത്യൻ ലീഗൽ തോട്ടിൽ എത്തണം. വിശദവിവരത്തിന് ഫോൺ: 0481-2310165.\nഎം.ജി. ഏകജാലക പ്രവേശനം: ഓൺലൈൻ രജിസ്‌ട്രേഷൻ ആരംഭിച്ചു\nമഹാത്മാഗാന്ധി സർവകലാശാലയോട് അഫിലിയേറ്റ് ചെയ്തിട്ടുള്ള സർക്കാർ/എയ്ഡഡ്/സ്വാശ്രയ ആർട്‌സ് ആന്റ് സയൻസ് കോളേജുകളിൽ ഏകജാലകം വഴിയുള്ള ഒന്നാം വർഷ ഇന്റഗ്രേറ്റഡ് പ്രോഗ്രാമുകളിൽ പ്രവേശനത്തിനുള്ള ഓൺലൈൻ രജിസ്‌ട്രേഷൻ ആരംഭിച്ചു.\nകോവിഡ് 19 വൈറസ് വ്യാപനത്തിന്റെ സാഹചര്യത്തിൽ പ്രവേശനം പൂർണമായും ഓൺലൈൻ സംവിധാനത്തിലൂടെയാവും നടത്തുക. അതിനാൽ അപേക്ഷകർ സാക്ഷ്യപത്രങ്ങളുടെ ഡിജിറ്റൽ പകർപ്പ് അപേക്ഷയോടൊപ്പം അപ്‌ലോഡ് ചെയ്യണം. ഓൺലൈൻ അപേക്ഷ സമർപ്പിക്കുന്നതിനുള്ള അവസാന തീയതി ഓഗസ്റ്റ് 13 ആണ്.\nഒന്നാം വർഷ ബിരുദ പ്രോഗ്രാമുകളിലെ ക്ലാസുകൾ സ്‌പെ്തംബർ 27ന് ആരംഭിക്കും. എസ്.സി./എസ്.ടി. വിഭാഗത്തിൽപ്പെട്ടവർക്ക് 375 രൂപയും മറ്റുള്ളവർക്ക് 750 രൂപയുമാണ് രജിസ്‌ട്രേഷൻ ഫീസ്. cap.mgu.ac.in എന്ന വെബ് സൈറ്റ് മുഖേനയാണ് ഓൺലൈൻ രജിസ്‌ട്രേഷൻ നടത്തേണ്ടത്. പ്രവേശനം സംബന്ധിച്ച വിശദവിവരങ്ങൾ പ്രസ്തുത സൈറ്റിൽ ലഭിക്കും.\nമാനേജ്‌മെന്റ് / കമ്യൂണിറ്റി വിഭാഗത്തിന് സംവരണം ചെയ്ത സീറ്റുകളിലേക്ക് അപേക്ഷിക്കുന്നവർ ഏകജാലക സംവിധാനത്തിലൂടെ അപേക്ഷിക്കുകയും അപേക്ഷ നമ്പർ പ്രവേശനം ആഗ്രഹിക്കുന്ന കോളേജിൽ അപേക്ഷ സമർപ്പിക്കുന്ന സമയത്ത് നൽകേണ്ടതുമാണ്. ലക്ഷദ്വീപിൽ നിന്നുള്ള അപേക്ഷകർക്കായി ഓരോ കോളേജിലും സീറ്റുകൾ സംവരണം ചെയ്തിട്ടുണ്ട്. ലക്ഷദ്വീപ് നിവാസികളായ അപേക്ഷകരും ഏകജാലക സംവിധാനത്തിലൂടെ അപേക്ഷിക്കുകയും അപേക്ഷ നമ്പർ പ്രവേശനം ആഗ്രഹിക്കുന്ന കോളേജിൽ അപേക്ഷ സമർപ്പിക്കുന്ന സമയത്ത് നൽകുകയും വേണം. ഏകജാലകത്തിലൂടെ അപേക്ഷിക്കാത്തവർക്ക് മാനേജ്‌മെന്റ്, കമ്മ്യൂണിറ്റി ക്വാട്ടകളിലേക്ക് അപേക്ഷിക്കാൻ സാധിക്കില്ല.\nഭിന്നശേഷിക്കാർ/സ്‌പോർട്‌സ്/ കൾച്ചറൽ ക്വാട്ട വിഭാഗങ്ങളിൽ ഉൾപ്പെടുന്നവർ എന്നിവർക്കായി സംവരണം ചെയ്തിട്ടുള്ള സീറ്റുകളിലെ പ്രവേശനത്തിനും ഓൺലൈനായി അപേക്ഷിക്കണം. പ്രൊവിഷണൽ റാങ്ക് ലിസ്റ്റ് സർവകലാശാല പ്രസിദ്ധീകരിക്കുന്നതും രേഖകളുടെ പരിശോധന സർവകലാശാല കേന്ദ്രീകൃതമായി നടത്തുന്നതുമായിരിക്കും.\nസി.ബി.സി.എസ്.എസ്. രണ്ടാം സെമസ്റ്റര് എം.എസ്.സി. പോളിമര് കെമിസ്ട്രി ഏപ്രില് 2020 പരീക്ഷയുടെ ഫലം പ്രസിദ്ധീകരിച്ചു. പുനര്‍മൂല്യനിര്‍ണയത്തിന് ആഗസ്ത് 10 വരെ അപേക്ഷിക്കാം.\nമീഡിയസ്റ്റഡീസ് റിഫ്രഷര് കോഴ്‌സ്\nകാലിക്കറ്റ് സര്‍വകലാശാല ഹ്യൂമന് റിസോഴ്‌സ് ഡവലപ്‌മെന്റ് സെന്റര് കോളേജ്, സര്‍വകലാശാല അദ്ധ്യാപകര്‍ക്കു വേണ്ടി മീഡിയസ്റ്റഡീസ് റിഫ്രഷര് കോഴ്‌സ് സംഘടിപ്പിക്കുന്നു. ആഗസ്ത് 26 മുതല് സപ്തംബര്9വരെ നടക്കുന്ന കോഴ്‌സിലേക്ക് ആഗസ്ത് 10 വരെ ഓണ്‍ലൈനായി അപേക്ഷിക്കാം. ഏതു വിഷയങ്ങള് പഠിപ്പിക്കുന്ന അദ്ധ്യാപകര്‍ക്കും കോഴ്‌സില് പങ്കെടുക്കാവുന്നതാണ്. ഫോണ് – 0494 2407 350, 351.\nമൂന്നാം സെമസ്റ്റർ എം. എ./ എം. എസ്. ഡബ്ല്യു. (റെഗുലർ/ സപ്ലിമെന്ററി/ ഇംപ്രൂവ്മെന്റ്) ഒക്റ്റോബർ 2020 പരീക്ഷാഫലം സർവകലാശാല വെബ്സൈറ്റിൽ പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനക്കും പകർപ്പിനും 12.08.2021 ന് വൈകുന്നേരം5മണി വരെ അപേക്ഷിക്കാം.\nമൂന്നാം സെമസ്റ്റർ ബിരുദ പരീക്ഷകളുടെ (നവംബർ 2020) ഫലം 02.08.2021 ന് ഉച്ചക്ക്2മണി മുതൽ സർവകലാശാല വെബ്സൈറ്റിൽ ലഭ്യമാകും. ഫലം അടിയന്തരമായി ആവശ്യമുള്ളവർക്ക് കോൺഫിഡൻഷ്യൽ ഗ്രേഡ് കാർഡിന് അപേക്ഷിക്കാം\nWeb Title: University announcements 29 july 2021


കുഴല്‍പ്പണം കടത്തുന്നവരാണെന്ന് കരുതി ദമ്പതിമാരെ കാർ തടഞ്ഞ് കവർച്ച, ഒരാള് അറസ്റ്റിൽ | robbery| crime news Kerala\nകുഴല്‍പ്പണം കടത്തുന്നവരാണെന്ന് കരുതി ദമ്പതിമാരെ കാർ തടഞ്ഞ് കവർച്ച, ഒരാള് അറസ്റ്റിൽ\nJan 5, 2020, 09:26 AM IST\nകവർന്ന ഫോണുകളിലൊന്ന് പൊറ്റശ്ശേരിക്കു സമീപം കണ്ടെത്തിയിരുന്നു. നഷ്ടപ്പെട്ട മറ്റ് വസ്തുക്കളൊന്നും തിരികെ ലഭിച്ചിട്ടില്ല.\nപാലക്കാട്: കുഴൽപ്പണം കടത്തുന്നവരാണെന്ന് സംശയിച്ച് മുണ്ടൂർ െഎ.ടി.സി.ക്ക് സമീപം കാർ തടഞ്ഞുനിർത്തി ദമ്പതിമാരുടെ പണവും സ്വർണവും ഫോണുകളും കവർന്ന സംഭവത്തിൽ ഒരാൾ അറസ്റ്റിൽ. തൃശ്ശൂർ മണ്ണമ്പറ്റ വരാക്കരസ്വദേശി രമേശ് (20) ആണ് പിടിയിലായത്. ശനിയാഴ്ച പുലർച്ചെയാണ് ഇയാളെ വരാക്കരയിലുള്ള വീട്ടിൽനിന്ന് അറസ്റ്റുചെയ്തത്.\nരണ്ട് വാഹനങ്ങളിലായെത്തിയാണ് ഏഴംഗസംഘം കവർച്ച നടത്തിയത്. ഇതിൽ ഒരു വാഹനം ഓടിച്ചിരുന്നയാളെയാണ് പിടികൂടിയത്. മോഷ്ടാക്കളുപയോഗിച്ചിരുന്ന രണ്ട് വാഹനവും പിടികൂടിയിട്ടുണ്ട്. എന്നാൽ, ദമ്പതിമാരുെട കാർ കണ്ടെത്താനായിട്ടില്ല. മോഷണം നടന്ന മുണ്ടൂർ െഎ.ടി.സി. പ്രദേശത്തുനിന്നുള്ള ആളുകളുടെ മൊഴിയുടെ അടിസ്ഥാനത്തിൽ രമേശ് ഓടിച്ചിരുന്ന കാർ നമ്പർ തിരിച്ചറിഞ്ഞാണ് ഇയാളെ പിടികൂടിയത്. കുഴൽപ്പണം കടത്തുന്നവരാണെന്ന് സംശയിച്ചായിരുന്നു മോഷണമെന്ന് പ്രതി സമ്മതിച്ചതായി കോങ്ങാട് സി.െഎ. കെ.സി. വിനു പറഞ്ഞു.\nകൂട്ടുപ്രതികൾക്കായുള്ള അന്വേഷണം പുരോഗതിയിലാണ്. െഎ.ടി.െഎ. പഠനം കഴിഞ്ഞ രമേശ് ഡ്രൈവറായി ജോലി ചെയ്യുന്നയാളാണ്. കോയമ്പത്തൂർ സിങ്കാനല്ലൂർ സിങ്കൈനഗർ വെള്ളല്ലൂർ റോഡ് വിപഞ്ചികയിൽ പി. ഹരിയും ഭാര്യ ഡോ. പത്മജയുമാണ് കവർച്ചയ്ക്കിരയായത്. വെള്ളിയാഴ്ച രാവിലെ ഏഴേകാലോടെയാണ് സംഭവം. കോയമ്പത്തൂരിൽനിന്ന് പെരിന്തൽമണ്ണയിലേക്ക് പോവുകയായിരുന്ന ഇവരുടെ കാർ മുണ്ടൂർ െഎ.ടി.സി.ക്ക് സമീപമെത്തിയപ്പോൾ രണ്ട് വാഹനങ്ങളിലായിവന്ന ഏഴുപേർ തടഞ്ഞുനിർത്തി കവർച്ച നടത്തുകയായിരുന്നു.\n13 ലക്ഷം വില വരുന്ന കാർ, രണ്ട് െഎ-ഫോണുകൾ, ബാഗിനുള്ളിൽ സൂക്ഷിച്ചിരുന്ന എട്ട് സ്വർണ മോതിരങ്ങൾ, 5,000 രൂപ, രണ്ട് വാച്ച്, ആയിരം രൂപയുടെ രണ്ട് സാരി എന്നിവയാണ് കവർന്നത്. കവർന്ന ഫോണുകളിലൊന്ന് പൊറ്റശ്ശേരിക്കു സമീപം കണ്ടെത്തിയിരുന്നു. നഷ്ടപ്പെട്ട മറ്റ് വസ്തുക്കളൊന്നും തിരികെ ലഭിച്ചിട്ടില്ല.\nജില്ലാ പോലീസ് മേധാവി ജി. ശിവവിക്രമിന്റെ നിർദേശപ്രകാരം പാലക്കാട് സബ് ഡിവിഷൻ ഡിവൈ.എസ്.പി. സാജു കെ.എബ്രഹാം, കോങ്ങാട് സി.െഎ. കെ.സി. വിനു, എസ്.െഎ. എൻ.പി. സത്യൻ, അഡീഷണൽ എസ്.െഎ.മാരായ സുൽഫിക്കർ, ഉദയകുമാർ, സാഹിർ, എസ്.പി.യുടെ ക്രൈംസ്ക്വാഡ് അംഗങ്ങളായ എസ്.െഎ. ജലീൽ, സീനിയൽ സിവിൽപോലീസ് ഓഫീസർമാരായ സാജിത്, സജി, ഷമീർ, ഡ്രൈവർ വിജയൻ എന്നിവരാണ് അന്വേഷണസംഘത്തിലുണ്ടായിരുന്നത്.\nContent Highlights: man arrested for attacked couples for robbed by misunderstand them as black money smugglers


ഒരു മാസം കൊണ്ട്5കിലോ കുറച്ച് ശിൽപ ബാല; ഡയറ്റും വർക്ഔട്ടും പങ്കുവച്ച് താരം | Weight loss tips of shilpa Bala\nമനോരമ ലേഖകൻ January 13, 2022 12:34 PM IST\nശരീരഭാരം കുറച്ച ടിപ്സ് ആരാധകർക്കായി പങ്കുവച്ച് നടിയും അവതാരകയുമായ ശിൽപ ബാല. ഒരു മാസം കൊണ്ട്5കിലോയാണ് താരം കുറച്ചത്. 84 കിലോയിൽ നിന്ന് 79 കിലോയിലേക്കാണ് ഒരു മാസത്തെ പ്ലാൻ കൊണ്ട് ശിൽപ എത്തിയത്. താൻ നോക്കിയ ഡയറ്റും വർക്ഔട്ടുമെല്ലാം യുട്യൂബ് ചാനലിലൂടെയാണ് താരം പങ്കുവച്ചിരിക്കുന്നത്.\nആരോഗ്യകരമായ രീതിയിലാണ് ശിൽപ ഭാരം കുറച്ചിരിക്കുന്നത്. മൂന്ന് ദിവസം പട്ടിണി കിടന്നാൽ വെയ്റ്റ് കുറയില്ലേ എന്നു ചോദിക്കുന്നവരുണ്ട്. പക്ഷേ അങ്ങനെ കുറയ്ക്കുന്ന വെയ്റ്റ് അതേ പോലെ തന്നെ തിരിച്ചു വരുമെന്ന് മാത്രമല്ല അത് നമ്മുടെ ആരോഗ്യത്തെയും ബാധിക്കുമെന്ന് ശിൽപ പറയുന്നു. ഒരുപാട് പഞ്ചസാര ഇട്ട് ഒരു ബക്കറ്റ് നിറയെ ചായ കുടിക്കുന്ന ആളായിരുന്നു, അത് പൂർണമായും ഒഴിവാക്കി. ഇരട്ടത്താടിയും ചാടിയ വയറുമെല്ലാം മാറിക്കിട്ടിയെന്നും താരം പറയുന്നു.\nസ്ട്രെച്ചസ് ചെയ്യുമ്പോൾ മോളും എന്റെയൊപ്പം കൂടാറുണ്ട്. ബ്രേക്ക് ഫാസ്റ്റിനും പ്രീവർക്കൗട്ടിനും മുൻപായി ഒരു പഴം കഴിക്കും. വർക്കൗട്ടിനു ശേഷം പ്രാതൽ കഴിക്കും. അതിനു ശേഷം ഉച്ചയ്ക്ക് 12 മണിക്ക് മിഡ് മീൽടൈമിൽ ഒരു ഫ്രൂട്ട് കഴിക്കുകയോ ജ്യൂസ് കുടിക്കുകയോ ചെയ്യാം. ഞാൻ ഓറഞ്ച് ജ്യൂസ് ആണ് കുടിക്കുന്നത്. ലഞ്ചിന് രണ്ട് ചപ്പാത്തിയും ഗ്രിൽഡ് ചിക്കനുമാണ് കഴിക്കുന്നത്. വൈകിട്ട്5മണിക്ക് ഗ്രീൻ ടീ കുടിക്കും. രാത്രി 7.30 ആകുമ്പോൾ ഡിന്നർ കഴിക്കും. ഡിന്നറിന് ലെറ്റ്യൂസ്, കാരറ്റ്, കുക്കുമ്പർ, കോൺ, ഒലിവ് എന്നിവ മിക്സ് ചെയ്ത സാലഡ് ആണ് കഴിക്കാറുള്ളത്. 30 ദിവസത്തെ പ്രോഗ്രാം ആണ് ഞാൻ തിരഞ്ഞെടുത്തത്. ജിമ്മിൽ പോയി ഹെവി എക്സർസൈസ് ചെയ്യേണ്ട ആവശ്യം വരുന്നില്ല. നമുക്ക് ചേരുന്ന രീതിയിലുള്ള എക്സർസൈസുകളും ഡയറ്റുമാണ് അവർ തരുന്നത്.\nEnglish Summary : Weight loss tips of Actress Shilpa Bala\nആഹാരം നിയന്ത്രിച്ചിട്ടും വ്യായാമം ചെയ്തിട്ടും വയർ കുറയുന്നില്ലേ? കാരണം ഇതാകാം\nഒറ്റ ദിവസം കൊണ്ട് ഒന്നും നടക്കില്ല, ക്ഷമ വേണം; ഫിറ്റ്‌നസിന് അഹാനയുടെ വിജയമന്ത്രം സിംപിള്


തേക്കടിയിൽ നിന്നും5കിമീ...ഇവിടം സ്വര്‍ഗ്ഗമാണ്!! | Pandikuzhi in Thekkady- Attractions and How To Reach - Malayalam Nativeplanet\n»തേക്കടിയിൽ നിന്നും5കിമീ...ഇവിടം സ്വര്‍ഗ്ഗമാണ്!!\nPublished: Wednesday, April 3, 2019, 15:00 [IST]\n22 hrs ago സഞ്ചാരികളുടെ കണ്ണ് ഇനിയും എത്തിച്ചേര്‍ന്നിട്ടില്ലാത്ത ചമ്പാ\nതേക്കടിയെക്കുറിച്ച് കേൾക്കാത്ത സഞ്ചാരികൾ കാണില്ല. ആനക്കൂട്ടങ്ങളും പെരിയാറും കടുവകളും ബോട്ടിങ്ങും ഒക്കെയായി കാഴ്ചകളുടെ ഒരു സാഗരമാണ് ഇവിടെയുള്ളത്... എന്നാൽ ഇതൊക്കെ തേക്കടിയിലെ സ്ഥിരം കാഴ്ചകൾ മാത്രമാണ്. കണ്ടു മടുത്ത ഈ ഇടങ്ങളിൽ നിന്നും മാറി ഇവിടെ തൊട്ടടുത്തുള്ള ഒരു നാട്ടിലേക്ക് പോയാലോ... കേരളാ-തമിഴ്നാട് അതിർത്തിയോട് ചേർന്ന് കിടക്കുന്ന പാണ്ടിക്കുഴി എന്ന ഗ്രാമമാണ് തേക്കടിയുടെ പുതിയ ആകർഷണം. കിടിലൻ കാഴ്ചകളും വ്യൂ പോയിന്‍റും വെള്ളച്ചാട്ടവും ഒക്കെയായി മനംകുളിർപ്പിക്കുന്ന കാഴ്ചകളുള്ള പാണ്ടിക്കുഴിയുടെ വിശേഷങ്ങളിലേക്ക്!!\nഒറ്റ നോട്ടത്തിൽ തന്നെ ചങ്കിൽ കയറിക്കൂടുന്ന ഒരിടമാണ് തേക്കടിക്ക് തൊട്ടടുത്തു കിടക്കുന്ന പാണ്ടിക്കുഴി. സഞ്ചാരികൾ ഒത്തിരിയൊന്നും എത്തിയിട്ടില്ലെങ്കിലും ഒരിക്കൽ വന്നുപോയാൽ പിന്നെയും പിന്നെയും വരാൻ തോന്നിപ്പിക്കുന്ന ഇടമാണിത്.\nതമിഴ്നാട് അതിർത്തിയോട് ചേർന്നു സ്ഥിതി ചെയ്യുന്നതിനാൽ ഇവിടുത്തെ കാഴ്ചകൾക്കെല്ലാം ഒരു തമിഴ് മണമായിരിക്കും. തമിഴ്നാട്ടിൽ നിന്നുള്ള കാഴ്ചകളാണ് ഇവിടെ കൂടുതലും കാണുവാൻ സാധിക്കുക.\nകാഴ്ചകള് ക്യാമറയിൽ പകർത്തുവാൻ പറ്റിയ ഒരിടമാണിത്. അതിമനോഹരമായ ഈ നാടിന്‌റെ ഭൂപ്രകൃതി ഫ്രെയിമിലാക്കുകയാണ് ഇവിടെ എത്തുന്ന ഫോട്ടോഗ്രാഫർമാരുടെ ലക്ഷ്യം. എത്ര പകർത്തിയാലും തീരാത്ത കാഴ്ചകൾ ഇവിടെയുണ്ട്. മലമുകളിൽ നിന്നുള്ള പ്രകൃതി ദൃശ്യങ്ങളാണ് ഏറ്റവും ആകർഷകമായത്.\nക്യാമറ കാഴ്ചകൾ കഴിഞ്ഞാൽ ട്രക്കിങ്ങിൽ താല്പര്യമുള്ളവരാണ് ഇവിടെ എത്തുന്നത്. തേക്കടിയുടെ വ്യത്യസ്തമായ കാഴ്ചകൾ കാണുവാൻ താല്പര്യമുള്ളവരെ ആകർഷിക്കുന്നതാണ് ഇവിടുത്തെ ട്രക്കിങ്ങ്. അടിവാരത്തിലെ കാഴ്ചകളും മലമുകളിലെ അനുഭവങ്ങളും ഒക്കെയായി എന്നും ഓർമ്മയിൽ വയ്ക്കുവാൻ കഴിയുന്ന ഒന്നായിരിക്കും ഇവിടെ നടത്തുന്ന ട്രക്കിങ്ങ് എന്നതിൽ സംശയമില്ല.\nപാണ്ടിക്കുഴിയിലെ കാഴ്ചകളിൽ പ്രധാനപ്പെട്ട ഒന്നാണ് ഇവിടുത്തെ വെള്ളച്ചാട്ടം. 1200 അടി മുകളിൽ നിന്നും പതിക്കുന്ന ഈ വെള്ളച്ചാട്ടം ഇവിടെ എത്തുന്ന സഞ്ചാരികളുടെ ഇഷ്ട ഇടവും കൂടിയാണ്.\nപാണ്ടിക്കുഴിയുടെ എടത്തു പറയേണ്ടുന്ന പ്രത്യേകതകളിലൊന്ന് ഇവിടുത്തെ ജീവജാലങ്ങളുടെ വൈവിധ്യമാണ്. എവിടെ നോക്കിയാലും പച്ചപ്പ് മാത്രം കാണുന്ന ഇവിടെ അത്രയധികം ജൈവവൈവിധ്യമുണ്ട്.\nവ്യത്യസ്തമായ സംസ്കാരമുള്ള, നഗരത്തിന്റെ തിരക്കുകൾ ഇനിയും ബാധിച്ചു തുടങ്ങിയിട്ടില്ലാത്ത നാടാണ് പാണ്ടിക്കുഴി. തിരക്കില്ലാതെ നീങ്ങുന്ന നാട്ടുകാരും ചെറിയ ചെറിയ അരുവികളും വെള്ളച്ചാട്ടങ്ങളും ഒക്കെ ഇവിടെ കാണാം. ഇടുക്കിയിൽ അവധി ദിവസങ്ങൾ ചിലവഴിക്കുവാൻ താല്പര്യമുണ്ടെങ്കിൽ ഇവിടം തീർച്ചയായും പരിഗണിക്കാവുന്ന ഒരിടം കൂടിയാണ്.\nപാണ്ടിക്കുഴിക്ക് തൊട്ടടുത്തായി സ്ഥിതി ചെയ്യുന്ന മറ്റൊരു ഗ്രാമാമണ് ചെല്ലാർകോവിൽ. ചെല്ലാർകോവിലെന്ന വെള്ളച്ചാട്ടത്തിന്റെ പേരിൽ നിന്നുമാണ് ഗ്രാമത്തിന് പേരു ലഭിക്കുന്നത്. കേരളത്തില് നിന്നുത്ഭവിച്ച് തമിഴ്‌നാട്ടില് അവസാനിക്കുന്നു എന്നതാണ് ചെല്ലാര്‍കോവില് വെള്ളച്ചാട്ടത്തിന്റെ പ്രത്യേകത. ഈ പതിക്കുന്ന വെള്ളം തമിഴ്‌നാട്ടില് കൃഷി ആവശ്യങ്ങള്‍ക്കായി ഉപയോഗിക്കുന്നുണ്ട്.മൂന്നാര്-കുമളി ഹൈവേയില് നിന്നും അണക്കര റോഡ് വഴി തിരിഞ്ഞാണ് ചെല്ലാര്‍കോവിലിലെത്തുന്നത്. കോട്ടയത്തു നിന്നും 109 കിലോമീറ്റര് ദൂരമാണ് ഇവിടേക്കുള്ളത്.\nവർഷത്തിൽ എപ്പോൾ പോയാലും സൂപ്പറ് ആണെങ്കിലും സെപ്റ്റംബർ മുതൽ മാർച്ച് വരെയുള്ള സമയമാണ് ഇവിടെ എത്താൻ കൂടുതലും യോജിച്ചത്. രാവിലെ മുതൽ വൈകിട്ട് വരെ കണ്ടു നടക്കുവാനുള്ള കാഴ്ചകൾ ഇവിടെ ഉള്ളതിനാൽ സമയം കളയുവാൻ മറ്റു വഴികൾ ആലോചിക്കേണ്ടി വരില്ല.\nതേക്കടിയിൽ നിന്നും അഞ്ച് കിലോമീറ്റർ അകലെ ചെല്ലാർ കോവിലിനും തമിഴ്നാട് അതിർത്തിക്കും ഇടയിലായാണ് പാണ്ടിക്കുഴി സ്ഥിതി ചെയ്യുന്നത്. ഏറ്റവും അടുത്തുള്ള റെയിൽവേ സ്റ്റേഷൻ തേനിയാണ്. തേനിയിൽ നിന്നും 60 കിലോമീറ്ററാണ് ഇവിടേക്കുള്ള ദൂരം. മധുര എയർപോർട്ടാണ് അടുത്തുള്ള വിമാനത്താവളം. 140 കിലോമീറ്ററാണ് വിമാനത്താവളത്തിൽ നിന്നും ഇവിടേക്കുള്ള ദൂരം.\nകുമളിയിൽ നിന്നും ഇവിടേക്ക്4കിലോമീറ്ററേയുള്ളൂ.\nകേരളത്തിൽ ഏറ്റവും അധികം സഞ്ചാരികൾ തേടിയെത്തുന്ന ഇവിടം\nRead more about: idukki thekkady village water falls തേക്കടി ഇടുക്കി


റോള് ഏതായാലും ചിരിച്ചു മരിക്കാനാണ് കാണികളുടെ വിധി; ഏതു നിലയ്ക്ക് നോക്കിയാലും സംഘപരിവാറിന്റെ പുതിയ ആക്ഷന് ഹീറോയാണ് ത്രിപുര മുഖ്യമന്ത്രിയെന്നും തോമസ് ഐസക് | Reporter Live\nറോള് ഏതായാലും ചിരിച്ചു മരിക്കാനാണ് കാണികളുടെ വിധി; ഏതു നിലയ്ക്ക് നോക്കിയാലും സംഘപരിവാറിന്റെ പുതിയ ആക്ഷന് ഹീറോയാണ് ത്രിപുര മുഖ്യമന്ത്രിയെന്നും തോമസ് ഐസക്\nBy Web Desk\tMay 1, 2018 11:32 pm A+ A-\nകൊച്ചി: ഏതു നിലയ്ക്ക് നോക്കിയാലും സംഘപരിവാറിന്റെ പുതിയ ആക്ഷന് ഹീറോയാണ് ത്രിപുര മുഖ്യമന്ത്രിയെന്ന് ധനമന്ത്രി തോമസ് ഐസക്. ത്രിപുര മുഖ്യമന്ത്രി ബിപ്ലബ് കുമാര് ദേബിന്റെ വിവാദ പ്രസ്താവനള് എണ്ണിപ്പറഞ്ഞ ഐസക്, സംഘപരിവാര് ആശയങ്ങളെ സര്‍ഗാത്മകമായി നവീകരിക്കാന് ശേഷിയുള്ള ഒരു യുവനേതാവിനെ ട്രോളരുതെന്നും പരിഹസിച്ചു. ചിലരൊക്കെ കരുതുന്നതുപോലെ ഒരു പരിഹാസ കഥാപാത്രമോ സാധാരണ സംഘപരിവാര് നേതാവോ അല്ല, മറിച്ച് മഹാഭാരതത്തെയും രാമായണത്തെയും ചൂണ്ടി ബിജെപി നേതാക്കള് ഇന്നേവരെ നടത്തിയിട്ടുള്ള ”തള്ളു’കളെ മറ്റൊരു തലത്തിലേയ്ക്ക് ഉയര്‍ത്താന് ശേഷിയുള്ള ക്രാന്തദര്‍ശിയാണദ്ദേഹമെന്നും ഐസ്‌ക് ഫെയ്ബുക്കില് കുറിച്ചു.\n‘വിമര്‍ശിക്കുകയോ പരിഹസിക്കുകയോ ചെയ്യുന്നവരുടെ നഖം വെട്ടും’. അതാണ് പുതിയ ഭീഷണി. മുഴക്കുന്നത് ത്രിപുര മുഖ്യമന്ത്രി ബിപ്ലവ് ദേവ്. വിമര്‍ശനത്തിലൂടെയും പരിഹാസത്തിലൂടെയും സര്‍ക്കാരിന് ഹാനിവരുത്താന് ശ്രമിക്കുന്ന നഖങ്ങള് ചീന്തി കളയാനും താന് മടിക്കില്ലെന്ന് അദ്ദേഹം പറഞ്ഞെന്നാണ് മാധ്യമ റിപ്പോര്‍ട്ട്.\nഏതു നിലയ്ക്ക് നോക്കിയാലും സംഘപരിവാറിന്റെ പുതിയ ആക്ഷന് ഹീറോയാണ് ത്രിപുര മുഖ്യമന്ത്രി. ഹാസ്യവും രൗദ്രവും ഒരുപോലെ വഴങ്ങുന്ന പ്രതിഭ. എന്നാല്, റോള് ഏതായാലും ചിരിച്ചു മരിക്കാനാണ് കാണികളുടെ വിധി. നഖം വെട്ടുമെന്ന ഭീഷണിയും പതിവുപോലെ ട്രോളര്‍മാര്‍ക്കു ചാകരയാകാനാണ് സാധ്യത.\nചിലരൊക്കെ കരുതുന്നതുപോലെ ഒരു പരിഹാസ കഥാപാത്രമോ സാധാരണ സംഘപരിവാര് നേതാവോ അല്ല അദ്ദേഹം. മഹാഭാരതത്തെയും രാമായണത്തെയും ചൂണ്ടി ബിജെപി നേതാക്കള് ഇന്നേവരെ നടത്തിയിട്ടുള്ള ”തള്ളു’കളെ മറ്റൊരു തലത്തിലേയ്ക്ക് ഉയര്‍ത്താന് ശേഷിയുള്ള ക്രാന്തദര്‍ശിയാണദ്ദേഹം. ആ നിലയ്ക്കുള്ള അംഗീകാരം സംഘപരിവാറില് നിന്നുപോലും അദ്ദേഹത്തിനു കിട്ടുന്നില്ല. ആര്‍ക്കായാലും അരിശം വരും.\nഉദാഹരണത്തിന്, ആറ്റം ബോംബ്, ആണവ മിസൈല്, ടെസ്റ്റ് ട്യൂബ് ശിശു തുടങ്ങിയ ശാസ്ത്രമുന്നേറ്റങ്ങളുടെ കാര്യമെടുക്കൂ. ഇതൊക്കെ പൗരാണികര് പണ്ടേയ്ക്കു പണ്ടേ കണ്ടുപിടിച്ചതാണെന്ന് വാദിക്കുന്ന സംഘപരിവാറുകാര് നമുക്കു ചുറ്റും ധാരാളമുണ്ട്. എന്നാല്, സാങ്കേതികവിദ്യ പിന്നെയും വളര്‍ന്നെങ്കിലും, അതനുസരിച്ച് ”തള്ളു” വളര്‍ന്നിട്ടില്ല. സ്തംഭിച്ചു നില്‍ക്കുകയായിരുന്ന ആ ”തള്ളി’ന് ആവേശകരമായ ഒരുന്തു കൊടുത്തത് ഈയിടെ നമ്മുടെ ത്രിപുര മുഖ്യമന്ത്രിയാണ്.\nമഹാഭാരതകാലത്ത് ഇന്റര്‍നെറ്റ് ഉണ്ടായിരുന്നുവെന്നും അതുകൊണ്ടാണ് സഞ്ജയന് കുരുക്ഷേത്ര യുദ്ധം ലൈവായി ധൃതരാഷ്ട്രര്‍ക്ക് റിപ്പോര്‍ട്ടു ചെയ്യാനായതെന്നുമുള്ള പ്രസ്താവന വഴി ഫോര് ജി നെറ്റ് കണക്ഷന് വരെയുള്ള സാങ്കേതിക വളര്‍ച്ചയുടെ കാര്യത്തില് അദ്ദേഹം ഒരു തീരുമാനമുണ്ടാക്കി. സംഘപരിവാര് തള്ളുകളെ സമകാലികമാക്കുകയായിരുന്നു അദ്ദേഹം. ഇനി എണ്ണപ്പെട്ട ഏതെങ്കിലും പുതിയൊരു കണ്ടുപിടിത്തം വരുന്നതുവരെ പുരാണപുസ്തകങ്ങള് അട്ടത്തുവെച്ച് റെസ്റ്റെടുക്കാം. നാരദമുനിയുടെ കൈവശം ഗൂഗിളിന്റെ ആദിരൂപമുണ്ടായിരുന്നു എന്ന ഭാവനയ്ക്ക് തീ കൊളുത്തിയതും ബിപ്ലവ് ദേവല്ലാതെ മറ്റാരാണ്? അങ്ങനെയൊരാളെ പരിഹസിക്കുന്നത് പാപമല്ലേ?\nസിവില് സര്‍വീസില് മെക്കാനിക്കല് എഞ്ചിനീയര്‍മാര്‍ക്കെന്തു കാര്യം എന്ന ചിന്തയും പ്രഥമദൃഷ്ടിയില് മണ്ടത്തരമായാണ് സ്വീകരിക്കപ്പെട്ടത്. എന്നാല് വര്‍ണാശ്രമധര്‍മ്മത്തെ ലളിതമായ ഒരുദാഹരണം കൊണ്ട് വിശദീകരിക്കുകയായിരുന്നു എന്ന വസ്തുത എത്രപേര്‍ക്കറിയാം? ഓരോരുത്തര്‍ക്കും ഓരോ ധര്‍മ്മമുണ്ട്, അതാണവര് അനുഷ്ഠിക്കേണ്ടത് എന്ന് ലളിതമായി വിശദീകരിക്കുകയായിരുന്നില്ലേ അദ്ദേഹം. ആ പൊരുള് തിരിയാത്തവരല്ലേ അദ്ദേഹത്തെ പരിഹസിച്ചത്?\nയുവാക്കള് സര്‍ക്കാര് ജോലിക്ക് കാത്തിരിക്കാതെ പശുവിനെ കറക്കാനിറങ്ങണം എന്ന പ്രസ്താവനയിലും കാലത്തിനു മുമ്പേ സഞ്ചരിക്കുന്ന ക്രാന്തദര്‍ശിത്വമാണ് സ്ഫുരിക്കുന്നത്. പശുക്കറവ അതിവിപുലമായ ഒരു തൊഴില്‍ത്തുറയായി വികസിച്ചു വന്നാല്, പ്രാഥമിക വിദ്യാഭ്യാസത്തിന്റെയും ഉന്നത വിദ്യാഭ്യാസത്തിന്റെയും ഭീമമായ ചെലവ് സര്‍ക്കാരിനു ലാഭിക്കാം. നോക്കുന്നിടത്തെല്ലാം പശു, ജനിക്കുന്നവരെല്ലാം കറവക്കാര്. എത്ര ഉദാത്തമായ ലക്ഷ്യം!\nനിലവില് സര്‍ക്കാര് ജോലിയുള്ളവര്‍ക്ക് ഒരു മണിക്കൂര് നിര്‍ബന്ധിത പശുക്കറവ ഏര്‍പ്പെടുത്തുമെന്ന പ്രഖ്യാപനം പിന്നാലെ വരുമായിരിക്കും. നിര്‍ബന്ധിത സൈനിക സേവനം എന്ന മുറവിളി ഏറെ നാളായി അന്തരീക്ഷത്തിലുണ്ട്. അതിനേക്കാള് എന്തുകൊണ്ടും പാവനമായ ലക്ഷ്യമായിരിക്കും, ”എല്ലാ ഇന്ത്യാക്കാര്‍ക്കും നിര്‍ബന്ധിത പശുക്കറവ” എന്ന ആശയം. ഒരുപക്ഷേ, അടുത്ത തിരഞ്ഞെടുപ്പില് ബിജെപിയുടെ മാനിഫെസ്റ്റോയില് ഒന്നാമതായി ഇടംപിടിച്ചേക്കാവുന്ന മുദ്രാവാക്യം.\nഇത്തരത്തില് സംഘപരിവാര് ആശയങ്ങളെ സര്‍ഗാത്മകമായി നവീകരിക്കാന് ശേഷിയുള്ള ഒരു യുവ നേതാവിനെ ട്രോളരുത്. പരിഹസിക്കരുത്. നഖം ചീന്തല് എന്ന കൊടിയ ശിക്ഷ ലഭിക്കാവുന്ന കൊടുംപാപമാണത്, ഐസക് കൂട്ടിച്ചേര്‍ത്തു.


സംസ്ഥാനത്തെ ആരാധനാലയങ്ങള് തുറക്കണം; ഇത് വിശ്വാസികളുടെ ആവശ്യം; രമേശ് ചെന്നിത്തല - BIGNEWSLIVE | Latest Malayalam News\nആലപ്പുഴ; സംസ്ഥാനത്ത് കൊവിഡ് പശ്ചാത്തലത്തില് അടച്ചിട്ട ആരാധനാലയങ്ങള് തുറക്കണമെന്ന് പ്രതിപക്ഷനേതാവ് രമേശ് ചെന്നിത്തല. വിശ്വാസിസമൂഹത്തിന്റെ വലിയൊരു ആവശ്യമാണിത്. ഇത് സര്‍ക്കാര് അംഗീകരിക്കണമെന്നും ചെന്നിത്തല ആവശ്യപ്പെട്ടു.\nസാമൂഹിക അകലം പാലിച്ച് കൊണ്ട് ആരോഗ്യ പ്രോട്ടോക്കോള് പാലിച്ചു കൊണ്ട് സംസ്ഥാനത്തെ ആരാധനാലയങ്ങള് തുറക്കണം. അതിനുള്ള സാഹചര്യം ഒരുക്കണമെന്നും ചെന്നിത്തല കൂട്ടിച്ചേര്‍ത്തു.\nമറ്റ് സംസ്ഥാനങ്ങളില് കുടുങ്ങി കിടക്കുന്ന മലയാളികള് പാസ് വഴി നാട്ടിലേക്ക് വരുന്നതാണ് നല്ലത്. സംസ്ഥാനത്തേക്ക് വരാന് പാസ് നിര്‍ബന്ധമാക്കിയതില് തെറ്റില്ല. എന്നാല് പാസ് കൃത്യമായി നല്‍കാന് സര്‍ക്കാര് തയ്യാറാകണമെന്നും ചെന്നിത്തല ആലപ്പുഴയില് പറഞ്ഞു.\nTags: ramesh chennithalareligous space open


കോവിഡ് വ്യാപനം രൂക്ഷം: കോട്ടയം, പാലക്കാട്, കണ്ണൂര് ജില്ലകളില് ആരോഗ്യ വകുപ്പിന്റെ മുന്നറിയിപ്പ് - Ezhome Live News\nHome / Kannur / കോവിഡ് വ്യാപനം രൂക്ഷം: കോട്ടയം, പാലക്കാട്, കണ്ണൂര് ജില്ലകളില് ആരോഗ്യ വകുപ്പിന്റെ മുന്നറിയിപ്പ്\nകോവിഡ് വ്യാപനം രൂക്ഷം: കോട്ടയം, പാലക്കാട്, കണ്ണൂര് ജില്ലകളില് ആരോഗ്യ വകുപ്പിന്റെ മുന്നറിയിപ്പ്\nAmmus Monday, August 17, 2020 0\nകോട്ടയം, പാലക്കാട്, കണ്ണൂര് ജില്ലകളില് കോവിഡ് വ്യാപനം കൂടുന്നതായി ആരോഗ്യവകുപ്പ് മുന്നറിയിപ്പ് നല്‍കി. മലപ്പുറം, കാസര്‍ഗോഡ്, തിരുവനന്തപുരം, എറണാകുളം ജില്ലകളില് രോഗബാധ ഉയര്‍ന്നുതന്നെ നില്‍ക്കുന്നു. ജലദോഷപ്പനി ഉള്ളവരെ പഞ്ചായത്തുതലത്തില് പരിശോധിക്കണമെന്നും ആരോഗ്യ വകുപ്പ് നിര്‍ദേശം നല്‍കി.\nസമ്ബര്‍ക്ക വ്യാപനം വര്‍ദ്ധിച്ചു വരുന്ന കോട്ടയം, പാലക്കാട്, കണ്ണൂര് ജില്ലകളില്, കൂടുതല് ജാഗ്രത വേണമെന്ന് ആരോഗ്യവകുപ്പ് നല്‍കിയ നിര്‍ദ്ദേശം. മലപ്പുറത്താണ് ഏറ്റവും ഉയര്‍ന്ന പോസിറ്റിവിറ്റി നിരക്ക് രേഖപ്പെടുത്തിയിരിക്കുന്നത്. കഴിഞ്ഞ ആഴ്ചത്തെ ആരോഗ്യ വകുപ്പിന്റെ റിപ്പോര്‍ട്ടില് 10.3 ആയിരുന്നു മലപ്പുറത്തെ പോസിറ്റിവിറ്റി നിരക്ക് ഇപ്പോള് 12.5 ആയി ഉയര്‍ന്നിരിക്കുകയാണ്. കണ്ണൂരില് 2.3 ആയിരുന്നത് 4.3ആയി ഉയര്‍ന്നു. കോട്ടയത്ത് 3. 1 ആയിരുന്ന നിരക്ക് 4.9 ആയി ഉയര്‍ന്നു. എന്നാല്, തിരുവനന്തപുരത്തെ പോസിറ്റിവിറ്റി നിരക്ക് 9.2 ആയിരുന്നത് 8.9 ആയി കുറഞ്ഞിട്ടുണ്ട് എന്നത് ആശാവഹമാണ്.അതുകൊണ്ടുതന്നെ ഈ ജില്ലകളില് കൂടുതല് ജാഗ്രത വേണമെന്നാണ് ആരോഗ്യ വകുപ്പിന്റെ നിര്‍ദേശം.\nഇനി മുതല് ജലദോഷപ്പനിയുമായി ആശുപത്രികളില് ചികിത്സ തേടുന്ന എല്ലാവര്‍ക്കും കോവിഡ് പരിശോധന നിര്‍ബന്ധമാക്കണമെന്നും ആരോഗ്യ വകുപ്പ് നിര്‍ദേശിച്ചു. ഇതിന് പഞ്ചായത്ത് തലത്തില് തന്നെ സംവിധാനമൊരുക്കണം. എന്നാല്, ക്ലസ്റ്ററുകള്‍ക്ക് പുറത്തേക്ക് അധിക രോഗവ്യാപനം ഉണ്ടായിട്ടില്ല എന്ന വിവരവും ആരോഗ്യവകുപ്പിന്റെ റിപ്പോര്‍ട്ടില് പറയുന്നു. തിരുവനന്തപുരം, കാസര്‍ഗോഡ്, മലപ്പുറം, പാലക്കാട്, ആലപ്പുഴ, എറണാകുളം, കോട്ടയം ജില്ലകളില് ക്ലസ്റ്ററുകള് നിയന്ത്രിക്കുന്നതില് കൂടുതല് ശ്രദ്ധ വേണം എന്നും റിപ്പോര്‍ട്ടില് പറയുന്നു.


സൗത്ത് ഇന്ത്യൻ ബാങ്ക് റീട്ടെയിൽ തന്ത്രം കരുത്താകുന്നു : Deepika.com Business News\nസാധാരണക്കാരായ ആളുകൾക്കു ബാങ്കിംഗ് സേവനം നൽകുകയെന്ന സ്‌ഥാപിത ലക്ഷ്യത്തിലേക്കുള്ള തിരിച്ചുപോക്കും അതിൽ ശ്രദ്ധ കേന്ദ്രീകരിക്കുവാനുള്ള തീരുമാനവും നവതിയിലേക്കു നീങ്ങുന്ന സൗത്ത് ഇന്ത്യൻ ബാങ്കിന് വളർച്ചയുടെ പുതിയ പന്ഥാവ് നൽകുകയാണ്. ഏറ്റവുമൊടുവിലത്തെ ബാങ്കിന്റെ ക്വാർട്ടർ പ്രവർത്തനഫലം സൂചന നൽകുന്നതും ഈ തിരിച്ചുവരവാണ്.\nപെരുകുന്ന കിട്ടാക്കടം, രാജ്യത്തെ മോശമാകുന്ന ബാങ്കിംഗ് അന്തരീക്ഷം... ഈ സാഹചര്യത്തിലാണ് ഏതാണ്ട് രണ്ടു വർഷം മുമ്പ് സൗത്ത് ഇന്ത്യൻ ബാങ്കിന്റെ മാനേജിംഗ് ഡയറക്ടറും ചീഫ് എക്സിക്യൂട്ടീവ് ഓഫീസറുമായി ചാർജെടുത്ത വി ജി മാത്യു റീട്ടെയിൽ ബാങ്കിംഗിന് ഊന്നൽ നൽകുകയെന്ന തന്ത്രം ആവിഷ്കരിക്കുന്നത്.\nഅതു ഫലം കണ്ടു തുടങ്ങിയിരിക്കുന്നു. 2015 മാർച്ചിലെ ഏറ്റവും മോശമായ ക്വാർട്ടറിൽനിന്നു ബാങ്ക് ഓരോ ക്വാർട്ടറിലും നില മെച്ചപ്പെടുത്തുകയാണ്. ഏതാനും വർഷത്തിനുള്ളിൽ രാജ്യത്തെ മികച്ച റീട്ടെയിൽ ബാങ്കായി സൗത്ത് ഇന്ത്യൻ ബാങ്കിനെ വളർത്താൻ മാത്യു ലക്ഷ്യമിടുന്നു. ‘ലക്ഷം കോടി ബിസിനസ് ക്ലബ്ബി’ൽ അംഗമാകാൻ പോകുന്ന സൗത്ത് ഇന്ത്യൻ ബാങ്കിന്റെ വളർച്ചാ സാധ്യതകളേയും വെല്ലുവിളികളേയുംപ്പറ്റി മാനേജിംഗ് ഡയറക്ടർ വി ജി മാത്യു ബിസിനസ് ദീപികയോടു സംസാരിക്കുന്നു.\n? റീട്ടെയിൽ ബാങ്കിംഗിൽ ഊന്നിയുള്ള തന്ത്രം എത്രമാത്രം ഫലവത്താകുന്നുണ്ട്.\nഏതാനും ക്വാർട്ടറുകളായി ബാങ്കിന്റെ പ്രകടനം മെച്ചപ്പെട്ടു വരുന്നുണ്ട്. തീർച്ചയായും റീട്ടെയിൽ ബാങ്കിംഗിൽ ശ്രദ്ധ ഊന്നാനുള്ള തിരുമാനത്തിന്റെ ഫലമാണെന്നതിൽ സംശയമില്ല. ജൂൺ 30–ന് അവസാനിച്ച നടപ്പുവർഷത്തിന്റെ ആദ്യ ക്വാർട്ടറിൽ 95.06 കോടി രൂപ അറ്റാദായം നേടിയിട്ടുണ്ട്. തൊട്ടുമുമ്പുള്ള ക്വാർട്ടറിലിത് 72.97 കോടി രൂപയും മുൻവർഷം ജൂൺ ക്വാർട്ടറിലിത് 65.29 ശതമാനവുമായിരുന്നു.\nകിട്ടാക്കടം വർധിക്കുന്നതിന്റെ നിരക്കും കുറയുകയാണ്. ഈ ജൂൺ ക്വാർട്ടറിലെ ഗ്രോസ് എൻപിഎ 3.96 ശതമാനമാണ്. മാർച്ചിലിത് 3.77 ശതമാനമാണ്. നെറ്റ് എൻപിഎ മാർച്ചിലെ അതേ നിലവാരമായ 2.89 ശതമാനത്തിൽതന്നെ തുടരുകയാണ് ജൂണിലും. വരും ക്വാർട്ടറുകളിൽ എൻപിഎ കുറയാനാണ് സാധ്യത.\nബാങ്ക് രണ്ടുവർഷമായി വൻകിട കോർപറേറ്റ് വായ്പയിൽനിന്ന് ഏതാണ്ട് വിട്ടു നിൽക്കുകയാണ്. കോർപറേറ്റ് മേഖലയിൽനിന്നുള്ള കിട്ടാക്കടത്തിൽ ഇനി വർധനയുണ്ടാകാനുള്ള സാധ്യതയും കുറവാണ്. സമ്പദ്ഘടന മെച്ചമാകുന്ന സാഹചര്യത്തിൽ കടത്തിൽ കുറേഭാഗം തിരിച്ചുപിടിക്കാൻ സാധിക്കുമെന്നാണ് പ്രതീക്ഷ. ഏതായാലും ബാങ്കിനെ സംബന്ധിച്ചിടത്തോളം ഏറ്റവും മോശമായതു കഴിഞ്ഞുവെന്നു തന്നെ പറയാം..\n? റീട്ടെയിൽ ബാങ്കിംഗിൽ ഊന്നൽ നൽകുന്നത് ഏതൊക്കെ മേഖലയിലാണ്.\n് എല്ലാത്തരം റീട്ടെയിൽ ബാങ്കിംഗ് സേവനങ്ങളും ബാങ്ക് ലഭ്യമാക്കുന്നുണ്ട്. എങ്കിലും ആറു മേഖലകളിലാണ് മുൻതൂക്കം. ഭവന വായ്പ, ഓട്ടോ വായ്പ, കാർഷിക വായ്പ, എംഎസ്എംഇ, സ്വർണപ്പണയം, വസ്തു ഈടിന്മേൽ വായ്പ എന്നിവയിലാണ് ഊന്നൽ നൽകിയിട്ടുള്ളത്.\nവായ്പ വളർച്ചയിൽ ഓട്ടോ വായ്പയാണ് ഏറ്റവും മുമ്പിൽ, 28 ശതമാനം. എംഎസ്എംഇ, കാർഷിക വായ്പകളുടെ വളർച്ച 22 ശതമാനം വരും. ഭവനവായ്പകളുടെ വളർച്ച 19 ശതമാനം ആയിരുന്നു. എന്നാൽ സ്വർണപ്പണയത്തിന്മേലുള്ള വായ്പ പതിനഞ്ചു ശതമാനം കുറയുകയുണ്ടായി കഴിഞ്ഞവർഷം. സ്വർണവില ഉയരുന്ന സാഹചര്യത്തിൽ ഈ വായ്പകളും വർധിക്കുമെന്നാണ് പ്രതീക്ഷിക്കുന്നത്.\nവസ്തു ഈടിന്മേലുള്ള വായ്പ നന്നായി ഉയരുകയാണ്. വസ്തു ഈടിന്മേൽ ഓവർ ഡ്രാഫ്റ്റും നൽകുന്നുണ്ട്. നടപ്പുവർഷം മൊത്തം വായ്പയിൽ 17 ശതമാനം വളർച്ചയാണ് പ്രതീക്ഷിക്കുന്നത്.\n? കോർപറേറ്റ് വായ്പയിൽനിന്നു പൂർണമായും വിട്ടു നിൽക്കുകയാണോ.\n് അങ്ങനെയില്ല. നല്ല പദ്ധതികൾ വന്നാൽ ഈ മേഖലയിലും തീർച്ചയായും വായ്പ നൽകും. മുൻഗണന നൽകുന്നത് 25–100 കോടി വരെയുള്ള വായ്പകൾക്കാണ്.\n? ബാങ്കിന്റെ സാമ്പത്തികാരോഗ്യം എങ്ങനെയാണ്.\n* ബാങ്കിന്റെ മൂലധന പര്യാപ്ത അനുപാതം ബേസൽ മൂന്ന് അനുസരിച്ച് 11.68 ശതമാനമാണ്. മാർച്ചിലിത് 11.82 ശതമാനവും കഴിഞ്ഞ വർഷം ജൂണിൽ 11.46 ശതമാനവുമായിരുന്നു. താമസിയാതെ 500 കോടി രൂപയുടെ ടയർ ടൂ മൂലധനം സ്വരൂപിക്കുവാൻ ഉദ്ദേശിക്കുന്നുണ്ട്. പ്രൈവറ്റ് പ്ലേസ്മെന്റ് വഴിയാണ് തുക സമാഹരിക്കുക.\nകൂടാതെ ബാങ്കിലെ എഫ്ഐഐ നിക്ഷേപ പരിധി ഇപ്പോഴത്തെ 49 ശതമാനത്തിൽനിന്ന് 59 ശതമാനത്തിലേക്ക് ഉയർത്താനും ഉദ്ദേശിക്കുന്നു.\nബാങ്കിന്റെ പ്രവർത്തനലാഭം ഓരോ ക്വാർട്ടറിലും മെച്ചപ്പെടുന്നുണ്ട്. നടപ്പുവർഷത്തിന്റെ ആദ്യക്വാർട്ടറിലെ പ്രവർത്തനലാഭം 259 കോടി രൂപയാണ്. കഴിഞ്ഞ വർഷം നാലാം ക്വാർട്ടറിലിത് 222 കോടി രൂപയായിരുന്നു. ജൂണിലവസാനിച്ച ക്വാർട്ടറിൽ നെറ്റ് ഇന്ററസ്റ്റ് മാർജിൻ 2.74 ശതമാനമാണ്. മുൻവർഷമിതേ കാലയളവിൽ 2.54 ശതമാനമായിരുന്നു. നടപ്പുവർഷം കുറഞ്ഞത് 2.74 ശതമാനം നെറ്റ് ഇന്ററസ്റ്റ് മാർജിൻ നേടാൻ സാധിക്കുമെന്നാണ് പ്രതീക്ഷ. ലക്ഷ്യം 2.8–2.85 ശതമാനമാണ്.\n? ബാങ്കിന്റെ നടപ്പുവർഷത്തെ ലക്ഷ്യങ്ങൾ എന്തൊക്കെയാണ്? പുതിയ ശാഖകൾ തുറക്കുമോ.\n് ലക്ഷം കോടി ബിസിനസ് ക്ലബ്ബിൽ ഈ വർഷം ബാങ്കിനെ എത്തിക്കുകയാണ് ലക്ഷ്യം. രണ്ടാം ക്വാർട്ടറിൽതന്നെ ഈ ലക്ഷ്യം നേടാൻ സാധിക്കുമെന്നാണ് കരുതുന്നത്. ജൂൺ 30–ന് അവസാനിച്ച ക്വാർട്ടറിൽ ബാങ്കിന്റെ മൊത്തം ബിസിനസ് 99,913 കോടി രൂപയായിട്ടുണ്ട്. ഡിപ്പോസിറ്റ് 57,889 കോടി രൂപയും വായ്പ 42,024 കോടി രൂപയിലേക്ക് ഉയർന്നിട്ടുണ്ട്.\nഡിപ്പോസിറ്റിൽ വിദേശ ഇന്ത്യക്കാരുടെ പങ്ക് 26 ശതമാനമായി ഉയർന്നിട്ടുണ്ട്. കറന്റ് അക്കൗണ്ട് സേവിംഗ്സ് അക്കൗണ്ട് മൊത്തം ഡിപ്പോസിറ്റിന്റെ 23.24 ശതമാനമായിട്ടുണ്ട്. മാർച്ചിലിത് 22.3 ശതമാനമായിരുന്നു.\nബാങ്കിന്റെ റീട്ടെയിൽ വായ്പ വർധിപ്പിക്കാനുള്ള നടപടികൾ ശക്‌തിപ്പെടുത്തിയിട്ടുണ്ട്. എല്ലാ ശാഖകളിലും ബിസിനസ് വർധിപ്പിക്കും. എല്ലാ ശാഖയിലും വായ്പ നൽകാനുള്ള സംവിധാനമൊരുക്കിയിട്ടുണ്ട്. ഓരോ ശാഖയും നല്ല പ്രകടനം കാഴ്ചവയ്ക്കണം. ഓരോ ശാഖയും ലാഭമുണ്ടാക്കണം.\nനടപ്പുവർഷം 50 ശാഖകൾ തുറക്കാൻ ഉദ്ദേശിക്കുന്നു. ഏറ്റവും കോസ്റ്റ് ഇഫക്ടീവായി ശാഖകൾ തുറക്കാനാണ് ഉദ്ദേശിക്കുന്നത്. നല്ല സാധ്യതകളുള്ള മേഖലകളിലെ ശാഖകൾ തുറക്കുകയുള്ളു. നൂറ്റിയമ്പതു എടിഎമ്മുകളും തുറക്കും.\nഇപ്പോൾ ബാങ്കിന് 838 ശാഖകളും 42 എക്സ്റ്റെൻഷൻ കൗണ്ടറുകളും ഉൾപ്പെടെ 880 ബിസിനസ് പോയിന്റുകളുണ്ട്. പാൻ ഇന്ത്യ തലത്തിൽ ബാങ്കിന്റെ വിസിബിലിറ്റി വർധിപ്പിക്കുവാൻ ഉദ്ദേശിക്കുന്നു.\nഅടുത്ത നാലുവർഷംകൊണ്ട്, അതായത് 2020–ൽ 1000 കോടി രൂപ അറ്റാദായവും രണ്ടു ലക്ഷം കോടി രൂപ ബിസിനസുമാണ് ലക്ഷ്യമിട്ടിട്ടുള്ളത്. അതായത് 20 ശതമാനം വാർഷിക വളർച്ച. ഇക്കഴിഞ്ഞ സാമ്പത്തിക വർഷത്തിലെ അറ്റാദായം 333.27 കോടി രൂപയാണ്.\n? എല്ലാ ബാങ്കുകളും ടെക്നോളജി ഒറിയന്റഡ് ബാങ്കിംഗ് ലഭ്യമാക്കുന്നതിൽ മത്സരിക്കുകയാണല്ലോ. സൗത്ത് ഇന്ത്യൻ ബാങ്കിന്റെ സ്‌ഥാനം എവിടെയാണ്\nഏറ്റവും നല്ല സേവനങ്ങൾ അല്ലെങ്കിൽ സൗകര്യങ്ങൾഎവിടെ കിട്ടുന്നുവോ അങ്ങോട്ട് ഇടപാടുകാർ പോവുക സ്വഭാവികം. അതുകൊണ്ടുതന്നെ ഏറ്റവും നല്ല സേവനം ലഭ്യമാക്കേണ്ടതുണ്ട്. ടെക്നോളജി അതിനു സഹായിക്കുന്നു.\nഅതിനാൽ ടെക്നോളജി ഉപയോഗപ്പെടുത്തുന്നതിൽ ബാങ്ക് എപ്പോഴും ശ്രദ്ധിക്കുന്നു. കേരളത്തിൽ കോർബാങ്കിംഗ് സൊലൂഷൻ നടപ്പാക്കിയ ആദ്യ ബാങ്കാണ് സൗത്ത് ഇന്ത്യൻ ബാങ്ക്. ഇപ്പോൾ ഏറ്റവും നവീകരിച്ച വെർഷനിലേക്ക് മാറിയിട്ടുണ്ട്.\nഡിജിറ്റൽ ബാങ്കിംഗിൽ ശക്‌തമായ വളർച്ച ലക്ഷ്യമിട്ട് പ്രത്യേക വിഭാഗത്തിനു തന്നെ ബാങ്ക് രൂപം നൽകിയിട്ടുണ്ട്.\nടെക്നോളജി ഉപയോഗിക്കുന്നുവെന്നു മാത്രമല്ല ഇടപാടുകാർക്ക് അത് അനുഭവപ്പെടുകയും ചെയ്യണം. അക്കൗണ്ട് തുറക്കുന്നതിനോ വായ്പയ്ക്കോ എത്തിയാൽ ഏറ്റവും കുറഞ്ഞ സമയത്ത് നടപടിക്രമങ്ങൾ പൂർത്തിയാക്കാൻ കഴിയുന്ന വിധത്തിൽ കേന്ദ്രീകൃത പ്രോസസിംഗ് സെന്റർ കളമശേരിയിൽ ബാങ്കു സ്‌ഥാപിച്ചിട്ടുണ്ട്. പൂർണമായും പേപ്പർ രഹിത സംവിധാനമാണ് ഇവിടെയുള്ളത്.\nഅക്കൗണ്ട് തുറക്കൽ,വായ്പ തുടങ്ങിയവയുടെ പ്രോസസിംഗ് ഈ കേന്ദ്രത്തിൽനിന്നാണ്. അതുകൊണ്ടുള്ള ഏറ്റവും വലിയ നേട്ടം ഏറ്റവും വേഗം നടപടിക്രമങ്ങൾ പൂർത്തിയാകുന്നുവെന്നു മാത്രമല്ല കെവൈസി നിബന്ധനകൾ ലംഘിക്കപ്പെടാതിരിക്കുകയും ചെയ്യുന്നു. ഏറ്റവും സുതാര്യമായി നടക്കുന്നതിനാൽ ഓരോ പ്രോസസിംഗും എവിടെവരെയെത്തിയെന്നും അറിയുവാൻ സാധിക്കും.\nഈ സെന്ററിൽ എത്ര അപേക്ഷകൾ വന്നാലും കൈകാര്യം ചെയ്യാൻ സാധിക്കുംവിധം സ്കെയിൽ അപ് ചെയ്യാനും സാധിക്കും. ഏതാണ്ട് 250ഓളം പേർ ഈ സെന്ററിൽ ജോലി ചെയ്യുന്നു.\nഅക്കൗണ്ട്, വായ്പ തുടങ്ങിയവയിലെല്ലാം ഒരു സ്റ്റാൻഡാർഡൈസേഷൻ വരുന്നതിനാൽ ഇടപാടുകാരന് ഏതു ശാഖയിൽ ചെന്നാലും ഒരേപോലുള്ള അനുഭവമാണ് ലഭിക്കുക.\nസാങ്കേതിക വിദ്യയുടെ സഹായത്തോടെ ഇടപാടുകാർക്ക് ഏറ്റവും മികച്ച ബാങ്കിംഗ് അനുഭവം ലഭ്യമാക്കുവാൻ 7200–ഓളം ജോലിക്കാരാണ് ബാങ്കിനുള്ളത്. ഇതിനു പുറമേ ചില മേഖലകളിൽ പാർട്ട് ടൈം ജോലിക്കാരുമുണ്ട്. സ്റ്റാഫിന്റെ ശരാശരി പ്രായം 34 വയസാണ്. നല്ലൊരു പങ്കും 25–30 പ്രായത്തിൽ വരുന്നവരാണ്. ഇതു ബാങ്കിന് ഒരു മുതൽക്കൂട്ടാണ്. മറ്റു ബാങ്കുകളേക്കാൾ ഒരു മുൻതൂക്കം ഇതു സൗത്ത് ഇന്ത്യൻ ബാങ്കിന് നൽകുന്നു.\n? മറ്റു പ്ലാനുകൾ\n് എസ്ബിഐ കാർഡുമായി സഹകരിച്ച് ക്രെഡിറ്റ് കാർഡ് ബിസിനസ് ചെയ്യുവാനുള്ള സംവിധാനം പൂർത്തിയാക്കിക്കഴിഞ്ഞു.\nമറ്റൊന്ന് റീട്ടെയിൽ മേഖലയ്ക്ക് ആവശ്യമായ വൈവിധ്യമാർന്ന ഉത്പന്നങ്ങൾ ലഭ്യമാക്കുന്നതിൽ പ്രത്യേകം ശ്രദ്ധിക്കുന്നു. ജിയോജിത് ബിഎൻപി പാരിബയുമായി ചേർന്ന് ബ്രോക്കിംഗ് സേവനങ്ങൾ ലഭ്യമാക്കുന്നുണ്ട്. റെലിഗറുമായി ഇതേപോലെ ടൈ അപ് ഉണ്ടാക്കിയിട്ടുണ്ട്. കൂടുതൽ ഇൻഷുറൻസ് കമ്പനികളുമായി ടൈ അപ് ഉണ്ടാക്കുവാൻ ചർച്ചകൾ നടത്തിവരികയാണ്. ഇപ്പോൾ എൽഐസി, ബജാജ് അലയൻസ് എന്നീ ഇൻഷുറൻസ് കമ്പനികളുമായി ടൈ അപ്പ് ഉണ്ട്.\nറീട്ടെയിൽ, കൃഷി, എസ്എംഇ ഉൾപ്പെടെയുള്ള വിവിധ ബിസിനസുകളിൽ ബാങ്കിന്റെ സ്ട്രാറ്റജിക് കൺസൾട്ടന്റായി ഇന്റർ നാഷണൽ ഫിനാൻസ് കോർപറേഷനെ ( ഐഎഫ്സി) നിയമിച്ചിട്ടുണ്ട്. ഈ മേഖലകളിലോ പുതിയ മേഖലകളിലോ ബിസിനസ് മെച്ചപ്പെടുത്തുന്നതിനും പുതിയ തന്ത്രങ്ങൾ സ്വീകരിക്കുന്നതിനും ഉപദേശം നൽകുകയാണ് ഐഎഫ്സിയുടെ റോൾ.


ജാഗ്രത: വളമുണ്ടാക്കാന് ടണ്‍കണക്കിന് മത്സ്യക്കുഞ്ഞുങ്ങളെ കടത്തുന്നു\nവളമുണ്ടാക്കാന് ടണ്‍കണക്കിന് മത്സ്യക്കുഞ്ഞുങ്ങളെ കടത്തുന്നു\nകൊച്ചി: സംസ്ഥാനത്തിന്റെ മത്സ്യസമ്പത്തിന് കനത്ത ഭീഷണി ഉയര്‍ത്തി കടല്‍മത്സ്യക്കുഞ്ഞുങ്ങളെയും ഭക്ഷ്യയോഗ്യമല്ലാത്ത ജീവികളെയും വന്‍തോതില് പിടിക്കുന്നത് വ്യാപകമാവുന്നു. സംസ്ഥാനത്തെ പ്രധാന മത്സ്യബന്ധന തുറമുഖങ്ങളിലെല്ലാം ഇത്തരത്തിലുള്ള മത്സ്യക്കുരുതി മാര്‍ച്ച്മുതല് നിര്‍ബാധം നടക്കുന്നു. അന്യസംസ്ഥാനങ്ങളിലെ മത്സ്യത്തീറ്റ, വളം നിര്‍മാണ ഫാക്ടറികളിലേക്കാണ് മീന്‍കുഞ്ഞുങ്ങളെ കൊണ്ടുപോകുന്നത്. കോടിക്കണക്കിന് രൂപയുടെ വിദേശനാണ്യം നേടിത്തരേണ്ട മത്സ്യസമ്പത്താണ് ഇങ്ങനെ നഷ്ടമാകുന്നത്.\nപാരിസ്ഥിതിക ദുരന്തത്തിനും മത്സ്യബന്ധന മേഖലയുടെ സമ്പൂര്‍ണ തകര്‍ച്ചയ്ക്കും ഇത് വഴിയൊരുക്കും. 1980 ലെ കേരള മറൈന് ഫിഷിങ് റെഗുലേഷന് ആക്ട്പ്രകാരം തികച്ചും നിയമവിരുദ്ധമായ മത്സ്യക്കുരുതി ശ്രദ്ധയില്‍പ്പെട്ടിട്ടും ഇതിനെതിരെ നടപടിയെടുക്കുന്നില്ല. എറണാകുളം വൈപ്പിന് മുനമ്പം ഫിഷിങ് ഹാര്‍ബര്, മിനി ഹാര്‍ബര്, നീണ്ടകര, ശക്തികുളങ്ങര, ബേപ്പൂര് ഹാര്‍ബറുകള് എന്നിവിടങ്ങളില്‍നിന്ന് പ്രതിദിനം ആയിരക്കണക്കിന് ടണ് മീന്‍കുഞ്ഞുങ്ങളെയാണ് അന്യസംസ്ഥാനങ്ങളിലേക്ക് കയറ്റി അയക്കുന്നത്. ഇതില് മുനമ്പത്തുനിന്നുമാത്രം നൂറിലേറെ ടണ് പ്രതിദിനം കടത്തുന്നുണ്ട്.\n"വളം പിടിക്കല്" എന്ന പേരിലാണ് മത്സ്യക്കുരുതി ഹാര്‍ബറുകളില് അറിയപ്പെടുന്നത്. മത്തി, അയല, കിളിമീന്, പൂമീന്, ചെമ്മീന്, ലെതര് ജാക്കറ്റ്, കണവ, കൂന്തല്, ഞണ്ട് എന്നിവയുടെ കുഞ്ഞുങ്ങളെയാണ് മീന്‍പിടിത്ത ബോട്ടുകള് പിടിക്കുന്നത്. കടലിലെ ആവാസവ്യവസ്ഥയെ സംരക്ഷിക്കുന്ന ശംഖുകള്, കടല്‍ച്ചെടികള് എന്നിവയും ശേഖരിക്കുന്നു. കിലോയ്ക്ക് 10 രൂപ നിരക്കിലാണ് ഇവ വളംഫാക്ടറികള്‍ക്കു നല്‍കുന്നത്. പ്രതിദിനം ഒരുലക്ഷം രൂപവരെ കിട്ടിയ ബോട്ടുകളുണ്ട്. കേരളത്തിലെ വന്‍കിട മീന്‍പിടിത്ത ബോട്ടുകളില് പണിയെടുക്കുന്നതില് ഏറെയും തമിഴ്നാട്ടിലെ കൊളച്ചല് നിവാസികളും ഒറീസ, ബംഗാള്, ബിഹാര് എന്നിവിടങ്ങളില്‍നിന്നുള്ളവരുമാണ്.\nകേരളതീരത്തെ മത്സ്യസമ്പത്തിന് ഒരു വിലയും കല്‍പ്പിക്കാതെ വളംനിര്‍മാണശാലകളുടെ ഏജന്റുമാര് എന്ന നിലയ്ക്കാണ് ഇവര് പെരുമാറുന്നതെന്ന് പരമ്പരാഗത മത്സ്യത്തൊഴിലാളികള് പറയുന്നു. 2013 ആഗസ്ത്- സെപ്തംബറില് കേരളതീരത്ത് ഉപരിതല മത്സ്യബന്ധനം നടത്തി മീന്‍കുഞ്ഞുങ്ങളെ പിടിക്കുന്നത് വ്യാപകമായിരുന്നു. ഇതിനുള്ള വലകള് വളംനിര്‍മാണശാലകള് നിര്‍മിച്ചു നല്‍കിയതാണെന്ന് ആരോപണം ഉയര്‍ന്നിരുന്നു. മത്സ്യത്തൊഴിലാളികള് ശക്തമായ പ്രക്ഷോഭം നടത്തിയതിനെത്തുടര്‍ന്നാണ് ഉപരിതല മത്സ്യബന്ധനം അവസാനിച്ചത്. കേരളത്തിന്റെ തീരപ്രദേശങ്ങളിലെ മത്സ്യക്കുരുതി ഫിഷറീസ് ഡയറക്ടര് ഉള്‍പ്പെടെയുള്ളവരുടെ അറിയിച്ചിട്ടും സംസ്ഥാനസര്‍ക്കാര് നടപടി സ്വീകരിച്ചില്ലെന്ന് കേന്ദ്രസര്‍ക്കാര് സ്ഥാപനമായ മറൈന് പ്രോഡക്ട്സ് എക്സ്പോര്‍ട്ട് ഡെവലപ്മെന്റ് അതോറിറ്റിക്കു (എംപിഇഡിഎ) കീഴിലുള്ള നെറ്റ്വര്‍ക്ക് ഫോര് ഫിഷ് ക്വാളിറ്റി മാനേജ്മെന്റ് ആന്‍ഡ് സസ്റ്റൈനബിള് ഫിഷിങ് (നെറ്റ്ഫിഷ്) ചീഫ് എക്സിക്യൂട്ടീവ് ഡോ. ജോയ്സ് വി തോമസ് പറഞ്ഞു.


അനുശ്രീ-പിറന്നാൾ: Latest അനുശ്രീ-പിറന്നാൾ News & Updates, അനുശ്രീ-പിറന്നാൾ Photos & Images, അനുശ്രീ-പിറന്നാൾ Videos | Samayam Malayalam\nമുപ്പതാം പിറന്നാൾ ആഘോഷമാക്കി അനുശ്രീ; ചിത്രങ്ങൾ പങ്കിട്ട് താരം!\nമുപ്പതിലേക്ക് ചുവടുവെച്ച് അനുശ്രീ; ആശംസകളുമായി സിനിമാലോകം!\nമുപ്പതിലേക്ക് കടന്ന് അനുശ്രീ; അനുകുട്ടിയ്ക്ക് പിറന്നാൾ ആശംസയുമായി മിനിസ്ക്രീൻ താരങ്ങളും!\nഞാന് വിശ്വസിക്കുന്ന ദെെവം തന്ന സമ്മാനം, മനുഷ്യരൂപത്തില് കൂടെ നിന്ന അദൃശ്യ ശക്തി; അനുശ്രീയെ കുറിച്ച് പിങ്കി\nപാട്ടുകളുടെ കാസറ്റ് പുറത്തിറക്കിയാല് ആരെങ്കിലും വാങ്ങുമോ? വിനീതിന്റെ ചോദ്യത്തിന് സഞ്ജൂവിന്റെ മറുപടി\nഗ്ലാമർ ലുക്കിൽ അനുശ്രീ; പുത്തൻ ചിത്രങ്ങള്\n'പിങ്കിക്കുട്ടി നിന്നെ അത്രയ്ക്ക് ഇഷ്ടമാണ് എനിക്ക്'; കെട്ടിപ്പിടിച്ച് ഉമ്മ നൽകുന്ന ചിത്രം പങ്കുവെച്ച് അനുശ്രീ!\nപാൽക്കുപ്പിയുമായി കുഞ്ചാക്കോ; 'പിറന്നാളാശംസകൾ അപ്പാ' എന്ന് താരം\nആങ്ങളയ്ക്ക് പാതിരാത്രി കിടിലൻ 'പണികൊടുത്ത്' നടി അനുശ്രീ\nവിജയ് ആരാധകരോട് ക്ഷമാപണം നടത്തി നടി അനുശ്രീ\nഅമ്മായിയമ്മ രഞ്ചുമ്മക്ക് പിറന്നാൾ ആശംസകൾ നേർന്ന് ഇഷാൻ; നെറ്റിചുളിക്കണ്ട അമ്മായി അമ്മ തന്നെ!എങ്ങനെ എന്നറിയണ്ടേ?\nചാക്കോച്ചൻ്റെ മനസ് നിറച്ച് താരങ്ങൾ; പിറന്നാളോഘോഷം കെങ്കേമം\nപ്രണയവും ആക്ഷനും നർമ്മവും പാകത്തിന്! ശ്രദ്ധ നേടി 'ചിരി' ട്രെയിലർ\nആരാണ് പ്രകാശനും സുജാതയും? കിഷോർ സത്യ പറയുന്നു!\n'വിശ്വാസ വ്യവസായത്തെ' കൊട്ടി നയന്‍താരയുടെ 'മൂക്കുത്തി അമ്മന്'; ട്രെയിലര് എത്തി


ബാര് കോഴക്കേസ് എന്ന് അന്വേഷിച്ച് തീരുമെന്ന് ഹൈക്കോടതി - ഇ വാർത്ത | evartha\nബാര് കോഴക്കേസ് എന്ന് അന്വേഷിച്ച് തീരുമെന്ന് ഹൈക്കോടതി\nമുന് മന്ത്രി കെ.എം. മാണിക്കെതിരായ ബാര്‍കോഴ കേസിലെ തുടരന്വേഷണം എന്ന് തീരുമെന്ന് ഹൈക്കോടതി. കേസിലെ അന്വേഷണ പുരോഗതി കോടതിയെ അറിയിക്കണമെന്നും തുടരന്വേഷണം എന്ന് അവസാനിക്കുമെന്ന് ഡിസംബര് 15ന് കോടതിയെ അറിയിക്കണമെന്നും ഹൈക്കോടതി ഉത്തരവിട്ടു.\nകേസ് അവസാന ഘട്ടത്തിലാണെന്ന് സര്‍ക്കാര് ഹൈക്കോടതിയെ അറിയിച്ചു. കേസിലെ തുരന്വേഷണം റദ്ദാക്കണമെന്നാവശ്യപ്പെട്ട് കെ.എം മാണി നല്‍കിയ ഹര്‍ജി പരിഗണിക്കവെയാണ് ഹൈക്കോടതി സര്‍ക്കാറിനോട് വിശദീകരണം തേടിയത്. ഈമാസം 15ന് കേസ് കോടതി വീണ്ടും പരിഗണിക്കും.\nസംസ്ഥാനത്തെ ബാറുകള് തുറക്കാന് ബാറുടമകളില് നിന്നു മാണി ഒരു കോടി രൂപ കൈക്കൂലി വാങ്ങിയെന്നായിരുന്നു ആരോപണം. ബാറുടമയും ബാര് ഹോട്ടല് ഓണേഴ്‌സ് അസോസിയേഷന് മുന് വര്‍ക്കിംഗ് പ്രസിഡന്റുമായ ബിജു രമേശാണ് ആരോപണം ഉന്നയിച്ചത്. വിജിലന്‍സ് അന്വേഷണം നടത്തിയെങ്കിലും ഇതില് ഒന്നും കണ്ടെത്താന് കഴിഞ്ഞില്ലെന്നായിരുന്നു റിപ്പോര്‍ട്ട്.


India interested hosting Olympics 2036, 2040 ഒളിമ്പിക്സുകൾക്ക്\n2036ലെയും 2040ലെയും ഒളിമ്പിക്സുകൾക്ക് ആതിഥേയത്വം വഹിക്കാൻ ഇന്ത്യക്ക് താത്പര്യമുണ്ടെന്ന് രാജ്യാന്തര ഒളിമ്പിക്സ് കൗൺസിൽ പ്രസിഡൻ്റ് തോമസ് ബാക്ക്. ഒളിമ്പിക്സിനു വേദിയൊരുക്കാൻ താത്പര്യം പ്രകടിപ്പിച്ച രാജ്യങ്ങളിൽ ഇന്ത്യ ഉൾപ്പെട്ടിട്ടുണ്ടെന്ന് അദ്ദേഹം പറഞ്ഞു. 2032 ഒളിമ്പിക്സിന് ഓസ്ട്രേലിയൻ പട്ടണമായ ബ്രിസ്ബേൻ ആതിഥേയത്വം വഹിക്കും. (India interested hosting Olympics)\nഇന്ത്യക്കൊപ്പം ഇൻഡോനേഷ്യ, ജർമ്മനി, ഖത്തർ എന്നീ രാജ്യങ്ങളാണ് 2036. 2040 ഒളിമ്പിക്സിന് ആതിഥേയത്വം വഹിക്കാൻ മത്സരിക്കുന്നത്. ഇന്ത്യൻ ഒളിമ്പിക് അസോസിയേഷൻ ജനറൽ സെക്രട്ടറി രാജീവ് മെഹ്ത ഇക്കാര്യം സ്ഥിരീകരിച്ചു.\nഅതേസമയം, ടോക്യോ പാരാലിമ്പിക്സിന് വർണാഭമായ തുടക്കം ലഭിച്ചു. ജാപ്പനീസ് ചക്രവർത്തി നരുഹിതോ പാരാലിമ്പിക്സ് ഉദ്ഘാടനം ചെയ്തു. ടോക്യോയിലെ ഒളിമ്പിക് സ്റ്റേഡിയത്തിലായിരുന്നു ഉദ്ഘാടന ചടങ്ങുകൾ. എന്നാൽ ചടങ്ങുകൾ കാണാൻ അധികം ആളുകൾ ഉണ്ടായിരുന്നില്ല. കൊവിഡ് രോഗബാധ കാരണം ഏതാണ്ടെല്ലാ മത്സരങ്ങളും കാണികളില്ലാതെയാണ് നടക്കുക.\nRead Also : ടോക്യോ പാരാലിമ്പിക്സിന് വർണാഭമായ തുടക്കം\n3,400 ഓളം പാരാലിമ്പ്യൻസ് ആണ് മാർച്ച് പാസ്റ്റിൽ പങ്കെടുത്തത്. കൊവിഡ് ആയതിനാൽ ഒളിമ്പിക്സ് പോലെ പാരാലിമ്പിക്സിലും സംഘാംഗങ്ങൾക്ക് എല്ലാവർക്കും മാർച്ച് പാസ്റ്റിൽ പങ്കെടുക്കാൻ അനുവാദമുണ്ടായിരുന്നില്ല. രാഷ്ട്രീയ കാരണങ്ങളെ തുടർന്ന് കായിക മാമാങ്കത്തിൽ നിന്ന് പിന്മാറിയ അഫ്ഗാനിസ്ഥാന് പിന്തുണ അർപ്പിച്ച് ഒരു വാളണ്ടിയർ അഫ്ഗാൻ പതാകയുമായി മാർച്ച് പാസ്റ്റിൽ പങ്കെടുത്തു.\n13 ദിവസമാണ് മത്സരങ്ങൾ നീണ്ടുനിൽക്കുക. 22 ഇനങ്ങളിലായി 539 സ്വർണമെഡലുകളാണ് സമ്മാനം.\nഷോട്ട് പുട്ട് താരം ടേക് ചന്ദ് ആണ് ഇന്ത്യൻ സംഘത്തിൻ്റെ പതാകവാഹകനായത്. നേരത്തെ നിശ്ചയിച്ചിരുന്ന മാരിയപ്പൻ തങ്കവേലു ക്വാറൻ്റീനിൽ ആയതിനാലാണ് ചന്ദിനെ പതാക ഏല്പിച്ചിരിക്കുന്നത്. മാരിയപ്പനൊപ്പം മറ്റ് അഞ്ച് അത്‌ലീറ്റുകൾ കൂടി ക്വാറൻ്റീനിലാണ്. ഒളിമ്പിക്സിൽ പങ്കെടുക്കാനായി ഇവർ എത്തിയ വിമാനത്തിൽ കൊവിഡ് ബാധിതനുണ്ടായിരുന്നു. ഇതേ തുടർന്നാണ് താരങ്ങളെ ക്വാറൻ്റീനിലാക്കിയത്.\nStory Highlights : India interested hosting 2036, 2040 Olympics\nRead more on: olympics | Tokyo Paralympics


ഹോട്ടലുകളില് റെയ്ഡ് തുടരുന്നു\nകൊച്ചി: എറണാകുളത്തെ ഹോട്ടലുകളില് ഇന്നും റെയ്ഡ് തുടരുന്നു. പഞ്ചനക്ഷത്ര ഹോട്ടലുകളില് ഉള്‍പ്പെടെ നടത്തിയ റെയ്ഡില് പഴകിയ ഭക്ഷണസാധനങ്ങള് പിടിച്ചെടുത്തു. പറവൂര്, മരട് മേഖലയില് നടന്ന റെയ്ഡില് മുപ്പതോളം ഹോട്ടലുകള്‍ക്കെതിരേ നടപടിയെടുത്തു. നഗരസഭാ ഹെല്‍ത്ത് വിഭാഗങ്ങളുടെ നേതൃത്വത്തിലായിരുന്നു രണ്ടു സ്ഥലത്തും റെയ്ഡ്. മരട് മേഖലയിലെ ലേ മെറഡിയന്, വൈറ്റ്‌ഫോര്‍ട്ട്, ബിടിഎച്ച് സരോവരം എന്നീ മുന്തിയ ഹോട്ടലുകളിലായിരുന്നു രാവിലെ മുതല് റെയ്ഡ് നടത്തിയത്. പഴകിയ ഇറച്ചി വിഭവങ്ങള്, മീന്‍കറി, പച്ചക്കറി കുറുമ, രാസപഥാര്‍ഥങ്ങള് ചേര്‍ത്ത മറ്റു ഭക്ഷണ സാധനങ്ങള് എന്നിവയാണ് ഇവിടെ നിന്നും പിടിച്ചെടുത്തിട്ടുള്ളത്.\nഹോട്ടലുകളില് നിന്നും ഭക്ഷണം കഴിക്കുന്നവരും ഭക്ഷ്യപാഴ്‌സലുകള് വാങ്ങുന്നവരും ബില് വാങ്ങാന് മറക്കരുതെന്ന് സംസ്ഥാന ഭക്ഷ്യ സുരക്ഷാ കമ്മീഷണര് നിര്‍ദേശിച്ചു. കുറ്റക്കാര്‍ക്കെതിരെ നടപടിയെടുക്കാന് ബില് സഹായകമാണ്. ഭക്ഷ്യവിഷബാധയുണ്ടായതായി സംശയമുണ്ടായാല് അതതു ജില്ലകളിലെ ഫുഡ് സേഫ്ടി ഓഫീസറെയോ ടോള്‍ഫ്രീ നമ്പരായ 1800 425 1125 ലോ ബന്ധപ്പെടണമെന്നും ഭക്ഷ്യസുരക്ഷാ കമ്മീഷണര് അറിയിച്ചു.\nനഗരസഭാ സെക്രട്ടറി ജയകുമാറിന്റെ നേതൃത്വത്തില് ഹെല്‍ത്ത് ഇന്‍സ്‌പെക്ടര് കേശവന് തമ്പി, ജൂനിയര് ഹെല്‍ത്ത് ഇന്‍സ്‌പെക്ടര്‍മാരായനിയാസ്, ഹുസൈന്, ബിജു, എന്നിവരുടെ നേതൃത്വത്തിലായിരുന്നു റെയ്ഡ്. ഹോട്ടല് വൈറ്റ്‌ഫോര്‍ട്ടില് നിന്നും പഴകിയ അച്ചാറുകളും മറ്റു ഭക്ഷണസാധനങ്ങളും പിടിച്ചെടുത്തു.\nഹോട്ടല് ലെമെറിഡിയനില് സൂക്ഷിച്ചിരുന്ന ഭക്ഷണപദാര്‍ഥങ്ങളില് ചേര്‍ക്കാന് വെച്ചിരുന്ന നിരോധിച്ച രാസപദാര്‍ഥങ്ങളും പിടിച്ചെടുത്തിയിട്ടുണ്ട്. ഹോട്ടല് ബിടിഎച്ച് സരോവരത്തില് നിന്നും വലിയ തോതില് പഴകിയ ഭക്ഷണം പിടിച്ചെടുത്തു. പാചകത്തിന് ഉപയോഗിക്കുന്ന പഴകിയ വസ്തുക്കളും ഇവിടെ നിന്ന് പിടിച്ചെടുത്തിട്ടുണ്ട്. റെയ്ഡ് വൈകിട്ടുവരെ തുടരും. എല്ലാത്തരം ഹോട്ടലുകളിലും റെയ്ഡ് നടത്തുമെന്നും ഹോട്ടലുടമകള്‍ക്കെതിരേ നിയമ നടപടികള് സ്വീകരിക്കുമെന്നും ഉദ്യോഗസ്ഥര് വ്യക്തമാക്കി.\nപിടിച്ചെടുത്ത ഭക്ഷണപദാര്‍ഥങ്ങള് പാത്രങ്ങളിലാക്കി നഗരസഭാ ഓഫീസിനു മുന്നില് പ്രദര്‍ശിപ്പിച്ചിട്ടുണ്ട്.


സ്കൂൾ വളപ്പിലേക്ക് പുലി ഓടിക്കയറി; ആദ്യം കണ്ട നായയെ കടിച്ചു കീറി; സമീപത്തുണ്ടായിരുന്ന കുട്ടികൾ രക്ഷപെട്ടത് അത്ഭുതകരമായി – East Coast Daily Malayalam\nകാൺപുർ: സ്കൂൾ വളപ്പിലേക്ക് പുലി ഓടിക്കയറി നായയെ കടിച്ചു കീറുന്നതു കണ്ട ഞെട്ടലിലാണ് വിദ്യാർത്ഥികൾ. ഉത്തർപ്രദേശിലെ കീരത്ത്പുർ ഗ്രാമത്തിലാണ് സംഭവം. സ്കൂൾ വളപ്പിലേക്ക് ഓടിക്കയറിയ പുലി ആദ്യം കണ്ട നായയെ കടിച്ചു കീറി. സമീപത്തുണ്ടായിരുന്ന കുട്ടികൾ രക്ഷപെട്ടത് അത്ഭുതകരമായാണ്.\nപിലിഫിട്ട് കടുവാ സങ്കേതത്തിൽപ്പെടുന്ന ബരാഹി വനത്തിന് സമീപത്താണ് കീരത്ത്പുർ ഗ്രാമം. ഇവിടെനിന്നാണ് പുലി സ്കൂളിനുള്ളിലേക്ക് വന്നത്. ബുധനാഴ്ച ക്ലാസ് തുടങ്ങുന്നതിന് തൊട്ടുമുമ്പായിരുന്നു സംഭവം. സമീപത്തുണ്ടായിരുന്ന കുട്ടികൾ ഓടി ക്ലാസുമുറിയിൽ കയറി വാതിൽ അടച്ചതുകൊണ്ട് മാത്രമാണ് പുലിയുടെ ആക്രമണത്തിൽനിന്ന് രക്ഷപെട്ടത്.\nALSO READ: ചങ്ങനാശ്ശേരിയിൽ കാമുകിയെ വീഡിയോ കോളിൽ വിളിച്ച് യുവാവ് ലോഡ്ജിൽ തൂങ്ങി മരിച്ചു; യുവാവ് ലൈവൈയി തൂങ്ങുന്നതുകണ്ട ഞെട്ടൽ മാറാതെ കാമുകി\nപുലി വീണ്ടും സ്കൂളിലേക്ക് വരാൻ സാധ്യതയുണ്ടെന്നാണ് അധികൃതർ പറയുന്നത്. പ്രിൻസിപ്പൽ വിവരം വനംവകുപ്പിനെ അറിയിച്ചു. വനംവകുപ്പ് ഉദ്യോഗസ്ഥർ എത്തിയ സമീപ പ്രദേശങ്ങളിൽ പരിശോധന നടത്തിയെങ്കിലും പുലിയെ കണ്ടെത്താനായില്ല. കുട്ടികളെ സ്കൂളിലേക്ക് തനിച്ച് വിടരുതെന്ന് രക്ഷകർത്താക്കൾക്ക് ഗ്രാമമുഖ്യൻ രഞ്ജിത്ത് സിങ് നിർദ്ദേശം നൽകി. സംഭവത്തെത്തുടർന്ന് ഇന്നുമുതൽ സ്കൂളിൽ വനംവകുപ്പ് വാച്ചർമാരുടെ കാവൽ ഏർപ്പെടുത്തിയിട്ടുണ്ട്.\nSchool Compound Found Leopard Attack Dog FEATURED


KERALA DEVELOPMENT: കോഴ രേഖ\n"കെ.എം. മാണി, ബാർ മുതലാളി ബിജു രമേശിനോട് 10 കോടി രൂപ ആവശ്യപ്പെട്ടിരിയ്ക്കുന്നു.രേഖകൾ കോപ്പിൽ ടി.വി. പുറത്തു വിടുന്നു. ഇന്ന് രാത്രി 7.30 നുള്ള 'നിങ്ങൾ വിഡ്ഢികൾ' എന്ന പരിപാടിയിൽ".\nഞെട്ടിപ്പോയി. രാവിലെ ടി.വി. തുറന്നപ്പോൾ കേട്ട വാർത്തയാണിത്.5കോടി രൂപ മാണി കോഴ ആവശ്യപ്പെട്ടെന്നും അതിൽ ഒരു കോടി മാണിയ്ക്ക് കൊടുത്തുവെന്നും ബിജു രമേശ് പറഞ്ഞതിൻറെ പ്രശ്നങ്ങൾ ഇത് വരെ അടങ്ങിയിട്ടില്ല. അതിനുള്ള തെളിവുകൾ വിജിലൻസ് ശേഖരിച്ചു കൊണ്ടിരിയ്ക്കയാണ്. ദിവസവും രണ്ടു നേരം അതിൻറെ ചാനൽ ചർച്ചകളും നടക്കുന്നു. ശ്രീ ആനത്തലവട്ടം ആനന്ദൻ, ശ്രീ ആന്റണി രാജു, ശ്രീ രാജ് മോഹൻ ഉണ്ണിത്താൻ, ശ്രീ സുനിൽ കുമാർ, ശ്രീ ശ്രീ...പിന്നെ ഓരോ ദിവസവും മാറുന്ന കുറെ ശ്രീകളും. അങ്ങിനെ ചർച്ചകൾ പൊടി പൊടിയ്ക്കുന്നു. അതിനിടയിൽ ആണ് ഇതാ മറ്റൊരു 10 കോടി ആവശ്യപ്പെട്ടു എന്നുള്ളതിന്റെ തെളിവുകളും ആയി ഒരു ടി.വി. ചാനൽ രംഗത്ത് വന്നിരിയ്ക്കുന്നത്.\nവീണ്ടും കോപ്പിൽ ചാനൽ നോക്കി. "ബ്രേക്കിംഗ് ന്യൂസ്. 10 കോടി മാണി ആവശ്യപ്പെട്ടതിന്റെ രേഖകൾ പുറത്തു വിടുന്നു. വൈകുന്നേരം 7.30 ന്." അവർ സ്ക്രോൾ ചെയ്യുന്നു.\nകോപ്പിൽ ടി.വി. മാറ്റി മറ്റു ചാനലുകൾ നോക്കി. എങ്ങും ഈ വാർത്ത ഇല്ല. എല്ലാ ചാനലുകളും മാറി മാറി നോക്കി. അങ്ങിനെ ഒരു വാർത്തയെ ഇല്ല. വീണ്ടും കോപ്പിൽ ടി.വി. നോക്കി. അതാ അവതാരകൻ പറയുന്നു. "കോപ്പിൽ എക്സ്ക്ലൂസീവ്. മാണി പണം ആവശ്യപ്പെട്ട രേഖകൾ പുറത്തു വിടുന്നു. രാത്രി 7.30 ന്." അപ്പോൾ അതാണ് കാര്യം. ഗുട്ടൻസ് പിടി കിട്ടി. ഇത് കോപ്പിൽ ടി.വി.എക്സ്ക്ലൂസീവ് ആണ്. അതാണ് മറ്റു ചാനലുകളിൽ കാണാത്തത്.\nപത്രം വീണ്ടും എടുത്തു നോക്കി. ബിജു രമേശ് വിജിലൻസിന് കൊടുത്ത മൊഴിയിൽ വലിയ തെളിവുകൾ ഒന്നുമില്ല എന്ന് വിജിലൻസും, കൊടുത്ത സത്യസന്ധമായ മൊഴി മുഴുവൻ രേഖപ്പെടുത്താൻ വിജിലൻസ് വിസമ്മതിച്ചു എന്ന് ബിജുവും പറയുന്നതായുള്ള വാർത്തകൾ മാത്രം. മാണിയ്ക്ക് കോഴ കൊടുത്തു എന്ന് താൻ പറഞ്ഞത് വെള്ളമടിച്ച് പൂസായിട്ട് ആയിരുന്നു എന്ന് അരൂർ ഉള്ള ബാറുടമ മനോഹരൻ പറഞ്ഞതും വാർത്ത ഉണ്ട്.(ഇങ്ങിനെ വെള്ളമടിയ്ക്കുന്ന മുതലാളി ഉണ്ടെങ്കിൽ ബാർ നഷ്ട്ടത്തിൽ ആകുമല്ലോ. അപ്പോൾ മനോഹരൻ2ലക്ഷം പിരിവ് കൊടുത്തു എന്ന് പറയുന്നത് കള്ളം തന്നെ.). പത്തു കോടിയുടെ കഥ പത്രത്തിൽ എങ്ങുമില്ല. ങാ.. അത് ചാനൽ പറയുന്നത് പോലെ 'എക്സ്ക്ലൂസീവ്' ആണല്ലോ. പിന്നെങ്ങിനെ പത്രത്തിൽ കാണും? കാത്തിരിയ്ക്കുക തന്നെ. രാത്രി 7.30 വരെ.\nഎന്നാലും ഇരിപ്പുറയ്ക്കുന്നില്ല. സത്യം അറിയാനുള്ള ഒരു ആകാംക്ഷ. ആദ്യം പറഞ്ഞ5കോടി ഉൾപ്പടെയാണോ ഈ 10 കോടി? അതോ5കൂടാതെയുള്ള മറ്റൊരു 10 കോടി ആണോ? 'കഥ ഇത് വരെ' മനസ്സിൽ ഒന്ന് റീ വൈൻഡ് ചെയ്തു നോക്കി. പി.സി. ജോർജ് ഒരു 15 കോടിയുടെ കാര്യം തുടക്കത്തിൽ പറഞ്ഞിരുന്നു. 1 കോടി മാണിയ്ക്ക് എന്ന് വയ്ക്കാം,2കോടി വക്കീലന്മാർക്കും ബാക്കി 12 കോടി എവിടെ എന്ന് അന്ന് ജോർജ്ജ് ചോദിച്ചിരുന്നു. ബിജുവും 15 കോടി ഏകദേശം സമ്മതിച്ചിരുന്നു. ഇനി ആ പറഞ്ഞ 10 കോടി ആണോ? അതെങ്ങിനെ ശരിയാകും? അത്രയും കോണ്‍ഗ്രസ്സ് മന്ത്രിമാർക്കും എം.എൽ.എ. മാർക്കും മറ്റുള്ളവർക്കും കൊടുത്തു എന്നാണ് പരോക്ഷമായി ബിജു പറഞ്ഞത്. ഇനി ബിജു പറഞ്ഞ5കോടി ഉൾപ്പടെ ആണോ ഈ 10 കോടി. അതാവാനും വഴിയില്ല. അപ്പോൾ മറ്റുള്ളവർക്ക് എവിടെ നിന്ന് കൊടുത്തു? ആകെ ഒരു കണ്‍ഫൂഷൻ. ങാ.. കാത്തിരിയ്ക്കാം.\nകാത്തിരിയ്ക്കാം എന്നൊക്കെ മനസ്സിൽ കരുതിയെങ്കിലും ഒരു സമാധാനം വരുന്നില്ല. ഇടയ്ക്കിടെ വാച്ച് നോക്കി. മറ്റു പരിപാടികൾ കാണുന്നതിനിടെ ഇടയ്ക്കിടെ കോപ്പിൽ ടി.വി. നോക്കി. അവർ പ്രഖ്യാപനം നടത്തുകയും സ്ക്രോൾ ചെയ്തു കാണിയ്ക്കുകയും ചെയ്തു കൊണ്ട് തന്നെ ഇരിയ്ക്കുന്നു. "രേഖകൾ 7.30 ന് പുറത്തു വിടുന്നു." ഈ പ്രക്രിയ തുടർന്നു കൊണ്ടിരുന്നു. ടി.വി. ഓഫ് ചെയ്തതേ ഇല്ല. ഊണിലും ഉറക്കത്തിലും.സോറി, ഉറങ്ങിയിട്ടേ ഇല്ല.\nഅവസാനം കാത്തിരുന്ന ആ നിമിഷം സമാഗതമായി. മണി 7.30. 'നിങ്ങൾ വിഡ്ഢികൾ' പരിപാടി തുടങ്ങുകയായി. കോപ്പിൽ ടി,.വി. അവതാരകൻ ആവേശത്തോടെ വരുന്നു. രേഖകൾ പുറത്തു വിടുന്നു എന്ന് പ്രഖ്യാപിയ്ക്കുന്നു. അതിനു ശേഷം ശ്രീ പങ്കജൻ കുട്ടി, ശ്രീ മന്നവേന്ദ്രൻ എന്നീ ചാനൽ ചർച്ചകരെ സ്വാഗതം ചെയ്യുന്നു. "ഈ രേഖകളെ പറ്റി എന്ത് പറയുന്നു?" അവരോടു ചോദിയ്ക്കുകയാണ്.അഴിമതിയിൽ മുങ്ങിയ കോണ്‍ഗ്രസ്സ് സർക്കാരിനെ പറ്റിയും മാണി കോണ്‍ഗ്രസ്സിനെ പറ്റിയും ഇവർ സംസാരിച്ചു കൊണ്ടേ ഇരിയ്ക്കുന്നു. ഇടയ്ക്ക് 'ടെലിഫോണ് ലൈനിൽ' വന്ന ശ്രീ കൊച്ചു വാസു വും ആയും സംസാരിച്ചു. ചർച്ച നീണ്ടു പോകുന്നു. ഒരു ചെറിയ ഇടവേള. കുറെ പരസ്യങ്ങൾ കണ്ടു. രേഖ കാണുന്നില്ല. മണി എട്ടായി. " ഇനി 8 മണി വാർത്തകൾ. അതിനു ശേഷം ചർച്ച തുടരും.രേഖകൾ പുറത്തു വിടുന്നു." അവതാരകൻ വാർത്താ വായകന് വഴി മാറി. വാർത്തയിലും പുറത്തു വിടുന്നു എന്ന് പറയുന്നു. വാർത്തയും വീക്ഷണവും ഒക്കെ കഴിഞ്ഞു. മണി 8.30. പുറത്തു വിടൽ ചർച്ച വീണ്ടും തുടങ്ങി. പഴയ ചർച്ചകർ. 'ടെലിഫോണ് ലൈനിൽ' പുതിയ ഒരാൾ കൂടി വന്നു. ലൈൻ തകരാറിൽ ആയതു കൊണ്ട് ആ ദേഹം മടങ്ങി. രണ്ടോ മൂന്നോ ഇട വേളകൾ. ഒരു ഗ്ലാസ് വെള്ളം കുടിയ്ക്കാൻ ഇടവേളയിൽ സമയം കിട്ടി. മണി 9. രേഖ വന്നില്ല. "അടുത്തത്9മണി വാർത്ത. വാർത്തകൾക്ക് ശേഷം രേഖാ ചർച്ച തുടരും". അര മണിയ്ക്കൂർ വാർത്തയും ഇടവേളയും മറ്റുമായി പോയി. ഒരിട വേളയിൽ ഓടിപ്പോയി മൂത്രമൊഴിച്ചു വന്നു. രേഖ കാണിയ്ക്കുന്നത് മിസ്സ് ആകുമോ എന്ന ഭയം കൊണ്ട് അത് പോലും മാറ്റി വച്ചിരിയ്ക്കുക ആയിരുന്നു. ആ ഭാരം ഇറങ്ങിയ ആശ്വാസത്തിൽ വീണ്ടും ടി.വി.യ്ക്ക് മുൻപിൽ.\nസമയം രാത്രി 9.30. അതേ അവതാരകനും അതേ ചാർച്ചക്കാരും. ഒരു പത്ത് മിനിട്ട് കൂടി കഴിഞ്ഞു.' നിങ്ങൾ വിഡ്ഢികൾ' ചർച്ച തുടരുകയാണ് പന്ത്രണ്ട് മണിയ്ക്കൂർ പ്രേക്ഷകനെ മുൾമുനയിൽ നിറുത്തിയ കോപ്പിൽ ടി.വി. സമയം 9.45. രേഖ പുറത്തു വിടുന്നു എന്ന അവതാരകന്റെ അലറി വിളിച്ചു കൊണ്ടുള്ള അനൌണ്‍സ്മെൻറ്. അതാ അവതാരകൻ ഒരു മാന്ത്രികൻറെ ഭാവ ഹാവാദികളോടെ ഒരു കടലാസ് ഉയർത്തി കാണിയ്ക്കുന്നു. 10 കോടി ആവശ്യപ്പെട്ടു കൊണ്ടുള്ള രേഖ. അതാ രേഖ സൂം ചെയ്യുന്നു. അതാ അതാ അതിൻറെ ക്ലോസ് അപ്പ്. സൂക്ഷിച്ചു നോക്കി. 10 കോടി മാന നഷ്ട്ടത്തിന് മാണി അയച്ച വക്കീൽ നോട്ടീസ്!\nPosted by Bipin at 4:47 PM


വിശുദ്ധ കുര്‍ബാനയിലൂടെ ഭാഷ പഠിച്ച ബാലന് | Catholic Church News Malayalam\nHome Articles വിശുദ്ധ കുര്‍ബാനയിലൂടെ ഭാഷ പഠിച്ച ബാലന്\nഏഴാം ക്ലാസില് എത്തിയിട്ടും മലയാളം വായിക്കാനറിയാത്ത മകനു വേണ്ടി പ്രാര്‍ത്ഥിക്കണമെന്നു പറഞ്ഞാണ് ആശ്രമത്തിനടുത്തുള്ള ഒരു കുടുംബം വന്നത്.\n“ഇവന്റെ ആദ്യകുര്‍ബാന കഴിഞ്ഞതല്ലേ, നമുക്കിവനെ അള്‍ത്താര ശുശ്രൂഷി ആക്കിയാലോ?” ഞാന് ചോദിച്ചു.\n“അച്ചാ, മലയാളം വായിക്കാനറിയാത്ത ഇവന് എങ്ങനെയാണ് അള്‍ത്താര ബാലനാകുന്നത്?” അതായിരുന്നു അവരുടെ മറുപടി.\n“നിങ്ങള്‍ക്കവനെ എന്നും പള്ളിയില് വിടാമോ, ബാക്കി ഞാനേറ്റു.”\nപിറ്റേന്നു മുതല് അവന് പള്ളിയില് വരാന് തുടങ്ങി. ഞാന് അവനെ അള്‍ത്താര ബാലനാക്കി. ‘നമുക്ക് പ്രാര്‍ത്ഥിക്കാം സമാധാനം നമ്മോടു കൂടെ…’ എന്ന പ്രാര്‍ത്ഥന മാത്രം ചൊല്ലിയാല് മതിയെന്നായിരുന്നു ആദ്യം അവനോട് പറഞ്ഞത്. മറ്റു പ്രാര്‍ത്ഥനകള് കൂടെയുള്ളവര് ചൊല്ലിപ്പോന്നു.\nദിവസങ്ങള് കഴിഞ്ഞപ്പോള് കാറോസൂസ പ്രാര്‍ത്ഥനയിലെ ഒരു പ്രാര്‍ത്ഥന അവന് തെറ്റില്ലാതെ ചൊല്ലി. പതിയെ മറ്റു പ്രാര്‍ത്ഥനകളും. ഒരു ദിവസം മറ്റ് ശുശ്രൂഷികള് വരാതിരുന്നപ്പോള് അവന് തനിച്ചാണ് അള്‍ത്താര ശുശ്രൂഷ നിര്‍വഹിച്ചത്. അന്ന് ഞാന് കര്‍ത്താവിന് നന്ദി പറഞ്ഞു.\nപിന്നീടൊരിക്കല് അവന്റെ അപ്പന് ഇങ്ങനെ പറഞ്ഞു: “എന്റെ മകന് മലയാളം വായിക്കാന് പഠിച്ചത് ശരിക്കും ഒരു അത്ഭുതമാണ്!”\nഒരുവന് സ്വന്തം കഴിവുകളില് ആശ്രയിക്കുമ്പോള് അവന് ദൈവാശ്രയവും ദൈവവിശ്വാസവും കുറയും എന്നതാണ് യാഥാര്‍ത്ഥ്യം. അതു തന്നെയാണ് അന്ന് ശിഷ്യര്‍ക്കും സംഭവിച്ചത്. ഒരു അപസ്മാര രോഗിയെ അവര്‍ക്കരികിലേക്ക് കൊണ്ടുവന്നപ്പോള് അവനെ സുഖപ്പെടുത്താന് അവര്‍ക്കായില്ല. എന്നാല് ക്രിസ്തുവിനരികെ അവനെ എത്തിച്ചപ്പോള് ഒരു ശാസന കൊണ്ട് ക്രിസ്തു അവനെ സുഖപ്പെടുത്തുന്നു.\nഎന്തുകൊണ്ട് ഞങ്ങള്‍ക്കിത് സാധിച്ചില്ല എന്നായിരുന്നു ശിഷ്യരുടെ ചോദ്യം. ക്രിസ്തു പറഞ്ഞ മറുപടി ഇങ്ങനെയായിരുന്നു: “നിങ്ങളുടെ അല്‍പവിശ്വാസം കൊണ്ടു തന്നെ. സത്യമായി ഞാന് നിങ്ങളോടു പറയുന്നു: നിങ്ങള്‍ക്ക് കടുകുമണിയോളം വിശ്വാസമുണ്ടെങ്കില് ഈ മലയോട്, ഇവിടെ നിന്നു മാറി മറ്റൊരു സ്ഥലത്തേക്കു പോവുക എന്നു പറഞ്ഞാല് അതു മാറിപ്പോകും” (മത്തായി 17:20).\nഅല്പവിശ്വാസത്തില് നിന്ന് ദൈവവിശ്വാസത്തിലേക്ക് വളരാനായില്ലെങ്കില് നമ്മള് ഇപ്പോഴും നമ്മുടെ കഴിവിലും മികവിലും മാത്രമായിരിക്കും ആശ്രയിക്കുക. അങ്ങനെയുള്ളവരുടെ ജീവിതത്തില് ദൈവത്തിനെങ്ങനെയാണ് ഇടപെടാന് കഴിയുക?


ഐഎംഇഐ നമ്പര് കുടുക്കി; മൊബൈല് ഫോണും പണവും മോഷ്ട്ടിച്ച ഇരുപതുകാരന് അറസ്റ്റില് | 20yr Boy arrested for Mobile phone Robbery - Malayalam Oneindia\n» ഐഎംഇഐ നമ്പര് കുടുക്കി; മൊബൈല് ഫോണും പണവും മോഷ്ട്ടിച്ച ഇരുപതുകാരന് അറസ്റ്റില്\nഐഎംഇഐ നമ്പര് കുടുക്കി; മൊബൈല് ഫോണും പണവും മോഷ്ട്ടിച്ച ഇരുപതുകാരന് അറസ്റ്റില്\nUpdated: Wed, Nov 22, 2017, 11:21 [IST]\nനാദാപുരം: ഐഎംഇഐ നമ്പര് കുടുക്കി , നിര്‍മാണ തൊഴിലാളികളായ യുവാക്കളുടെ മൊബൈല് ഫോണും പണവും കല്ലാച്ചിയില് വെച്ച് മോഷ്ടിച്ച കേസില് കൂട്ടുപ്രതിയും അറസ്റ്റില്. വാണിമേല് കോടിയുറ സ്വദേശി ഒടുംക്കന്റെവിട താമസിക്കും കാവിലുംപാറ സുഹൈല് (20) നെയാണ് നാദാപുരം എസ്ഐ എന് പ്രജീഷ് അറസ്റ്റ് ചെയ്തത്. ഒപ്പമുണ്ടായിരുന്ന നാദാപുരം സ്വദേശി റെയീസ് പിടിയിലായിരുന്നു.\nനാദാപുരം ഒന്നാം ക്ളാസ് മജിസ്ട്രേറ്റ് കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു. കല്ലാച്ചി കോടതി റോഡില് നിര്‍മാണ പ്രവൃത്തി ചെയ്യുന്നതിനിടെ തൊഴിലാളികളുടെ ഫോണുകള് മോഷണം പോയതോടെ ഐഎംഇഐ നമ്പര് കടകളില് ഏല്‍പിക്കുകയുണ്ടായി.\nഫോണ് വില്‍ക്കുന്നതിനിടെ മോഷ്ടാക്കളെ കടക്കാര് തിരിച്ചറിഞ്ഞതോടെ രക്ഷപ്പെടുകയായിരുന്നു. മോഷ്ടാവിന്റെ ഫോട്ടോ എടുത്ത കട ഉടമ വാട്സ് ആപ്പ് വഴി ഫോട്ടോ തൊഴിലാളികള്‍ക്ക് നല്‍കുകയും പ്രതിയെ പിടികൂടി പൊലീസില് ഏല്‍പിച്ചു.\nനാദാപുരം മൊബൈല് ഫോണ് nadapuram robbery\n20yr Boy arrested for Mobilephone Robbery